
Alojzu E 


»Prihvati i Ti sa svojom 
obitelji krunicu u ruke, da 
i Tvoja obitelj postane 
dionikom blagoslova 
Bogorodice, sto ga svijet s 
pravom očekuje,« 


(Bi. Alojzije STEP/NAC, 
Pismo, Krašić, 12.XU.1953.) 


God, 10 (2003.) 3. listopada 


GLASNIK POSTULATURE 







PAPINA RlJtt 


Misli iz propovijedi prigodom proglašenja bla¬ 
ženom s. Marije Propetog Isusa Petković, 
u Dubrovniku, 6. lipnja 2003.: 


»Učitelju dobri, što mije činiti da 
baštinim život vječni?« (Mk 10,17). To 
je isto pitanje i sestra Marija Propeto¬ 
ga Isusa postavljala svojemu Gospo¬ 
dinu sve od vremena kada je, kao 
djevojka u Blatu, na otoku Korčuli, 
zauzeto radila u župi i nastojala slu¬ 
žiti bližnjemu u Društvu Dobroga 
Pastira, u Udruzi katoličkih majki, ili u 
Pučkoj kuhinji. 

U njezinu je srcu odjeknuo jasan 
i razgovijetan odgovor: »Dođi i idi za 
mnom!« Osvojena Božjom ljubavlju, 
odlučila je zauvijek se posvetiti Bogu 
te ostvariti težnju da se posve preda 
duhovnome i materijalnome dobru 
najpotrebnijih. 

(...) Lik me blažene Marije Prope¬ 
toga Isusa vodi k razmišljanju o svim 
hrvatskim ženama; o suprugama i 
sretnim majkama te o onima, koje 
su zauvijek obilježene tugom zbog 
gubitka koga iz svoje obitelji u stra¬ 


šnome ratu iz devedesetih godina 
prošloga stoljeća, ili pak zbog kakva 
drugoga gorkog događaja, koji ih je 
pogodio. Mislim na tebe, ženo, jer 
svojom osjetljivošću, velikodušnošću 
i jakošću »obogaćuješ poimanje svi¬ 
jeta i pridonosiš punini istine o me¬ 
đuljudskim odnosima« (Pismo Žena¬ 
ma, 2). 

Tebi je Bog povjerio na poseban 
način stvorenja, te si pozvana postati 
nezamjenjiva potpora postojanju 
svake osobe, posebno pak u krugu 
obitelji (...). Hrvatske žene, svjesne 
svojega vrlo uzvišenoga poziva »sup¬ 
ruge« i »majke«, nastavite gledati na 
svaku osobu očima srca te joj ići 
ususret i biti uza nj u osjetljivošću, što 
je vlastita majčinskome osjećaju. Va¬ 
ša je nazočnost prijeko potrebna u 
obitelji, u društvu, u crkvenoj zajed¬ 
nici. 

CgCgCjg 



»Hvala ti, ljubljeni puče hrvatski! 
Zemljo Hrvatska, Bog te blagoslovio!« 
(Iz oproštajnog govora u Zadru, 

9. lipnja 2003. 



IVAN PAVAO II. blagoslivlje vjernički narod za 
svoga 3 . apostolskog pohoda Crkvi u Hrvata 


Misli iz propovijedi na Misi proglašenja blaže¬ 
nim Ivana Merza, na ruševinama franjevačkog 
samostana u Petrićevcu pokraj Banje Luke, 

22. lipnja 2003.: 


Ali Krist je »svjetlo istinsko, koje 
prosvjetljuje svakoga čovjeka« (iv i,9) 
/.../. Kršćanin je zbog toga pozvan pos¬ 
tati, sa svoje strane, odsjev te Svjetlos¬ 
ti, nasljedjući Isusa i u Nj se ugledajući. 
Kako bi to ostvario, slušat će Njegovu 
riječ i o njoj će razmišljati, sudjelovat 
će svjesno i djelatno u bogoslužnome i 
sakramentalnome životu Crkve, izvrša- 
vat će zapovijed ljubavi služeći braći, 
navlastito malenima, siromašnima i 
onima koji pate. 

(...). Ivan Merz je bio vrstan mladić, 
koji je znao povećati bogate prirodne 
darove što ih je posjedovao, pa je pos¬ 
tigao mnoge ljudske uspjehe. 0 njego¬ 
vu se životu tako može govoriti kao o 
uspješnome životu. Međutim, to nije 
razlog zbog kojega je njegovo ime da¬ 
nas unijeto u popis blaženih. Ono, nai¬ 
me, zbog čega je on danas pribrojen 
zboru blaženika jest njegov uspjeh 
pred Bogom. Velika je, naime, čežnja 
cijeloga njegova života bila »nikada ne 
zaboraviti Boga i stalno željeti biti s 


Njim sjedinjen«. U svemu onome što je 
radio tražio je »ono najizvrsnije, spoz¬ 
naju Isusa Krista«, te je dopustio da ga 
On »zahvati« (usp. Fil 3,8.12). Ivan Merz 
je u školi bogoslužja, koje je vrelo i vr¬ 
hunac života Crkve (usp. Sacrosanctum 
Concilium, 10), stasao do punine kr¬ 
šćanske zrelosti i postao je jedan od 
promicatelja bogoslužne obnove u 
svojoj domovini. Sudjelujući u misi te 
hraneći se tijelom Kristovim i riječju 
Božjom, nalazio je poticaj da bude 
apostol mladeži. Nije slučajno izabrao 
za geslo: »Žrtva - euharistija - aposto- 
lat«. Svjestan poziva, što ga je primio 
na krštenju, svoj je život učinio trkom 
prema svetosti, toj »velikoj mjeri« kr¬ 
šćanskoga života (usp. Novo millennio 
ineunte, 31). Zbog toga, kako veli prvo 
čitanje, »nikad neće u zaborav pasti, 
niti će mu spomen ikada propasti, 
nego će mu ime živjeti od pokoljena 
do pokoljenja« (Sir 39,9). 

(...). Ime je Ivana Merza za čitav je¬ 
dan naraštaj mladih katolika značilo 

BJELODANOST, A NE TAjNA! 


T 


ijekom ljetnih mjeseci ove godine često se puta u 
sredstvima društvenog priopćivanja moglo pročitati 
napise o »tajnim Stepinčevim dnevnicima«, »tajnim 
Stepinčevim pismima« i dr. Pročitali smo da je čak 
ministrica pravosuđa Republike Hrvatske zatražila 
od države Srbije i Crne Qore povrat »tajnih Stepin- 
čevih dnevnika«. 


Nastavak harange protiv 
Blaženika 


Istinoljubivom čovjeku je dois- 
ta teško shvatiti opravdanost i isti' 
nitost takovih naslova ili tekstova. 
Oni svojim sadržajem dovode čita- 
telje u zabludu i šire neistinu. Da- 
pače, na svoj način nastavljaju ha- 
rangu protiv zagrebačkog nadbis- 
kupa bi. Alojzija Stepinca, jer se on 
nikada nije služio tajnim šiframa 


raspored života i djelovanja. Ono to 
mora biti i danas! Vaša domovina i va¬ 
ša Crkva, draga mladeži, doživjele su 
teške trenutke i sada valja raditi kako 
bi se život ponovno u potpunosti pok¬ 
renuo na svim područjima. Obraćam 
se zato svima vama te vas pozivam da 
se ne povlačite nazad, da ne popuštate 
pred napašću malodušnosti, nego da 
povećate podhvate kako bi Bosna i 
Hercegovina ponovno postala zemlja 
pomirbe, susreta i mira. Budućnost 
ovih krajeva ovisi i o vama. Ne tražite 
drugdje udobniji život, ne bježite od 
svoje odgovornosti čekajući da vam 
netko drugi riješi teškoće, nego zlo od¬ 
lučno priječite snagom dobra. I vi po¬ 
put blaženoga Ivana tražite osobni 
susret s Kristom, koji rasvjetljuje život 
novom svjetlošću. Neka Evanđelje 
bude ono veliko mjerilo, koje će ravna¬ 
ti vašim sklonostima i vašim opredje¬ 
ljenjima. 

05CJ&0SC3 

NASLOVNA STRANICA: Bi Alojzije 
Stepinac\ na optuženičkoj klupi na suđenju 
1946. provjerava autentičnost dokumenata 
na temelju kojih je javni tužitelj režirao 
optužnicu 


niti je pisao tajna 
pisma niti je vo¬ 
dio tajne dnevnike niti je išta smat¬ 
rao tajnom osim čovjekovu okorje- 
lost u grijehu i zlu. Čak i onda kad 
je pisao povjerljiva pisma, koja toga 
trenutka ili u okolnostima života 
nisu bila od javnog značaja, nije se 
žacao pisati istinu i bjelodano zas¬ 
tupati pravdu. Vjerovao je, naime, 
da su Božja ljubav i Božje milosrđe 
jedino mjerilo po kojem će se razot¬ 
kriti i biti suđena svaka ljudska dje¬ 
latnost. 

Zato je uvijek nastupao otvoreno, 
govorio odgovorno, načela tuma¬ 
čio jasno, i nikada nije pribjegavao 
postupcima koji bi bili obavijeni 
velom tajne. Dapače, nad njego¬ 
vom iskrenošću s čuđenjem su zas¬ 
tali mnogi predstavnici veleposlan¬ 
stava iz Beograda, jer su se u skladu 
svoje službe morali služiti prijevar- 
nošću, koja je pak Stepincu bila 
neprihvatljiva. 

Natpisi u tisku da je Stepinac 
vodio tajne dnevnike nekorektni 
su i zlobni. Takvo pisanje sigurno bi 
bilo osuđeno u demokratskim prili¬ 
kama javnog života ili bi bilo pod¬ 
vrgnuto barem dokaznom postup¬ 
ku. No, to je teško očekivati u dru¬ 
štvu koje još nije odbolovalo 
porođajne muke i preobrazbu iz 
»narodne demokracije«, diktature 
i bratskih diktatorskih zagrljaja. Pa 
ipak, jer i kršćani, i svi ljudi dobre 
volje u našoj domovini, žele biti 
sastavni dio europske i kršćanske 



BI. Alojzije, hrvatski metropolit u 
molitvi pred novopostavljenom 
prvom postajom Križnoga puta u 
Mariji Bistrici 


uljudbe, moramo se zapitati nisu li 
napisi o tajnim Stepinčevim dnev¬ 
nicima i pismima nastavak harange 
kojom se želi i dalje ocrnjivati 
»subverzivna djelatnost« bi. Alojzi¬ 
ja Stepinca. 

Poznato je da je on za svoga up¬ 
ravljanja Zagrebačkom nadbiskupi¬ 
jom, iz obveze prema službi, vodio 
svojevrsni dnevnik - bilješke - o 
događajima koji su se odnosili na 
njegovu djelatnost ili život Crkve. 
Prvih mjeseci nakon biskupskog 
imenovanja te je dnevnike osobno 
pisao i popunjavao novinskim 
člancima i dokumentima, a onda 
su to radili najbliži njegovi suradni¬ 
ci. On sam je o tome 23. prosinca 
1951. izjavio: »Zao mi je, da su 
moji dnevnici došli u ruke ovim 
kukavicama. Lijepo sam rekao Ne- 
žiću neka ih uništi, ali on kao histo¬ 
ričar ni čuti o tome, nego to su 
važni dokumenti, to treba sačuvati 
(...). Poslije smrti moga predšasni- 
ka mislio sam, da ne nastavim pisa¬ 
njem dnevnika, a onda opet mislim 
si, reći će poslije, evo ovaj je barba- 
rin zanemario važnu ovu stvar i 
tako sam nastavio i tim pisanjem. 
Na kraju došlo je njima u ruke. No 

nadam se, da će oni opet doći na 
svoje mjesto. Pitat će jednog dana 
za njih. Možda bude netko sretan, 
da ih može vratiti. To je kulturna i 
moralna sramota. To je najsramot' 
nija otimačina. Takva šta ne bi se 
dogodilo u jednoj kulturnoj zerm 
lji.« 

Čemu šutnja (tajna) 
o barbarluku? 

Dakle, iz obveze savjesti prema 
službi nastavio je djelo svojih pred' 
šasnika te Zagrebačkoj nadbiskupi' 
ji i hrvatskom narodu ostavio pet 
svezaka dnevnika u kojima je žabi' 
Iježeno djelovanje zagrebačkog 
nadbiskupa, osobito njegovi poho' 
di župama, njegovo sudjelovanje u 
različitim prigodama crkvenog i 
društvenog života te susreti s odgO' 
vornim ljudima iz javnog života. 
Drugih dnevnika nadbiskup Stepi' 
nac nije vodio. Stoga je uzaludno 
svako spominjanje te riječi »tajni« 
u takvom kontekstu koji bi trebao 
baciti određenu sjenu na njegov 
lik. Ako bi uz te dnevnike trebalo 
staviti neko pitanje, onda ono traži 
odgovor za rasvjetljavanje mnogih 
tajni o kojima novinari potpisanih 
članaka tajanstveno šute. Čemu ta 
šutnja o komunističkom barbarlm 
ku, osim ako se ne želi, kako je u 
jednom pismu 1957. zapisao sam 
Blaženik, sačuvati »barbarska duša 
komunizma«? 

Zbog jasnoće i istine u ovoj 
stvari postavimo tek nekoliko pita' 
nj a: 

1. Zašto su ti dnevnici nadbiS' 
kupa Stepinca bili otuđeni Zagre' 
bačkoj nadbiskupiji? 

2. Zbog čega su bili nošeni čak 
na vojni poligon pokraj Slunja? 

3. Tko je dopustio i s kojim 
pravom njihovo filmiranje (uništa' 
vanje zbog prejakog osvjetljavanja) 
u svrhu zlouporabe za različite fib 
mske žurnale i filmove? 

4. Onaj koji ih je otuđio, ako je 
to učinio »u ime naroda«, zašto 
nije napravio zapisnik o otuđenoj 


imovini ili zapljeni dnevnika, jer bi 
današnje Ministarstvo pravosuđa 
Republike Hrvatske moglo točno 
znati što je otuđeno i kakvo je be' 
zakonje provodilo to isto Ministar' 
stvo u prethodnim razdobljima? 

5. Ako pak dnevnici nisu otm 
đeni »u ime naroda«, tj. »lege artb 
s«, po zakonu, onda je onaj koji ih 
je otuđio izvršio ordinarnu krađu, i 
ne bi li dotični trebao za zloupora' 
bu položaja i sudski odgovarati? 

6. Predsjednik RH dr. Franjo 
Tuđman te je dnevnike, preslože' 
ne, ponovno uvezane i nanovo 
ukoričene, 1992. vratio Zagre' 
bačkoj nadbiskupiji i uručio ih on' 
dašnjem zagrebačkom nadbiskupu 
kardinalu Franji Kuhariću. U vra' 
ćenim dnevnicima vidljive su fotO' 
kopije pojedinih dokumenata. U 
Stepinčevo vrijeme preslika nije 
bilo. Osim toga ti preslici nose OZ' 
nake jednake onima iz sudskoga 
stupa s Nadbiskupova suđenja 
1946. S tim u vezi postavljaju se 
dodatna pitanja: 

a) Hoće li tko razotkriti tajnu 
tko je otuđio izvornike i s kojim 
pravom zadirao u vlasništvo Zagre' 
bačke nadbiskupije i u dnevnike 
uvrstio fotokopije? Prilikom preda' 


vanja koje je u svečanoj auli Zagre' 
bačkog sveučilišta u RH održao dr. 
Lav Znidarčić, za vrijeme rasprave 
čuo sam od jednog znanstvenika, 
povjesničara, da on »posjeduje iz' 
vornik jednog pisma iz Stepinče' 
vog dnevnika«? Možda je on uzeo 
jedan dokument? Ali, zbog više ko' 
pija u dnevnicima postavlja se pita' 
nje: »Zar je dokumente iz Stepim 
čevih dnevnika uzimao samo on?« 
Kojim pravom? 

b) Poznato je da je uvez dnev' 
nika izvršio Hrvatski državni arhiv 
u Zagrebu. No, nameće se pitanje 
zbog čega su ostale prazne stranice 
što slijede nakon 30. rujna 1941. pa 
do 3. siječnja 1943., kojim nadnev' 
kom započinje peti svezak? Jesu li 
one takve bile u izvornom izgledu 
toga sveska dnevnika, ili su ostav' 
ljene prazne ili opljačkane zbog 
moguće manipulacije? 

»Ne bojim se istine!« 

Ako sredstva društvenog pri' 
općivanja u RH služe istini, a to im 
je prvotna dužnost, onda pojedine 
tiskovine ne bi trebale pribjegavati 
obavijanju velom tajne svijetli i 
uvijek transparentan lik nadbiskm 


Nadbiskup A. Stepinac u Ivanić Kloštru prigodom dijeljenja sakramenta Svete 
potvrde 1940. Uz Blaženika stoji P Teobalt Takač, a u špaliru su svrstane članice 
Djevojačkog Društva Katoličke Akcije Ivanić Kloštra. (Poslala Zlata Brodić) 

Nadbiskup A. Stepinac za vrijeme 
bogoslužja u stanu neke 
obitelji ili prostoriji nepoznate 
ustanove 


pa zagrebačkog Alojzija Stepinca, 
nego razglašavanju činjenice da je 
diktatorska vlast, u nakani omraziti 
njegov lik i djelo, zlorabila pojedine 
odlomke njegovih dnevnika (prem- 
da ništa optužujućeg u njima nije 
mogla pronaći!), čak falsificirala 
njegova pisma, plijenila ih, radi 
njih do gola skidala ljude koji su 
bili sumnjičeni da takva pisma pre- 
nose, uništavala omotnice i sadrža- 
je pojedinih pisama. A zbog čega 
mu tisuće pisama poslanih u Le- 
poglavu nikada nisu uručena, niti 
ona poslana u Krašić ili iz Krašića 
pronađena? 

Nadbiskup Stepinac svjedoči 
da je diktatorska ruka uz spomenu- 
te dnevnike pokrala i dio crkvenog 
arhiva. Naime, 6. veljače 1952. re- 
če: »Zao mi je, da je arhiv i dnevni' 
ci u rukama ovih - ali neka bude! 
Ne bojim se istine!« 

Potpisani se pita (i traži raz- 
jašnjenje tajne) gdje se danas nala- 
zi taj arhiv zaplijenjen s dnevnici¬ 
ma nadbiskupa Stepinca? 

Nadbiskup Stepinac nije pisao 
tajna pisma. Nije ga uputio ni bis¬ 
kupu Kosu, kako su prigodom nje¬ 
gove smrti početkom srpnja ove 
godine ustvrdili neki novinari. Zar 
su biskup Kos i nekoliko bogoslova 
trebali biti suđeni samo zato što im 
je zasužnjeni nadbiskup Stepinac 
zahvalio za molitve i čestitke k 
imendanu? Zar je zbog te molitve¬ 
ne potpore državna (partijska) vla¬ 
st zakonito mogla prijetiti zatvara¬ 
njem bogoslovije u Đakovu? Treba¬ 
lo bi zapravo ovdje postaviti 
drugačije pitanje. Ono proizlazi iz 
osvjedočenja samoga nadbiskupa 
Stepinca, da ga se baš zbog tog pis¬ 
ma željelo povlačiti po sudnicama, 
maltretirati i dokrajčiti. 

Naime, diktatoru se činilo da 
zasužnjeni Stepinac prepolagano 
umire, pa mu je uz druge metode 


pripremio i tu čašu gorčine. No 
Nadbiskup je, prozrevši njihovu hi¬ 
pokriziju, na njihove smicalice, 4. 
prosinca 1959., ne tajno, nego bje¬ 
lodano odgovorio: »Ako organi 
Narodne Vlasti smatraju, da ja pre¬ 
polagano umirem, neka narede 
moje fizičko likvidiranje, kao što su 
naredile moje juridičko likvidiranje 
prije petnajst godina!« (Cijelo pis¬ 
mo vidi u rubrici: DOKUMENTI.) 

Znao je on jako dobro, a to je 
spomenuo i u jednom pismu 1954., 
da komunisti i neprijatelji Crkve 
»neprestano brbljaju o slobodi, a 
stavljaju si strahovite ropske lance 
i na tijelo i na dušu; da su im puna 
usta o progresu 1 , a nadvisuju bar- 
barlukom i vremena Džingiskana«. 

Dobronamjeran se čovjek s 
pravom pita, zbog čega neka sre¬ 
dišta moći po sredstvima društve¬ 
nog priopćivanja u hrvatskoj jav¬ 
nosti, osim ako nisu u službi komu¬ 
nističke i masonske doktrine, o 
nadbiskupu Stepincu sustavno go¬ 
vore u negativnom kontekstu, a iz¬ 
bjegavaju pozitivan pristup njego¬ 
vom životu i djelovanju. Svi znamo 
da on nije bio zakleti ustaša, tj. nije 
položio ustašku zakletvu. Svi zna¬ 
mo da nije bio za njemačku okupa¬ 
ciju Nezavisne Države Hrvatske i 
da ju je osuđivao! Svi znamo da je 
bio istinski rodoljub. Svi znamo da 
je osuđivao progone i zločine zbog 
rasne, vjerske ili nacionalne pri¬ 
padnosti. Svi znamo da je pomagao 


izbjeglice, siromašne i potrebne. 
Odakle onda hrabrost pojedinim 
ljudima, osim ako uistinu nisu u 
službi tajnih, mračnih, masonskih 
sila, da kraj jasnih činjenica donose 
protivne zaključke? 

Poznato je kako međunarodna 
zajednica za vrijeme Drugoga svjet¬ 
skog rata nije znala niti mogla po¬ 
moći unesrećenim i progonjenim 
ljudima na području NDH. Znako¬ 
vito je da su sami predstavnici Cr¬ 
venoga križa iz Zeneve donijeli 
zaključak da u toj stvari jedini koji 
hoće i može pomoći je zagrebački 
nadbiskup Alojzije Stepinac (vidi 
rubriku: DOKUMENTI). I nadbis¬ 
kup Stepinac je doista pomagao, ali 
ne »u špijunskoj britanskoj mreži« 
(kako su to svojevremeno pisale 
hrvatske novine [Globus i dr. ]), 
nego po mandatu evanđeoske i kr¬ 
šćanske ljubavi. 

Valja spomenuti da je Sveta 
Stolica podržavala, podupirala i 
pohvalila to Stepinčevo djelovanje. 

U ime povijesne istine trebalo 
bi već jednom skinuti »sedam pe¬ 
čata« s arhiva Međunarodnog cr¬ 
venog križa u Zenevi, u kojem su 
sačuvani dokumenti o djelovanju i 
pomoći zagrebačkog nadbiskupa 
Alojzija Stepinca i Zidovima i Srbi¬ 
ma i svim ljudima koji su bili u ne¬ 
koj nevolji. Kad se razotkrije ta taj¬ 
na, onda će i Stepinčev lik svjetlije 
zasjati, vjerujemo i u savjesti i od¬ 
govornosti pojedinih hrvatskih no- 

Nadbiskup Stepinac u Varaždinu u 
posjetu presvj. Matiji Prošteniku, 
zlatomisniku (s mitrom) 


vinara, koji tajnovitost tako rado 
povezuju uz ime »najsvjetlijeg lika 
Crkve u Hrvata« (Ivan Pavao II.) 
bi. Alojzija Stepinca. Zašto su do 
kumenti sačuvani u tim arhivima 
nedostupni javnosti? 

Stepinac, a ne KPJ, 
bijaše na braniku 
ljudskih prava 

Ako je u to povijesno doba 
nešto uistinu bilo i ostalo obavije^ 
no tajnom, onda je to bila djelatno 
st UDBE. Njoj je partijska vrhuška 
povjerila razotkrivanje »tajni«, 
koje je bilo zapravo fabriciranje 
lažnih presuda i zlostavljanje ljudi. 
Posebno je njezina djelatnost bila 
usmjerena na Katoličku crkvu i 
blaženog Alojzija! Njezino djelova- 
nje treba razotkriti i sankcionirati! 
Koliko je bezočnosti u njenom, da' 
volskom, poslu? Spomenimo, ovdje 
i za sada, samo neke činjenice. 

1. Za čije ime i po čijem nalogu 
je UDBA prisiljavala braću i užu 
rodbinu bi. Alojzija da prisluškuju i 
optužuju jedni druge zbog bilo koje 
riječi izgovorene uz Alojzijevo ime? 

2. U koju svrhu je provela ispi' 
tivanje na području oko Karlovca i 
Jastrebarskoga te čitave Jugoslavije 
i skupljala mišljenja građana o uhb 
ćenju i osudi zagrebačkog nadbiS' 
kupa Alojzija Stepinca, kao i raz' 
mišljanja tisuća građana, uz njegO' 
vo premještanje iz zatvora u 
Lepoglavi na odsluženje zatvorske 
kazne u Krašić? Zašto su građani 
koji su se tada pozitivno izjasnili o 
nadbiskupu Stepincu bili stavljani 
pod poseban nadzor i ucjene? 

3. a) Za mene osobno je ostao i 
veo tajne, zbog čega je UDBA prip' 
remila instalaciju prislušnih apara' 
ta u telefon župnog ureda u Krašb 
ću. Ugradnja nije provedena samo 


zbog župnikova energičnog opira' 
nja. 

b) Zagonetno mi je i umetanje 
prislušnog aparata u pisaći stroj na 
kojem je djelatnica Ministarstva 
unutarnjih poslova pisala zapisnik 
saslušanja kardinala Stepinca u 
stanici milicije u Krašiću, tim prije 
što je iskaz svjedoka brižno bilje' 
žen? 

c) Zar ne bi trebalo skinuti veo 
tajne s neljudskog postupanja vlas' 
ti i policije u Krašiću? Naime, zbog 
čega su tisuće ljudi u vremenu od 
prosinca 1951. do veljače 1960. 
bile onemogućene doci u Krašić, u 


os os os 

Suočen s tim činjenicama, neka ovaj 
broj Glasnika svim čitateljima još jasnije 
predoči lik bi. Alojzija Stepinca, na kojem 
odsijeva ne tama svijeta, tajnovitost ili 
subverzivna djelatnost, nego svijetlo s 
lica Kristova! Ne ubogarstvo zemaljskih 
plaćenika, nego radost zbog vječnoga ži¬ 
vota, koji je Isus Krist svojom mukom i 
uskrsnućem omogućio svakom čovjeku. 

Sam Blaženik je taj stav ponovio i u 
pismu iz sužanjstva u Krašiću, kad je 24. 
travnja 1957. zapisao: »Zato će Kato¬ 
lička Crkva ostati i dalje na braniku pra¬ 
va čovjeka: prava, koja mu je dao Bog, 
kad ga je stvorio na sliku i priliku svoju, 
prava, koja mu je dao Krist, kad ga je di¬ 
gao iz paloga stanja i pozvao da ide za 
Njim, koji je jedini ‘Put, Istina i Život 1 .« 

Poput Alojzija neka svaki Kristov 
vjernik ostane postojan u svom kršćan¬ 
skom uvjerenju i svjedočenju. Na to nas 


župnu crkvu, ili su bili maltretirani 
i onemogućeni u vršenju svojih 
vjerničkih dužnosti? 

d) Zar ne bi trebalo, prije sulo 
dog govorenja o »tajnom djelova' 
nju« nadbiskupa Stepinca, pisati o 
tajnim nakanama bezbožnoga sus' 
tava u borbi protiv religioznosti 
kao »opijuma naroda«? 

Možemo li spomenute napise iz 
ovoljetnog hrvatskog tiska svrstati 
u nastavak te bezbožne, ideološke 
borbe, kojom se Komunistička par' 
tija Jugoslavije 1945. oborila na 
Katoličku crkvu u Hrvata, vršeći 
neviđeni pogrom? 

on sam sokoli u pismu iz sužanjstva 
napisanom 1957.: »Ja sam međutim 
potpuno miran. Kao kršćaninu dužno¬ 
st mi je orare pro inimicis (moliti za 
neprijatelje!, J.B.), i to činim, jer je za- 
povjed Gospodnja. Ali odobriti ideolo¬ 
giju komunizma, nikada! Sistem, koji 
degradira čovječju ličnost na razinu 
šarafa u državnoj mašini (...) takav 
sistem nosi u sebi klicu prokletstva, i 
srušit će se prije ili kasnije uz veliku 
lomljavu.« 

Slike, svjedočanstva, prilozi, pis¬ 
ma i očitovanja Blaženikovih štovate¬ 
lja, molitelja i nasljedovatelja neka u 
svakome od njih pridonesu većoj lju¬ 
bavi prema Isusu Kristu i njegovoj Cr¬ 
kvi, koja u promjenljivim prilikama svi¬ 
jeta mora biti svjedok neprolaznih 
vrednota i vječnoga života. 

U Zagrebu 8. rujna 2003. 

Dr. Juraj Batelja, postulator 

Bfil 


PAPA U POHODU CRKVI 1 ZEMLJI 

HRVATA 


Ivan Pavao ll v 264. papa, 263. Petrov nasljednik, pohodio je po treći put Cr¬ 
kvu u Hrvata u razdoblju od 5. do 9. lipnja 2003. Bilo je to njegovo 100-to 
apostolsko putovanje izvan Italije i kruna njegova 25-godišnjeg upravljanja 
Crkvom. Qeslo Papinog puta bilo je: »Obitelj - put Crkve i naroda«. 



/I / tijeku ovog apostolskog puta Sveti Otac pohodio je 
[A pet hrvatskih gradova: Rijeku, Dubrovnik, Osijek, 
Đakovo i Zadar. Kud god je papa prolazio, gdje god je od¬ 
jekivala njegova poruka, Božji je narod s ushićenjem kli¬ 
cao: »Mi te volimo, Ivane Pavle!«. U tim riječima sažeta je 
sva mukotrpna povijest hrvatskoga naroda, koji je u Pet¬ 
rovu nasljedniku kroz svoju tešku povijest imao sigurno 
uporište istine, zaštite i vrelo spasenja. Ni Sveti Otac nije 
ostajao ravnodušan, jer je njegovo krhko tijelo ižarivalo 
snagu nepobjedivoga duha kojim je navješćivao evanđeos¬ 
ke istine i želio u Crkvi u Hrvata ojačati svijest o obitelji 
kao temeljnoj stanici Crkve i naroda. 

/I / shitne su njegove riječi to očitovale već u zračnoj 
i/L luci na Krku, 5. lipnja 2003.: »S posebnom radošću 
po treći put stupam na drago hrvatsko tlo. Zahvaljujem 
svemogućemu Bogu, što mi je udijelio ponovno doći k 
vama, u okviru ovoga mojeg stotog apostolskog putova¬ 
nja (...). Došao sam k vama ispuniti zadaću Petrova nas¬ 
ljednika te svim stanovnicima donijeti svoj pozdrav i zaže- 
Ijeti mir. Pohod Dubrovačkoj biskupiji, Đakovačkoj i sri¬ 
jemskoj biskupiji, Riječkoj nadbiskupiji i metropoliji i 


Zadarskoj nadbiskupiji omogućit će mi prisjetiti se starih 
kršćanskih korijena ove zemlje, natopljene krvlju brojnih 
mučenika. Mislim na mučenike iz prva tri stoljeća - poseb¬ 
no na Srijemske mučenike i one s područja cijele rimske 
Dalmacije - te na mučenike iz kasnijih vremena, sve do 
onih iz prošloga stoljeća, s junačkim likom blaženoga kar¬ 
dinala Alojzija Stepinca.« 

ohodivši Dubrovnik, 6. lipnja 2003., Sveti je Otac 
A želio liječiti rane u Domovinskome ratu ranjenoga 
grada, ali i na čast oltara uzdignuti časnu službenicu 
Božju i blaženom proglasiti s. Mariju od Propetog Isusa 
Petković. Povezujući prošlost sa sadašnjošću, Petrov je 
nasljednik aktualizirao za hrvatski narod prevažne spoz¬ 
naje: »Sjećajući se mojega prethodnika Pija IV., koji je ov¬ 
dje bio nadbiskup, s radošću dođoh u ovaj stari i slavni 
grad Dubrovnik, što stoji ponosan na svoju povijest i na 
svoju baštinu slobode, pravde i promaknuća općega dob¬ 
ra, o čemu svjedoče u kamen upisane riječi nad vratima 
tvrđave svetoga Lovrijenca: Non bene pro toto libertas 
uenditur auro ('Sloboda se ne prodaje ni za sve blago svije¬ 
ta'), i one na vratima Vijećnice u Kneževu dvoru: Obliti 

priuatorum, publica curate ('Zaboravite vlastite probitke i 
skrbite se za zajedničko dobro').« 

Z a vrijeme pohoda Osijeku i Đakovu, slaveći misu u 
zračnoj luci u Čepinu u Osijeku, 7. lipnja 2003. Sveti 
je Otac, imajući na umu odgovornost Kristovih učenika za 
dobro svih u Crkvi i u zajednici, rekao: »'Postavih vas da 
idete i rod donosite, i rod vaš da ostane' (Iv 15,16). Kako 
ne biti zahvalni Bogu što su, u godinama poslije Drugoga 
vatikanskog sabora, vjernici svjetovnjaci - muževi i žene - 
stekli vrlo jasnu svijest o svojemu kršteničkom dostojan¬ 
stvu i o svojoj kršteničkoj odgovornosti? Nikada Kristov 
učenik neće dostatno gajiti svijest vlastitoga identiteta. 
Na njemu, naime, oblikuje svoje poslanje.« 


Z najući kako je težak položaj zemljoradnika u Hrvat¬ 
skoj, Petrov ih je nasljednik želio ohrabriti riječima: 
»Postoje, zapravo, temeljni upiti na koje valja neprestano 
odgovarati: Sto sam učinio sa svojim krštenjem i potvr¬ 
dom? Je li Krist uistinu središte mojega života? Nalazi li 
molitva prostora u mojoj svakodnevici? Živim li svoj život 
kao poziv i poslanje? Draga braćo i sestre, znam da vam 
je život naporan i da količina uroda zemlje koji put ne od¬ 
govara svemu onome mučnom poslu što ga valja uraditi. 
Žnam isto tako da rad na zemlji poznaje ne male teškoće. 
Dijelom je i izgubio na vrijednosti, a mlađi su se naraštaji 
još prije rata opredijelili za život u gradu, pa je tako velik 
broj sela gotovo ostao bez stanovnika. Potičem vas da ne 
gubite pouzdanje te imate na umu kako ste svojim te¬ 
žačkim poslom, što na tako rječit način svraća pozornost 
na biblijsku dužnost povjerenu čovjeku da sebi 'podloži' 
zemlju i bude 'gospodar' vidljivoga svijeta (usp. Post 
1,28), svakodnevno 'suradnici' Boga stvoritelja. Znajte da 
su vam papa i Crkva blizu te da - visoko cijeneći nezamje¬ 
njivost i dostojanstvo vašega svakodnevnog truda - žele 
da se poljoprivredi i ljudima i ženama, koji obrađuju zem¬ 
lju, prizna prava vrijednost u sveukupnome razvoju 
društvene zajednice (usp. Gaudium et spes, 67: L oborem 
exercen s, 21).« 

/I /propovijedi na velikoj misi na Delti u Rijeci, 8. lipnja 
£4 2003. Sveti je Otac opet govorio o obitelji u svijetlu 
duhovskog događaja. Reče: »Kristova je Crkva uvijek, 
tako rekuć, u prigodi Pedesetnice. Neprestano je sabrana 
u dvorani Posljednje večere, gdje moli, i istodobno se, no¬ 
šena jakim vjetrom Duha, nalazi na putovima svijeta, gdje 
navješćuje. Crkva neprestano ostaje mlada i živa, jedna, 
sveta, katolička, apostolska, jer Duh neprestano silazi na 
nju kako bi je podsjećao na sve ono što joj je njezin Gos¬ 
podin govorio (usp. Iv 14,25) i uvodio je u svu istinu (usp. 
Iv 16,13).« 


ovoreći pak o nazaretskoj obitelji kao uzoru hrvat- 
skih obitelji, Sveti je Otac želio obnoviti odluku iz veli¬ 
ke ninske proslave Branimirove godine o obiteljskoj molitvi 
i nedjeljnoj Euharistiji: »Motreći Mariju i Josipa, koji prika¬ 
zuju Dijete u Hramu ili idu na hodočašće u Jeruzalem, kr¬ 
šćanski se roditelji mogu prepoznati dok sa svojom dje¬ 
com sudjeluju u nedjeljnoj Euharistiji ili dok se sabiru na 



Poruka mladih Zadrana Ivanu Pavl u II. »VOLIMO TE!« bila 
je i poruka svih hrvatskih vjernika Petrovom nasljedniku 


molitvu u svojemu domu. Drago mi je s tim u svezi dozvati 
u sjećanje program, što su ga vaši biskupi prije više godi¬ 
na uputili iz Nina: 'Hrvatska katolička obitelj dnevno moli 
i nedjeljom slavi Misu'. Da bi se to moglo ostvarivati, vrlo 
je važno poštivati svetost blagdanskoga dana, što članovi¬ 
ma obitelji omogućuje da se ponovno nađu zajedno i da 
Bogu zajedno iskažu dužno štovanje.« 

f\ r~ a oproštaju, prigodom molitve Šestoga časa na za- 
i_/V.-darskom Forumu i pokraj Čikine sv. Marije i tolikih 
ranokršćanskih i ranohrvatskih spomenika, Sveti je Otac 
želio podsjetiti nazočne i sav hrvatski narod na potrebu 
čašćenja Majke Božje i usvajanje Marijinog duha i Mariji¬ 
nih kreposti: »Okupivši oko sebe apostole i učenike, koji 
su bili izvrgnuti kušnji da pođu svojim putem, Djevica Ma¬ 
rija ih je sve predala 'ognju' Duha, koji će ih uputiti u pus¬ 
tolovinu poslanja. 'Osjećaj vjere' kršćanskoga puka pre- 
poznavat će učinkovitu nazočnost Marije ne samo u pr¬ 
votnoj kršćanskoj zajednici, nego i u kasnijim događajima 
u Crkvi, i ne će se zbog toga ustručavati nazvati je kralji¬ 
com apostola.« 


("13 l vana Pavla II. Crkvi u Hrvata bio je s jedne 
J strane izraz njegova poštovanja našoj svjedočkoj Cr¬ 
kvi, njezinim vjernicima koji su umirali »za krst časni i slo¬ 
bodu zlatnu«, koji su stoljećima bili predziđe kršćanstva 
na vjetrometini ideologija i svjetonazora, ali i sačuvali 
neotrovani zdenac vjernosti Petrovu nasljedniku, sakra¬ 
mentima Crkve i Evanđelju iz kojih su vrela pili »slatki na¬ 
pitak evanđeoskog nauka«. A hrvatska mu je Crkva uz¬ 
vratila izvanrednim i dirljivim svjedočanstvom ljubavi i 
obećanjem da će trajno ostati u našem sjećanju i u našim 
molitvama. 


C~j isuče natpisa na zadarskom Forumu: »Papa mi te vo- 

v._>/limo!« i »Papa ostani s nama« nisu, vjerujem tek puke 

riječi, to je želja jedinstva Crkve u Hrvata s Petrovom sto¬ 
licom, bez koje bi ona, kako reče bi. Alojzije Stepinac, »bi¬ 
la suha grana«. 

Kršćanin i kršćanstvo 

NISU D|ELO EVOLUCIJE 


Svako doba ljudske povijesti 
ima svoju životnu filozofiju, ima 
svoju sliku svijeta. Današnje vrije- 
me, otuđeno od kršćanstva, stvo¬ 
rilo si je sliku svijeta na osnovi pri¬ 
rodnih znanosti. Gotovo sva bitna 
pitanja života - odakle život, 
odakle čovjek, koji cilj ima povije¬ 
st - dade si današnji čovjek na Za¬ 
padu odgovoriti pomoću teorije 
evolucije. Ona je postala prava 
doktrina s dogmatskim pridjevi¬ 
ma, mogli bismo reći prava religi¬ 
ja, iako dobar broj poznatih uče¬ 
njaka stavlja upitnik na istinitost 
ove teorije. 

Radi ove ideološke usmjere¬ 
nosti današnji čovjek u Europi i 
Americi - ispravnije rečeno: veli¬ 
ki broj naših suvremenika - nije 
više sposoban prihvatiti kršćansku 
istinu o osobnom Bogu. Vjeruje se 
radije u neku anonimnu silu kojoj 
se pripisuju božanske moći. Ta je 
sila uzrok da se svijet razvija po za¬ 
konu »od nižeg prema višem«, »od 
jednostavnijeg prema složenijem«. 
Tako je i s čovjekom: on da se raz¬ 
vio iz nižih životinjskih oblika, i 
konačno je postao od majmuna 
kao posljednje stepenice u tom 
lančanom procesu. 

Čovjek od majmuna? Svakom 
katoličkom vjerniku je ova riječ, 
ova tvrdnja, potpuno tuđa i nep¬ 
rihvatljiva. On reagira na nju da¬ 
nas točno onako kako je reagirao 
bi. Alojzije Stepinac u sudnici, sje¬ 
deći na klupi optuženika, 3. listo¬ 
pada 1946. god. U svom govoru se 
Blaženik osvrće na ateističku pro¬ 
pagandu i obrazovanje. »Naređu¬ 
jete, to je službena nauka, da je 
čovjek od majmuna! Ako imade 
tko tu ambiciju, neka mu bude! 
Ali otkuda dolazi netko, da to od¬ 
redi kao službenu teoriju, koju da¬ 
nas ne priznaje nijedan učenjak 
svjetskog glasa.« 


BI. Stepinac nam i ovdje po¬ 
kazuje pravac: katolički vjernik se 
uopće ne mora uznemirivati što se 
nekome ili mnogima sviđa da radi¬ 
je budu potomci majmuna nego 
stvorovi osobnog Boga Stvoritelja. 
Vjernici danas nisu nikako prisi¬ 
ljeni preuzeti teoriju evolucije kao 
da njoj nema alternative. 

Naprotiv, svjetlom vjere oni 
otkrivaju priličnu nelogičnost ove 
teorije. Ako je bit evolucije da se 
čovjek razvio od nižih životinjskih 
oblika, i da je majmun bio zadnja 
stepenica na kojoj nastaje čovjek, 
onda treba logički očekivati da se 
ovaj razvoj, ovo kretanje naprijed 
dalje nastavlja. Koji je, dakle, sli¬ 
jedeći korak evolucije? Kada će 
čovjek poslužiti kao stepenica na 
kojoj će nastati nešto više od nje¬ 
ga, npr. Nadčovjek ili neki super- 
čovjek? Znademo da je bilo misli¬ 
laca u Europi, koji su u glavi i na 
papiru iskonstruirali takozvanog 
Nadčovjeka, ’Ubermenscha'. Smi¬ 
jemo također pitati, da li »evoluci¬ 
ja« namjerava stvoriti neko biće 
koje je ispod čovjeka nekog Pod- 
čovjeka’, za razliku od Nadčovje¬ 
ka? 

U procesu evolucije, naime, 
bilo je slučajeva da razvoj nije ko¬ 
račao smjerom naprijed, nego nat¬ 
rag. Npr. veliki broj predhistorij- 
skih životinja oklopnjača nije sli¬ 
jedio smjer daljnjeg razvitka nego 
je jednostavno prestao egzistirati. 
Na njihovo mjesto su došla druga 
manja bića. Kada danas razmišlja¬ 
mo o budućnosti, vjerujemo da će 
se čovjek razvijati uvijek u pravcu 
boljeg stanja nego je današnje: da 
će biti razumniji i pametniji, k 
tome sve moćniji u vladanju priro¬ 
dom. No, ima sve više i više onih 
koji ne vjeruju ovom principu, 
nego radije očekuju razvoj u nega¬ 
tivnom smislu. Ima ozbiljnih mis- 



Bl. Alojzije Stepinac kao nadbiskup 
- koadjutor 


lilaca koji ustvrđuju činjenicu da 
se današnji čovjek vraća u primi¬ 
tivnije stadije, iz kojih je potekao. 

Govori se o reprimitivizaciji 
čovjeka, o reanimalizaciji čovjeka. 
Zašto se to ne bi moglo dogoditi? 
Za nas kršćane nije ova ideja tako 
tuđa. Dapače, Sveta pisma nas 
poučavaju da je taj korak već uči¬ 
njen u razvoju čovječanstva. Radi 
njega je svijet postao posve druk¬ 
čijim; dogodilo se nešto neočeki¬ 
vano, što se ne poklapa s teorijom 
evolucije. Pri tom se koraku nije 
dogodila promjena samo u tom 
smislu, da je od pametnog čovjeka 
nastao još pametniji, nego je nas¬ 
tao posve novi čovjek, bio je zacr¬ 
tan posve novi smjer povijesti 
čovječanstva, u kojem je došlo do 
bitnih promjena u odnosima 
među ljudima. Sto se dogodilo? Iz 
ljudi, koji su stvorenja Božja, nas¬ 
taju sinovi i kćeri Boga Stvoritelja. 
To se dogodilo po prvi put u Pales¬ 
tini prije 2000 godina. To se doga¬ 
đa i danas kada ljudi pristupaju kr- 

Mons. Alojzije Stepinac ubrzo 
nakon posvete za nadbiskupa 
pošao je u svoj rodni kraj i 
blagoslovio vatrogasni dom u 
Draganiću, 15. srpnja 1934. 


snom zdencu i krštenjem obuku 
haljinu novog života. Taj novi 
čovjek, očito, nije »proizvod« evo- 
lucije. 

Kršćanin nije proizvod evolu- 
čije! Kršćanstvo nije proizvod 
evolucije. Sto se dogodilo prije 
dvije tisuća godina djelo je zahva- 
ta vječnoga i svemogućeg Boga, 
gospodara evolucije. Stvoritelj i 
zakonodavac prirode zahvatio je 
osobno u tok prirode. Sva bića pri' 
je ovog zahvata, sva bića pod za- 
konom evolucije, nisu mogla od¬ 
lučivati o ovom novom koraku 
razvoja, o ovom novom usmjere¬ 
nju unutarnje dinamike prirode i 
ljudske naravi. Sada im je omogu¬ 
ćeno - naravno, čovjeku kao ra¬ 
zumnom i slobodnom biću - da iz 
običnih stvorenja postanu djeca 
Božja, sinovi i kćeri Božje. Ako 
ljudi to hoće! Bog traži da se čov¬ 
jek sam slobodno odluči za taj ko¬ 
rak novog života. Od tog časa od¬ 
ređuje sam čovjek uz Božju pomoć 
dinamiku svog razvoja, sadržaj 
razvoja. Dok god čovjek ostaje uz 


Boga, njegov razvoj mu je osigu¬ 
ran: čovjek se nužno kreće prema 
punini života, prema potpunom 
obogaćenju svog čovještva. 

Recimo odmah: prema sreći 
vječnog spasenja. Krist je bio prvi 
novi čovjek, prvorođenac od sviju 
onih novih ljudi koji su slobodno 
postali djecom Božjom. Krist je 
početak, sredina i život svega pos¬ 
tojećeg i sveopće povijesti. Krist 
nije samo način življenja - On jest 
život sviju ljudi, djece Božje. I ov¬ 
dje treba posebno naglasiti: Krist 
je došao na svijet po svojoj slobod¬ 
noj volji, a ne po nekom zakonu 
evolucije. On daruje ljudima život 
činom odabranja i ljubavi, dokaza¬ 
nom smrću na Križu i slavnim 
Uskrsnućem, a ne po zakonu evo¬ 
lucije. Mi postajemo nova bića u 
Njemu, po Njemu i s Njime. 

Iako nismo posve slobodni od 
zakonomjernosti povijesnog raz¬ 
voja, mi kršćani možemo milošću i 
sakramentalnim životom sami od¬ 
ređivati sadržaj i smjer našeg živo¬ 
ta, brzinu i sigurnost našeg razvo¬ 
ja. To možemo činiti sve do onog 
časa kada će vječni Bog ponovno 
zahvatiti u tok povijesti, dokonča¬ 
ti je i stvoriti novo nebo i novu 
zemlju. 

Piše: Dr Josip SABOL 


MOLITVA U ČAST 
BLAŽENOG ALOJZIJA 
STEPINCA, BISKUPA I 
MUČENIKA 

Gospodine, Bože naš, 

Ti si blaženom Alojziju Stepincu 
dao milost čvrsto vjerovati u Isusa Krista 
i spremnost trpjeti za njega sve do muče¬ 
ničke smrti. 

Pomozi nam slijediti njegov primjer i nje¬ 
gov nauk da bismo ljubili Krista 
kako ga je on ljubio i služili Crkvi 
kako joj je on služio 
sve do darivanja vlastitog života za nju. 
Njegova živa vjera u Isusa Krista i postoja¬ 
na ljubav prema Crkvi neka nas učvrste u 
borbama života na putu vječnoga spasenja. 
Po njegovu zagovoru udijeli milost svoga 
blagoslova našim biskupima, svećenicima, 
redovnicima i redovnicama, svećeničkim i 
redovničkim pripravnicima, našim obitelji¬ 
ma, da budu čvrste u vjeri i blagoslovljene 
novim i brojnijim životima. 

Budi utjeha svim starijim osobama te po¬ 
moć bolesnicima i patnicima. Očeve i maj¬ 
ke, djecu i mlade očuvaj od unutarnjih i 
vanjskih pogibelji duše i tijela. Udijeli milost 
svećeničkih i redovničkih zvanja našoj župi, 
našoj biskupiji i Crkvi u Hrvata. 

/Po njegovom zagovoru udijeli mi milost... / 
Po Kristu Gospodinu našemu. Amen. 

Oče naš, Zdravo Marijo, 

Sveta Marijo, Slava Ocu... 

Vjernici koji na zagovor blaženog Alojzija 
budu uslišani, zadobiju tjelesno ili duhov¬ 
no ozdravljenje ili koju osobitu milost, 
neka opis uslišanja i kompletnu liječničku 
dokumentaciju dostave na adresu: 

Dr. Juraj Batelja, postulator 
Voćarska 106, pp. 110 
10001 ZAGREB 

BLAŽENI 



»MOLITVENA ZAJEDNICA 
BLAŽENOG ALOJZ1JA 
STEP1NCA« 

Već četvrtu godinu djeluje »Molitvena zajednica 
blaženog Alojzija Stepinca«. To je skupina katoličkih 
vjernika. Do sada se u zajednicu uključilo oko 3.500 
molitelja, koji žele ponajprije molitvom, praćenom 
savjesnim kršćanskim životom, pridonijeti vlastitoj 
osobnoj duhovnoj formaciji, a time duhovnoj i morah 
noj obnovi Crkve u Hrvata i samog hrvatskog naroda, 
na temeljima 14-stoljetne katoličke baštine. 

Tko može postati i što čini član molitvene zajed¬ 
nice »Blaženi Alojzije Stepinac?« 

Svaki se kršćanin može uključiti u Zajednicu 
»BLAŽENI ALOJZIJE STEPINAC«, koja promiče 
molitveni život, duhovne vrijednosti, i širi Kristovu 
ljubav u sva područja javnoga života, kako je to činio i 
bi. Alojzije. 

Prijavnica se može naručiti na sljedećoj adresi: 
Zajednica štovatelja 
BLAŽENI ALOJZIJE STEPINAC 
10000 Zagreb, Kaptol, 31 
tel. (01) 481-1781; 468-0426; 
fax.: (01) 468-0722 

Svaki štovatelj Blaženog Alojzija Stepinca uklju¬ 
čen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i 
Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Ste¬ 
pinca u postupku njegove Kauze za proglašenje svetim 

Uz molitvu svaki štovatelj bi. Alojzija Stepinca uk¬ 
ljučen u ovu molitvenu Zajednicu svojim radom nas¬ 
toji: 

- savjesno obavljati svoje svakidašnje obveze 

- svjedočiti kršćanske istine u privatnom i javnom 
životu 

- surađivati s Postulaturom u promicanju Blaženi- 
kova glasa svetosti 

- sudjelovati svakog 10. u mjesecu u slavlju sv. 
Mise ili molitvenom sastanku 

-darom i žrtvom pridonositi za uspješan dovršetak 
postupka za proglašenje svetim bi. Alojzija Stepinca 

S vjerom u Općinstvo svetih, za potrebe svoje i 
braće ljudi, osobito za ozdravljenje bolesnih i obraće¬ 
nje nevjernika, moli zagovor bi. Alojzija Stepinca, bis¬ 
kupa i mučenika s nakanom što skorijeg njegova prog¬ 
lašenja svetim. 


Molitva vjernika 

Svećenicima i članovima Molitvene zajednice donosimo 
uzorak molitve vjernika za euharistijska slavlja ili druga bogos¬ 
lužja tijekom ove jeseni. Sigurno će dobro poslužiti kod klanjanja 
Presvetom , u listopadskim pobožnostima i okupljanjima zajedni¬ 
ce. Neka i po ovim zazivima u vjernicima i Blaženikovim štovate¬ 
ljima ojača vjera iz euharistijskog otajstva i Marijinog duha. 

Braćo i sestre! Bog je po Isusu Kristu uskrslome 
utemeljio Crkvu, da ona snagom Duha Svetoga bude u 
svijetu znak njegove otkupiteljske ljubavi. U svakom 
vremenu On u Crkvi podiže uzorne pastire, koji njegov 
narod odvažno predvode na putu spasenja. Nadahnuti 
primjerom Blaženoga Alojzija upravimo naše pouzdane 
prošnje Bogu, Svemogućem Ocu. 

1. Bože, tako si ljubio svijet da si za njegovo spasenje 
predao svoga Sina. Daj da Tvoja Crkva njegovo spasiteljsko 
predanje odvažno svjedoči ljudima našeg vremena, molimo 
Te. 

2. Bože, Blaženi Alojzije gledao je u Crkvi veličanstveno 
djelo Tvoje ljubavi, i herojskim se žarom zalagao da ona bude 
djelotvorno ostvarivana. Daj i nama njegovim žarom srca vo¬ 
ljeti Crkvu i djelotvornom ljubavlju svjedočiti naše vjerničko 
poslanje, molimo Te. 

3. Blaženi Alojzije živio je posvemašnje vjerničko preda¬ 
nje s velikim pouzdanjem u Tebe u svim trenucima svoga ži¬ 
vota. Daj našem narodu da u nastojanju oko svoje sveukup¬ 
ne duhovne obnove sve dublje otkriva njegov primjer i zauze¬ 
to ga slijedi, molimo Te. 

4. Bože, Blaženi Alojzije u evanđeoskom svjetlu je ljubio 
svoj narod i bio zaštitnik obespravljenih i progonjenih zbog 
klasne ili nacionalne pripadnosti. Daj da se i mi u svjetlu Tvo¬ 
je riječi zauzimamo za dostojanstvo i prava svakoga čovjeka 
u našoj domovini, molimo Te. 

5. Bože, naša je Crkva zapljuskivana valovima pogubnih 
ideologija, koje siju kulturu smrti. Daj da potaknuti primje¬ 
rom Blaženoga Alojzija odvažno odbacujemo »kulturu smrti« 
i svim se snagama zalažemo za civilizaciju ljubavi i života u 
našem narodu, molimo Te. 

6. Bože, Blaženi Alojzije bio je pastir gorljive pobožnosti 
prema Euharistiji i djetinje odanosti prema Bogorodici Mariji. 
Daj da i mi, jačani Euharistijom i potpomognuti zagovorom 
Blažene Djevice Marije, vjerodostojno živimo Tvoje evanđelje 
u našem vremenu, molimo Te. 

7. Bože, Blaženi je Alojzije pred bezbožnim sudom ispo- 
vijedio vjeru u Božanstvo Isusa Krista i djevičansko materin¬ 
stvo Blažene Djevice Marije i čovjekov vječni život. Daj da i 
mi budemo odvažni u obrani svetinja naše vjere i vrijednosti 
života, a naše pokojne pridruži slavi svojih svetih i izabranih, 
molimo Te. 

Bože, Oče naš, svome sluzi, Blaženom Alojziju udijelio 
si milost, ne samo vjerovati u Krista, nego i trpjeti za nje¬ 
ga neustrašivim apostolskim žarom i ljubavlju prema Cr¬ 
kvi. Udijeli i nama jakost u ispovijedanju iste vjere i posto¬ 
janosti u trpljenju za nju. Po istom Kristu Gospodinu na¬ 
šem. Amen. 

DUH BOŽJI DOISTA UPRAVLJA 
CRKVOM. JA SAM SE U TO UVJERIO! 


Ne, nisam ja nikakav histori¬ 
čar, povjesničar, ali jesam kronolog. 

Kronolog zapisuje i opisuje kro¬ 
niku, dnevna zbivanja i događanja. 
»Dogodilo se toga dana«, a povjes¬ 
ničar, na temelju tih svjedočansta¬ 
va, stvara sud o tim zbivanjima. 

Kronolog je i očevidac koji je i 
sam doživljavao ta događanja i u 
njima sudjelovao, ali ipak, mora 
biti objektivan da bi bio vjerodos¬ 
tojan. 

I u ovom zapisu, u ovom krat¬ 
kom članku, ja sam samo kroničar: 
iznosim što se stvarno dogodilo, 
čemu sam bio i očevidac i sudionik. 

U onoj jako zloj od poslijerat¬ 
nih godina, godine 1948., u godini 
tzv. »kominforma« ili »informbi¬ 
roa«, kad je tobože Tito prestao biti 
komunist i postao nekakav čudo¬ 
višni »demokrat«, samo nekoliko 
dana nakon objave o tom to¬ 
božnjem raskidu drugarstva Tita sa 
Staljinom, moji kolege sa studija i 
ja bili smo u Zagrebačkoj katedrali 
ređeni za svećenike, ali smo i kao 


Zasužnjeni nadbiskup i kardinal 
Stepinac u pratnji župnika J. 
Vranekovića i ministranata izlazi s 
bogoslužja u župnoj crkvi 


mladomisnici još jednu školsku go¬ 
dinu ostajali na studiju dovršavajući 
11. i 12. semestar odnosno 6. godi¬ 
nu studija. 

O blagdanu Petrova slijedeće 
1949. godine ja sam posvršavao sve 
propisane ispite pa sam dekretom 
»Dilecto filio« (Ljubljenom sinu) 
tadašnjeg generalnog vikara, pom. 
biskupa dr. J. Lacha, bio poslan za 
kapelana župniku župe Kloštar 
Podravski. 

Bila su to strašna ali i divna 
vremena. Narod je na mitinzima 
klicao Titu i majčici Partiji. Znalo 
se i onda, i danas se zna, da klica¬ 
njem nitko ništa ne dobiva. Da kli¬ 
canje išta vrijedi bilo bi mnogo 
skuplje, i ne bi se toliko ni klicalo 
ni pljeskalo. One poratne godine 
bile su kao brlog u kojem se pleme¬ 
nitost teško snalazila. Nadbiskup 
Stepinac već je bio u lepoglavskoj 
robijašnici, a tobožnji borci za slo¬ 
bodu i pravdu pretvorili su se ma- 
nje-više u pljačkaše i samodršce. 

Službu kapelana u župi Kloštar 
Podravski nastupio sam 1. srpnja 
1949. Moj župnik već od svibnja te 
godine bio je teško bolestan u kop¬ 
rivničkoj bolnici. Vratio nam se 
tek u rujnu. 


Nakon božičnih blagdana i bo¬ 
žičnih obiteljskih posjeta, biskup 
Lach pozvao me u svoj ured u Zag¬ 
reb. Radilo se o mom premještaju. 

- »Sutra je blagdan Svijećnice. 
Idi u Sv. Janu. Ondje ćeš sutra 
predvoditi sv. Misu, razgledati sta¬ 
nje u župi i vratit ćeš se k meni. 
Očekujem tvoj izvještaj i odluku 
pristaješ li na taj premještaj!«, re¬ 
kao mi biskup. 

Naređenje, izvršenje. 

Nikad prije nisam bio u Sv. 
Jani. Na Svijećnicu jutarnjim vla¬ 
kom doputovao sam iz Zagreba u 
Jastrebarsko, a iz Jaske me je neki 
čovjek jaskanskoga župnika, ko¬ 
njem, u saonicama, odvezao tih 9 
km u Sv. Janu. 

Bilo je ugodno sanjkati se po 
ugaženom snijegu, ali kad netko iz 
ravne Podravine dođe u svetojan- 
sko gorje i vinograde gdje samo ko¬ 
lje viri iz snijega, splasne svaka idi¬ 
la. Župni stan i crkva bili su u jad¬ 
nom stanju još od rata. Na prozor 
sobe župnoga stanu pribio sam 
deku da mi vjetar ne unosi snijeg. 
Župnika tu nije bilo već od prošle 
jeseni; ljudi nisu ni znali hoće li biti 
blagdanske mise, pa ih je na toj 
misi bilo tek onih najbližih. Ništa 
lijepog nisam tada vidio u Sv. Jani, 
i biskupu sam rekao da ću onamo 
ići samo ako budem morao. Saslu¬ 
šavši moj posve negativan izvještaj, 
biskup Lach mi je rekao: 

- »Vrati se u Kloštar i čekaj na¬ 
šu odluku!« 

Tako sam i učinio. No, onda se 
dogodilo nešto neočekivano. U 
Krašiću je 4. veljače umro župnik 
Andrija Barišić, i uprava Nadbis¬ 
kupije svakako je željela prije popu¬ 
niti Krašić nego obližnju Sv. Janu, 
pa su meni poslali brzojav neka im 
smjesta javim da li bih radije išao u 
Krašić umjesto u Sv. Janu? 

BI. Alojzije nosi Presveti Oltarski 
sakramenat na euharistijskom 
kongresu u Čazmi, 21. srpnja 1940.; 
uz Blaženika je tadašnji župnik vlč. 
Ivan Prahir i vlč. Gabrijel Prekratić , 
župnik iz Draganca te svećenici 
okolnih župa ; iza njih išli su 
predstavnici čazmanske općine i 
katoličkih društava. (Poslala Zlata 
Bradić) 


Meni se nije išlo iz Kloštra. Već 
sam se udomio u toj župi, župnik 
mi je bio jako dobar ali ostario i 
slab; vidjelo se da neće dugo, i ja 
sam priželjkivao ostati u toj župi. 
Tada još nisam bio svjestan da biti 
svećenik znači služiti Crkvi, vjerni' 
cima, poklanjati im svu brigu srca. 
To sam naučio nešto kasnije u čeS' 
tim susretima s nadbiskupom Ste- 
pincem u nesuđenom mi Krašiću. 
Na biskupovu ponudu Sv. Jana ili 
Krašić, ja sam napisao biskupu da 
bih radije u Sv. Janu gdje baš ništa 
lijepa tada nisam vidio. 

Radi toga mojega »ipak je u Sv. 
Jani lijepo« i »ako već moram iz 
Kloštra radije bih u Sv. Janu«, ja 
sam za nekoliko dana dobio dekret 
i postao sam upravitelj župe u Sv. 
Jani, i iz Sv. Jane često sam, sve do 
kraja ožujka, odilazio po pastorak 
nom poslu u Krašić, koji je (radi 
moje odluke) ostao bez župnika. 

I dok sam ja selio u Sv. Janu, 
velečasni Faustin Cubranić, tada- 
nji kapelan u Vrbovcu, bio je ime- 
novan za upravitelja župe u Krašk 


ću. Cubranić je primio dekret u 
ruke u Nadb. Duh. Stolu. S tim 
dekretom u džepu vlakom se iz 
Zagreba vratio u Vrbovec, ali je na 
željezničkoj postaji u Vrbovcu bio 
uhićen i odveden u zatvor. 

Nekoliko dana nakon toga do' 
šao je vlč. Vraneković iz Niša, gdje 
je bio na odsluženju vojnoga roka, i 
kanio je vratiti se u župu Nedelišće, 
gdje je bio i prije odlaska u vojsku. 
Na Duh. Stolu mu je bilo rečeno: 

- »Ne! Ideš u Krašić.« 

Tako je pred blagdan Blagovn 
jesti vlč. Vraneković preuzeo žup' 
ničku službu u Krašiću. 

Zašto sve to iznosim? Sve to ne 
bi imalo baš neke posebne važnos' 
ti, da se pri svemu tome nije poka- 
zao izričiti i čudesni Božji zahvat. 
Sve sam to iznio i u mojim svjedo' 
čanstvima Kongregaciji u Vatikanu 
u postupku beatifikacije bi. Alojzija 
Stepinca. 

U siječnju, veljači i ožujku one 
1950. još ni sami hrvatski komuniS' 
ti, vjerojatno ni sam Tito, nisu zna' 
li da će početkom prosinca morati 
nad. Stepinca iz Lepoglave preim 
jestiti u Krašić, a Duh Božji već je 
tada pripremao ljude i mjesto za 
tog »krašićkog robijaša« i svojega 
miljenika: Niti ja, niti vlč. Cubra^ 
nić nismo bili prikladni ni sposobni 
za sve što će se onih desetak godina 
u Krašiću događati. Za to djelo 
Duh Božji odabrao je vlč. Vraneko' 
vića da bude su^mučenik s divnim i 


dragim našim Blaženikom. U našoj 
sredini tamo u Krašiću pojavio se 
pravi čovjek na čudesan način. 
Pun Duha Božjega. Nama je impo' 
nirao, one druge je silno zabrinja^ 
vao. 

Kad bi neprijatelji Crkve znali 
što se sve u Crkvi događa kad je 
Crkva slobodna, nikad ju ne bi pn> 
ganjali. Obasipavali biju bogatstvh 
ma. Crkva je najdivnija na križu. I 
najjača! Čim vođe stave zlatni križ 
na prsa mjesto sebe na križ, sve ide 
po zlu. 

Vjerojatno nas zato Bog povre- 
meno urazumljuje »krvavim kupe' 
ljima«. Mnogo nam je vrijedilo 
imati onako dobrog i mudrog prija' 
telja kakvi su nam bili i nadb. Ste' 
pinac i naš dekan Vraneković. 
Obojica su nas u onim zlim vreme' 
nima hrabrili, tješili, savjetovali. 
Sređivali su nam uzburkano more 
srca i duše. Djelovali su kao sunce 
nakon dugotrajnih oblaka. Bili su 
nam dar Božji jer su imali osjetljivo 
srce. Radije bi se rasplakali nego 
nekoga osudili. 

A sad mi je sve mrtvo koje sam 
toliko volio. 

»Mrtvo je vse, kaj smo imali radi 
Nadu za nadom življenje nam ruši 
Gineju želje, al samo popevke 
još mi živiju, kak negda vu duši 
Vu njih navek još ta jutra su plava, 

vu njih još rožice cveteju bele, 
k Tebi dišeće pri vi jaju cvete, 
dobre ti ruke bi draga ti štele.« 

(D. Domjanić, Bele rože) 

Kad se u svijet opet vrate takvi 
ljudi poput bi. Kardinala, poput 
preč. Vranekovića, kard. Sepera, 
kard. Kuharića, dr. N. Zuvića, pa i 
nekih mojih plemenitih kolega i 
župljana, imat ćemo i opet razloga 
nadati se. Mnogo vrijede takvi ljm 
di koji ti daruju srce i dušu. Snažni i 
sređeni smirivali su nas, tješili, sav' 
jetovali. Oni su sredili i moje UZ' 
burkano more života. Imali su što 
reći i znali su kazati. 

Josip Olt/RAN 


99 












ć 


% / I C A klCTl / A 


Wk§ 


BLAŽENI ALOJZIJE STEPINAC-10 (2003)3-4 


STEPINAC KAO ŠKOLARAC 


M ostarski biskup mons. 

Ratko Perić boravio je 
nekoliko dana u svibnju 2003. 
u Dječačkom sjemeništu na 
Salati. Sa sjemenišnim pogla¬ 
varima je 8. svibnja slavio 
Misu u čast blaženoga bisku¬ 
pa Alojzija Stepinca prikazu¬ 
jući je za odgojitelje i odgaja- 
nike, kojima je održao sljede¬ 
ću homiliju. 

Na današnji dan, 8. svibnja, 
prije 105 godina, rođen je u Breza- 
riću, župa Krašić, od oca Josipa i 
majke Barbare Alojzije Viktor Ste- 
pinac. 

Osnovnu je školu od četiri raz- 
reda uspješno završio u Krašiću 
(1905-1909). Nastavio je gornjog¬ 
radsku državnu ili kraljevsku gim¬ 
naziju u Zagrebu s boravištem u 
Nadbiskupskom konviktu ili siro- 
tištu odnosno pitomištu kroz šest 
godina (1909-1915). Odatle su 
đaci išli u razne studijske smjerove, 
a neki i u sjemenište. Đaci su imali 
kao poglavare rektora, prefekta i 
duhovnika - svećenike. 

Nakon prvoga razreda gimnazi¬ 
je (današnjega petoga osmogo¬ 
dišnje) Alojzije je propao iz mate¬ 
matike. Ali se preko ljeta potrudio i 
u rujnu 1910. vrlo dobrim položio. 
Bio je u školi prosječan đak. 

Jednom ga je prefekt vlč. Mar¬ 
tin Bešenić primijetio kako priča za 
vrijeme učenja, i udario mu pljus¬ 
ku. Nije više pričao, a ni prefekt 
nije više morao intervenirati. 

Kad je Alojzije bio u petom 
gimnazije, današnji prvi gimnazije, 
ošamario ga je drugi prefekt, vlč. 
Nikola Cerjak. Prefekt nije imao 
pravo, što je dokazano i pred rekto¬ 
rom. Prefekt se uredno ispričao. 
Kasnije, kad je Stepinac postao 
Nadbiskupom, javio mu se vlč. 
Cerjak i za »nagradu« dobio je 
župu Krašić! (Vidi Sematizam iz 
1939). 


Nakon šest razreda gimnazije 
Stepinac je prešao u Nadbiskupski 
licej, to je bio sedmi i osmi razred 
gimnazije, i to je bilo pravo sjeme¬ 
nište. U sjemeništu je bio samo go¬ 
dinu dana, od 1915. do 1916. 

Položio je sedmi razred, a u 
mjesecu lipnju 1916. osmi razred i 
maturu. U mjesec dana. To je sve 
bilo po odobrenju države, jer je 
Prvi svjetski rat već buknuo i tre¬ 
balo je ići na ratište i ginuti. Nije 
bilo važno koliko si razreda završio 
i položio, nego koliko ti je godina 
da te unovače. 

Kroz daljnjih osam godina, na¬ 
kon mature, nije vidio škole, osim 
malo na Agronomskom fakultetu, 
gdje se upisao i nakon prvoga se¬ 
mestra ispisao. Nije ništa ni polo¬ 
žio. Na bogosloviju tada nije po¬ 
mišljao, pogotovo kad je vidio ime 
svoga župnika na popisu 250 »žuto- 
pokretaša«, koji su se dizali protiv 
crkvene discipline, osobito protiv 
celibata. 

Godine 1924. bio je pred ženid¬ 
bom, u svojoj 26. godini. Dopisiva¬ 
nje i dogovaranje s Marijom Hor- 
vat, kćerkom mjesnoga učitelja, 


Nadbiskup koadjutor Stepinac (prvi s 
desna), mons. Josip Garić (biskup 
banjoiučki) i mons. Antun Bauer 


U SPOMEN-ZBIRCI BL. ALOJZI¬ 
JA. MA KAPTOLU 31. MOŽETE 
NABAVITI MEDALJU BL. ALOJ¬ 
ZIJA. U SREBRU ILI BRONCI. U 
POSEBNOM STAKLENOM OKVI¬ 
RU. KOJA MOŽE BITI DRAGI 
DAR ILI USPOMENA. CIJENA JE 
130 KN. 


trajalo je četiri mjeseca, od siječnja 
do travnja 1924. On joj je napisao 
sedam pisama, jedno je izgubljeno, 
a ona njemu dvanaest. 

Kad se 1924. ipak odlučio na 
bogosloviju, poslan je u Rim na Pa¬ 
pinsko sveučilište Gregorijanu s 
boravkom u Zavodu Germanicu- 
mu. Na svršetku boravka i studija, 
koji je okrunio dvostrukim dokto¬ 
ratom, iz filozofije i teologije, nje¬ 
govi su poglavari o njemu godine 
1931. napisali ovih pet latinskih 
ocjena kojima su prikazali njegov 
karakter i vladanje: 

Prvo, optimae omnino indolis 
- posve plemenite naravi! Najviša 
moguća ocjena ljudske naravi. Ne 
samo da je optima, nego omnino 
optima, tj. potpuno plemenita, sas¬ 
vim odlična narav, skroz naskroz 
izvrstan karakter. Nije se do opti¬ 
malnoga dolazilo samo, nego vlas¬ 
titom izgradnjom, nastojanjem, 
borbom, zazivajući Boga u pomoć. 

Drugo, in omnibus solidissi- 
mus - u svemu vrlo postojan, čvr¬ 
st, solidan. Nije površan, ne^o upo¬ 
ran. U svemu ide do kraja. Sto za¬ 
počne, to i dovrši, postojano i 
solidno, najsolidnije. 

Treće, vere pius - istinski po¬ 
božan: i u kapelici i pred kapeli¬ 
com, i u posjetima crkvama po 
Rimu. Ne ulazi ni u jednu rimsku 
crkvu a da se ne pomoli za svoje 
studentske potrebe, za svoj narod i 
Crkvu u tome narodu. Ne izmiče 
zajedničkim pobožnim vježbama. 
Kad je ispovijed, ispovijeda se. Kad 
je Misa, uvijek dođe na vrijeme. 
Kad je krunica, ne kaže: ja ću malo 
kasnije, jer zna da neće. 


Četvrto, et in disciplina fidelis 
- i u disciplini vjeran, točan. Nika¬ 
da ne kasni, nikada ne bježi sa sata. 
Ne spava kad mora paziti i bdjeti i 
nikada ne propušta redovite obro¬ 
ke, redovito spavanje, šetnju i šut¬ 
nju. 

Peto, valde diligens - vrlo 
marljiv! Kad je studij, studira. Ne 
priča pod studijem, kao ono u pe¬ 
tom. Ne čeka svibanj da počne uči¬ 
ti, nego kako koju lekciju u školi 
čuje, tako je kod kuće opetuje. 

Eto to je sjemenišni i bogoslo- 
vijski uspon i uspjeh blaženoga Ste- 
pinca: od popravnoga iz matemati¬ 
ke do solidissimus in omnibus! 


Volio bih imati ovakve ocjene 
o svojim sjemeništarcima i bogoslo¬ 
vima! 

Volio bih i sam da tko god hoće 
o meni barem koju od ovih ocjena 
dati! 

Kada je Sveti Otac Papa Ivan 
Pavao II. davao ocjenu o Alojziju 
Stepincu 3. listopada 1998., Vr¬ 
hovni je poglavar Katoličke Crkve 
napisao samo jednu jedinu riječ: 
Beatus! Blaženik! 

Neka Blaženik zagovora Salatu 
i njezine učitelje i učenike! 

+ Ratko PERIĆ, biskup 


STUDENTI O KARDINALU STEPINCU 


Na Institutu za kršćansku duhovnost Kato¬ 
ličkog bogoslovnog fakulteta Sveučilišta u Zag¬ 
rebu, u seminaru pod naslovom »Prinos kardina¬ 
la Stepinca hrvatskoj duhovnosti« akad. god. 
2002./2003. sudjelovalo je 15 studenata. I u 
ovom broju Glasnika donosimo uradak (skraće¬ 
ni) s toga seminara a izradila ga je s. Petra Mar- 
janović, iz Družbe Služavki Maloga Isusa, na te¬ 
mu: Stepinac u brizi za čovjeka. Temu je obradi¬ 
la na temelju članaka objavljenih u katoličkom 
dnevniku »Hrvatska Straža« 1935. godine. 

UVOD 

Lik blaženog kardinala Alojzija Stepinca je stajao 
preda mnom kao izazov, pitanje i put. Bio mi je poput 
tajne, brižno skrivane, ali može li se sakriti onaj život 
koji je sav disao otajstvom, misterijom Boga Oca. Ot¬ 
krila sam u Njemu izvor koji upućuje na iskonski izvor. 
Iako blaženi Alojzije nije zagonetka bez rješenja, ipak 
osjećam nemogućnost odgovora koji je položen i tako 
očit u njemu. Bog je na početku zapalio svjetlo koje je 
natapalo njegovu nutrinu, i to su bila njegova otvore¬ 
na vrata do čovjeka. Stepinac se sa svojim hrvatstvom 
nije udarao u prsa, ali nije ni skrivao svoja uvjerenja, 
smatrajući da je beznačajan čovjek čije se uvjerenje ne 
bi vidjelo. Njegov je etički stav temeljen na kršćan¬ 
stvu, a to je bila osnova njegova hrvatstva. 

Prolazio je zemljom čineći dobro. Sve što je činio 
bilo je dobro. Po blaženom kardinalu Alojziju Stepin¬ 
cu, Bog je postao bliz i prisutan svakom čovjeku u pot¬ 
rebi. On se nije skanjivao koraknuti u mjesta i k Ijudi- 



Bl. Alojzije Stepinac (sa štapom Kao hodočasnik u 
Svetoj Zemlji, u srpnju 193Z) 


ma koji su bili na rubu društva i bez pastira. Ostala 
sam pomalo začuđena i zadivljena koliko je učinio u 
samo jednoj godini. Bio je sveprisutan u cijeloj Cr- 

kvi. Čini mi se, da što je on tiše hodio, to je narod više 
za njim hrlio. 

Ponekad su njegovi govori i propovijedi kratke, ali 
je bila dovoljna njegova prisutnost, podignuta ruka na 
dijeljenje svetih sakramenata i blagoslov novih kapela 
i crkava. Alojzije Stepinac bio je u narodu, i zato su mu 
pri njegovim pastirskim pohodima ispisivali slavoluke 
»Blagoslovljen koji dolazi u ime Gospodnje«, »Vjera 
pobjeđuje«, »Ako Gospod ne očuva narod - zaludu 
nad njima bdiju čuvari«, »Pozdravljen budi ljubljeni 
natpastiru«, »Vjera u Boga i seljačka sloga«, »Živio 
Isus Krist Kralj«, »Sve za Isusa Krista«. 

Ima vrijednosti koje ne prolaze. Alojzije Stepinac 
ih je duboko upisao u svoju dušu, a time su upisane i u 
naša srca. Znao je da budućnost leži u sadašnjosti i zato 
nije tražio posebni put, već je kroz jednostavnost OS' 
tvario vertikalu i horizontalu ne samo za sebe nego i za 
cijelu Katoličku crkvu. Upravo tu leži inicijativa, zah' 
tjev i putokaz svakoga od nas. Rekla bih »Blagoslovljen 
na je hrvatska zemlja« koja je imala milost da je u njoj 
živio, i blagoslovio je, blaženi kardinal Alojzije Stepi' 
nac. 

Moj je zadatak bio obraditi temu »Stepinac u brizi 
za čovjeka« u Hrvatskoj Straži za 1935. godinu, za koju 
se kaže da je nastala zalaganjem mons. Stepinca, 
premda je on tada bio student u Rimu. Pokušala sam 
slijediti Alojzija Stepinca, i moram reći da je dug popis 
njegovih pastirskih pohoda. Ovo je tek jedan dragulj iz 
Stepinčeve riznice, koju ću otkriti i prikazati tek jed' 
nim dijelom. 

PROROČKA KRITIKA DRUŠTVA 

Blaženi kardinal Alojzije Stepinac bio je glas Božji 
u povijesti, savjest naroda i njegovih upravljača. 
Snažnim rječnikom razotkriva zablude i nasilja onih 
koji su na vlasti. U svom djelovanju suočavao se s tri 
opasne ideje, koje svaka na svoj način iznose »novi 
napredak« koji bi imao nadomjestiti evanđelje Isusa 
Krista. To su masonerija, boljševički komunizam i na' 
cionalizam. 

Već na početku duboko je uronjen i zahvaćen po' 
vijesnim zbivanjima, te u čestitki za Božić i Novu Go' 
dinu 1.1. 1935. podiže svoj glas, jer »vjeru hoće da 
iščupaju neprijatelji katolicizma iz duše našeg naroda. 
I jer su, da se poslužim riječima Spasiteljevim, sinovi 
ovoga svijeta mudriji od sinova svjetla', to se oni u svO' 
je ciljeve služe najmodernijim sredstvima, među kojim 
prvo mjesto zauzima štampa - i to u prvom redu dnev' 
na štampa. Zar ćemo mi katolici gledati skrštenih ruku 
u to? Ja mislim, da je dužnost svakog katolika, da svim 
silama podupire katoličku, napose dnevnu katoličku 
štampu, kao protu sredstvo i to jedno od najuspješni' 

BI. Alojzije Stepinac, u lađi, na Genezaretskom jezeru 
po svoj prilici razmišlja o sigurnoj plovidbi lađe Crkve 
usred uzburkanih povijesnih zbivanja 


jih, da se našemu narodu sačuva vjera katolička i s 
njom trajno božično veselje.« 

Nadbiskup Stepinac govori o tri »vrlo otrovne 
biljke« koje žele porušiti vjeru. Masonerija je opasna 
u kraljevskoj Jugoslaviji. Nacionalsocijalizam u Nje' 
mačkoj govori o novom poretku, na ruševinama kn 
šćanstva, a posebno katolicizma. Boljševički komu' 
nizam ide do kraja te ruši svaku vjeru i provodi klas' 
nu borbu i tiraniju proleterijata. 

U okružnici o bi. Marku Križevčaninu (6.1. 
1935.) piše: »Sada udaraju na Katoličku Crkvu va' 
lovi sa svih strana, valovi krivovjerja i bezboštva. 
Čas podmuklo, čas otvoreno, sad štampom, sad žb 
vom riječju, katkada pod plaštem narodnih probita' 
ka, katkada pod izlikom društvenog napretka, ali svi 
smjeraju jednome cilju: da poruše rimokatoličku 
vjeru i njezinu glavu Svetog Oca papu.« 

U govoru koji je održao 11.2.1935. prigodom 
osamdesete obljetnice nadbiskupa Bauera otvoreno 
kaže: »Evo tmasti oblaci dižu se nad povjerenim 
Vam stadom. Krvožedni boljševički zmaj razvalio je 
ralje da proguta i vjerni hrvatski narod i pod zada' 
hom njegovog smrtonosnog duha klonula je već i 
mnoga poletna mladenačka duša na našim srednjim 
i višim školama. Sektarstvo svih boja poput onih 
biljki nametnica prilijepilo se uz zdravo deblo katO' 
ličkog stabla u hrvatskom narodu. I dok mu jedni 
nastoje da podrežu korijenje, drugi mu nastoje ispiti 
životne sokove svojim lažnim obećanjima, koja za' 
vode neke sinove i kćeri našega puka.« 

Nakon toga je istaknuo kako su »svi osjetili i iS' 
kusili kako je liberalizam, pa indiferentizam, a OSO' 
bito masonerija i bezboštvo raznih oblika, najveći 
protivnik naših svijetlih tradicija i naše prošlosti«. 

Nadbiskup Stepinac (prvi s lijeva) na 
Euharistijskom kongresu održanom u 
Ljubljani od 28. do 30. lipnja 1935.; do 
njega sijedi apostolski prefekt Chen 
(Kina), Beaussard, nadbiskup Pariza, te 
biskupi Camozzo (Rijeka), Burić (Senj), 
Akšamović (Đakovo), Bonefačić (Split), 
Nutti (Egipat); u drugom redu nadbiskup 
Felice (apostolski nuncij), biskup Kurte 
(Sofija), Tomažić (Maribor), Goral (Lublin), 
Mišić (Mostar) i Garić (Banja Luka). 



Alojzije Stepinac otkriva izvor istinskih zala u svi¬ 
jetu: to je grijeh. Stoga on postaje glasnik Božje volje i 
pravednosti. Hrvatska straža je zapisala: »Zjenica na¬ 
šeg oka, zagrebačka nadbiskupija je sada osigurana za 
nekoliko decenija. Imenovanje Nadbiskupa - Koadju- 
tora riješilo nas je najvećih briga, straha pred budućim 
događajima, unijelo je u kler i vjernike nadbiskupije 
nove nade i nove pokrete.« 

Na akademiji u proslavi Papinog dana (24.2. 
1935.), kojoj je pribivalo od 15 do 20 tisuća ljudi, Nad¬ 
biskup koadjutor je rekao: »Mi ne želimo za volju 
lažnog mira da naš narod postane životinja, kakvim ga 
hoće učiniti krvožedni boljševizam (...) I mi vodimo 
danas rat. Ali rat za obranu naših katoličkih svetinja, 
za koji ne trebamo bomba ni bodeža kao boljševici. 
Naše oružje je prije svega topla molitva svemogućem 
Bogu, naše oružje su sveti sakramenti, taj izvor božan¬ 
ske snage.« 

Na veličanstvenom slavlju u Maloj Subotici 
(14.9.1935.), proslavljujući 600. obljetnicu župe i ka¬ 
nonske vizitacije, nadbiskup je progovorio kao duhov¬ 
ni otac o potrebi vjere, kakva ima biti sv. vjera aludira- 
jući na anabaptiste, koji se počeše širiti u toj župi. 

U propovijedi na Staru godinu 1935. upozorio je 
kako je »veći dio čovječanstva usvojio logiku bez- 
božnog i surovog materijalizma« te nastavlja: »Klasnoj 
mržnji, koju širi komunizam, suprotstavit ćemo klasnu 
solidarnost i našu kršćansku ljubav prema bijednima, 
jer je samo ljubav u stanju da učini svijet sretnim, a ni¬ 
pošto mržnja. Ljubav je jača od mržnje i ona će pobije¬ 
diti. Nasuprot njihovom lažnom društvenom poretku, 
koji se je pokazao ubitačnim za ljudski rod, naglasit će¬ 
mo onakav društveni poredak, koji najbolje odgovara 
ljudskoj naravi prema direktivama nenatkriljenih en¬ 
ciklika Leona XII. i Pija XI. Neka se prelije more na 
nas, neka se sruše naši bregovi, neka potamni ako hoće 
i sunce nad nama, naša vjera u Tebe Gospode, i u pob¬ 


jedu Tvojih načela ostaje nepokolebiva, jer sve će 
proći, a Ti ostaješ.« 

Hrvatska straža 1.12. 1935. navodi napadaj Ru- 
dolfa Hercega u »Jutarnjem listu« na Nadbiskupa 
koadjutora, da je zajedno s dr. Mačekom postavljen 
na čelo akcije za spomenik Matije Gubca. Tu se us¬ 
poređuje da je »dr. Stepinac stvarno i formalno nas¬ 
ljednik onog Draškovića koji je Matiju Gubca kao 
biskup osudio«. Alojziju Stepinacu »se najmanje 
ima prava poricati pravi seljački duh, osjećaj sela i 
seljaka te ljubav i poštovanje prema seljačkom stale¬ 
žu, iz kojeg je nikao i uz koji je još i danas povezan 
najintimnijim sinovskim i bratskim osjećajima«. 

Međutim »cijela, čitava hrvatska javnost znade, 
o čemu se radi i što hrvatski katolici hoće, odnosno 
što u današnjem momentu neće...jer je katolička 
vjera najjača moralno - duhovna snaga... a to su 
samo objektivne neistine koje su potekle ponajviše 
iz masonskih izvora i kanala...«. 

Komunizam je »uništavač« ne samo svake kul¬ 
ture i blagostanja nego i vječne sreće, te je zato nad¬ 
biskup Stepinac svojim duhom i odvažnošću isticao 
zahtjevnost Božjih zapovijedi i evanđeoskog nauka. 
Neustrašivo je branio istinu i pravdu, svjestan da je 
pozvan i poslan da svom narodu objavi Božje zahtje¬ 
ve i da ga privede na put poslušnosti i ljubavi. 

U BRIZI ZA ČOVJEKA 

Blaženi kardinal Alojzije Stepinac sluša i otkri¬ 
va Božju prisutnost u svijetu te zna čitati »znakove 
vremena«. Hrani se Božjom riječju, koju svijet pre¬ 
zire, i ustrajno ju pronosi do svakog čovjeka. Snagu 
crpi iz vjere, i njegovo postojanje i življenje je Bog. 
Zato je odmah na početku 9. 1. 1935. zacrtao načela 
i sastav Katoličke Akcije gdje će se katolički muže- 

vi, mladići i djevojke u Nadbiskupiji, okupljati u kato¬ 
ličkim društvima za aktualna pitanja o primjeni kato¬ 
ličkih načela na osobni, obiteljski i socijalni život u žu¬ 
pama. 

Značajna poslanica Hrvatskog metropolite i Nad¬ 
biskupa koadjutora 10.1.1935., gdje govori o načelima 
KA, naglašava da je Sveti Otac Pio XI. 23.XII. 1922. u 
programskoj enciklici »Urbi arcano Dei« nebrojeno 
puta proglasio KA bitno vezanom s dužnostima crkve¬ 
nih pastira i s kršćanskim životom vjernika. Načelo 
KA je sudjelovanje katoličkih svjetovnjaka u hijerar¬ 
hijskom apostolatu Crkve, čiji cilj nije ovozemno dob¬ 
ro nego skrb za neumrle duše. 

U nastavku navodi kako »katolička načela valja da 
nastojanjem KA budu provedena u ličnom životu svih 
vjernika, kao i u njihovom porodičnom životu, te da 
prodru i u javni život čitave društvene i nacionalne za¬ 
jednice. Nastojanje će KA ići za tim, da katolička na¬ 
čela dobiju snage i života i u socijalnom, kao i u literar¬ 
nom, umjetničkom i javnom životu čitavog naroda«. 
Krist je osnova i cilj KA, nije važna ni politika, ni soci¬ 
jalna ekonomija, ni kultura, nego kršćanska formacija 
života i pojedinog čovjeka. Nadbiskup naglašava da 
KA mora biti izvan i iznad svake političke stranke, a 
njeno zalaganje da katolička načela prodru u socijalni i 
javni život. «Radnici KA mora da budu savršeniji kato¬ 
lici, spremni da pregaraju, da se žrtvuju, da zaborave 
sebe i da su voljni za ime Isusovo trpiti podrugivanja, 
odmetavanja, prezir, pa i progon.« 

Važan datum KA je 20. 3. 1935., kada je Nadbis¬ 
kup koadjutor govorio o biti i svrsi KA. »Svi Vi veoma 
dobro znadete kakova strahovita zla tište danas čovje¬ 
čanstvo. Ali mnogi slijepci misle, da je zlo, koje nas 


tišti materijalne prirode i kad bi se riješilo ekonom¬ 
sko pitanje, da bi odmah nastao raj na zemlji...Kriza 
koja nas tišti to je kriza duha...Treba dakle preporo¬ 
diti čovječanstvo duhovno...Prema tome prva točka 
našeg programa za ovu godinu, to je temeljita vjer¬ 
ska izobrazba....Zar ne vidite kolike duše propadaju 
zbog neznanja božanskih istina...Druga točka prog¬ 
rama...je Caritas...nemoguće je zamisliti Crkvu ka¬ 
toličku bez djela milosrđa... Bijeda čovječanstva je 
tako tužna i tako mnogobrojna, da ju je nemoguće 
opisati, i kao što sam već rekao, više je duhovna, 
nego li materijalna, pa se preko Caritasa može veo¬ 
ma mnogo bijede utažiti, mnogu suzu obrisati. Tu je 
pohađanje bolesnika...Te uopće pohađanje siroti¬ 
nje....Treća točka programa je katolička štampa, 
kao što je rekao sv. Otac Pio X.: 'Uzalud gradite cr¬ 
kve, ako nemate štampe'!« Preuzvišeni gospodin 
Nadbiskup koadjutor odlučio je 31. 3. 1935. zagre¬ 
bačkoj sirotinji na periferiji osnovati osam novih 
župa i sagraditi osam novih župnih crkava. 

Na Euharistijskoj svečanosti u Bjelovaru 20. 6. 
1935. je istaknuo kako kongresi imaju svrhu, da se 
javno manifestira vjera, da se trgne iz malodušja te 
da oda počast Bogu. Na jubilejskom slavlju u Mariji 
Bistrici 9.7.1935., gdje je u prisutnosti 30.000 hodo¬ 
časnika dr. Bauer okrunio čudotvorni Gospin kip, 
Nadbiskup koadjutor govori da je »cijeli narod hr¬ 
vatski jedan takav putnik koji već 13 stotina godina 
plovi pučinom života u ovoj svojoj današnjoj domo¬ 
vini...! taj si je narod kao mudri pomorac našao ta¬ 
kođer jedno čvrsto tlo, gdje je bacio sidro svog ufa¬ 
nja i nade da ne potone u teškim časovima života, a 
to je Majka Božja bi. Djevica Marija«. 


C* ČESTITAMO 


# studentici Kseniji PURKO, koja je još 1998. na Teologiji u Spli¬ 
tu, na Teološko-Katehetskom Institutu, prikazala i obranila diplom¬ 
ski rad na temu: »Portret Sveca. Duhovnost sluge Božjega nadbis¬ 
kupa Alojzija Stepinca«. 

# Na Teološkom fakultetu sveučilišta u Ljubljani obranio je u 
ak. god. 2002/03. diplomski rad student Boris ČOBANOV na temu 
»Odnos Škofa Rožmana in Stepinca do totalitarnih sistemov s pou- 
darkom na njunem odnosu do nacionalsocializma«. Mentor dip¬ 
lomskoga rada bio je dr. Bogdan Kolar. 

# Na »Klasičnoj gimnaziji fra Marijan Lasnović« u Slavonskom 
Brodu, na završetku šk. god. 2002./03. obranio je maturant Matija 
ŽUGAJ maturalni rad na temu iz vjeronauka: »Alojzije Stepinac - 
zaštitnik obespravljenih osoba i skupina«. Mentor rada bio je prof. 
fra Mijo Hrman. 

cs vo 


Budući da nam Zagre¬ 
bačka banka ne dostav¬ 
lja redovito imena i pre¬ 
zimena čitatelja i štova¬ 
telja bi. Alojzija Stepin¬ 
ca koji uplaćuju svoj dar 
za postupak njegove ka¬ 
nonizacije ili uplatu za 
Glasnik, molimo čitate¬ 
lje i štovatelje da nas 
razumiju i ispričaju ako 
njihova imena ne done¬ 
semo pravodobno u 
Glasnikovu popisu. 

Velika akcija Alojzija Stepinca je upućena na vjen 
nike grada Zagreba za osam novih župa, kad je on 
osobno satima stajao »kod žare za sakupljanje«. Na 
zlurade napise osvrnuo se riječima: »Znam vrlo dobro, 
da će mnogi tobožnji prijatelji sirotinje graknuti i vika' 
ti, da bi bilo bolje sabirati za sirotinju. No niti ću se ja, 
a nadam se ni vi, predragi vjernici, dati smesti. I Juda 
je graknuo, kada je ona žena izlila miomirisnu pomast 
na noge Spasiteljeve.« 

Na Euharistijskom kongresu u Čakovcu, 27.8. 
1935., gdje je sudjelovalo 50.000 ljudi, došla je do OSO' 
bitog izražaja njegova vjera u Isusa Krista. Tu Alojzije 
Stepinac govori jednostavno da »Katolička crkva, ka~ 
tolički episkopat i katoličko svećenstvo evo drži sa 
svojim hrvatskim narodom. Od te dužnosti neće katO' 
ličko svećenstvo nitko odvratiti... niti laskanja, niti 
prijetnje, niti kakva politička mešetarenja, niti kakve 
političke stranke, niti kakve diplomacije, niti sve intrb 
ge zajedno, jer katoličko svećenstvo dobro znade, da 
stoji na strani istine i pravde«. 

Sudjelujući na proslavi Dana križarske omladine u 
Zagrebu 1.10.1935., ustvrdio je »kako je rod ljudski 
baš u sadašnje vrijeme upao u duboku jamu iz koje se 
teško diže, nastojeći se izvući vlastitim silama umjesto 
da pruži ruku jedino onome, koji ga može izbaviti...Ime 
Gospodnje mora biti naša nada«. Obraćajući se sakup' 
Ijenoj omladini uskliknuo je: »Blago mužu, koji se ufa 
u Boga! Katolička organizirana omladina, osobito krb 
žari, ne smije se dati nedopuštenim užicima.« 

Blaženi Alojzije Stepinac neumorno je sudjelovao 
na društvenim svečanostima, ali je još više bio inicija^ 


SVJEDOČANSTVA IZ 
»SPOMEN-ZBIRKE« 

• 24.07.2003. — Začuđujuće je naći se ovdje! U 
dvije godine našeg seminara crkve »Corpus Christi« iz Mel- 
bourna, molio sam i čeznuo za posredovanjem svetog Aloj¬ 
zija Stepinca. Nikada nisam mogao zamisliti da ću biti u 
prilici moliti se na njegovu počivalištu za Hrvate iz Mel- 
bourna. 

• 24.07.2003. — Hvala Bogu za bi. Alojzija! Peter 
McKinb}', Melbourne Australija 

• 02.06.2003. — Blaženi kardinale Stepinac, Luka 
Te voli i moli za svog brata Ivana. Pomozi mu da prohoda. 
Hvala TI. Luka Žižić 

• 04.06.2003. — Hvala TI za sve uslišane molitve. U 
mom životu Ti si već dugo »moj svetac«. Željka Grahovac 
- Virovitica 

• 10.06.2003. — Ništa na ovoj zemlji neće jače sjati 
doli svjetlo životnog primjera. Svjetlo zapaljeno predanim 


tor za gradnju brojnih svetišta, pohodio je brojne 
župe i u njima podijelio sakrament Potvrde. 

Uspio je stvoriti Katoličku akciju, ugrađujući u 
nju »domagojce« i »križare«. Ističe im »nemoć i bi' 
jedu hrvatskog liberalizma«, upozorava na katolike 
koji tek izvana pristaju uz Crkvu i govori domagojcb 
ma o potrebi da što jače razvijaju duhovni život, da 
sudjeluju u radu karitativne akcije i stupe u kontakt 
s narodom, te upoznaju seljaka, njegove potrebe i 
njegovu vjeru. 

Njegova energija i revnost za Božju stvar probm 
dila je novi idealizam na svim poljima rada: na polju 
tiska, u karitativnom radu, u pastoralnom nastoja^ 
nju. Uzimajući u svoje ruke sve ozbiljno i junački, 
kako bi rekao dr. Bauer, jasan je u svojim nastojanjb 
ma da »raskuži atmosferu zatrovanu bacilima libera- 
lizma, ateizma, materijalizma i marksizma, da istjera 
iz javnog života trgovce krivih vjera...da od našeg 
naroda stvori narod svetaca, dostojne nastavljače 
života i rada bi. A. Kažotića i bi. Marka Križevčanb 
na«. 

Iz brojnih izvješća koja u Hrvatskoj Straži u 
1935. govore o zagrebačkom nadbiskupu koadjutO' 
ru Alojziju Stepincu vidljivo je, kako je on živio i sli' 
jedio duh evanđelja. Njegovo polazište i motivi su 
teološke naravi, a oni su bili i temelj njegovog soci' 
jalnog stajališta. Nije dopuštao da ga za vrijeme ka' 
nonskih pohoda nadjača umor ili malodušnim učine 
pritužbe i teškoće. Kao čovjek pokore i obraćenja, 
naviještao je i otkrivao put pravog mira i blagosta' 
nja, a to je Isus Krist i njegovo evanđelje. 


životom. Ti, blaženi Alojzije, to si nam pokazao. Svijetli 
svome narodu, svijetli svojoj Crkvi! Po tvom primjeru želi¬ 
mo slijediti Isusa! Za sve ti hvala. Moli za nas! - Novakinje 
ss. Milosrdnica s Magistrom 

• 14.06.2003. — Blaženi Alojzije - Viktore.Tl si ve¬ 
liki sin hrvatskog naroda, sada naš zaštitinik na nebu. Hvala 
ti za vjeru, žrtvu i ljubav. Preporučam tvom zagovoru svoj 
hrvatski narod - naročito žitelje grada Bjelovara, svoju obi¬ 
telj i župu Sv. Terezije Avilske. - Božica i Viktor P 

• I 7.06.2003. — Grupa 1 2 osoba iz Lime - Peru, s 
poštovanjem i ljubavlju preporučamo se zagovoru velikog 
sveca Alojzija Stepinca.- s. M. Adelina Franov 

• 30.06.2003. — Prigodom vjeronaučnog izleta 
školske djece župe sv. |akova iz Gunje, pohodili smo Spo- 
men-zbirku bi. A. Stepinca. Upoznali smo iz blizine dra¬ 
gog Blaženika. Ivan Lenić župnik 

• 2 1 .06.2003. — Blaženi Alojzije neka čuva i naš hr¬ 
vatski narod u Austriji - Gradišću. - R Štef V. 

PUČKE MISIJE 1 BLAGDAN 
ZAŠTITNIKA ŽUPE BL. 
ALOJZ1JA STEP1NCA U 
KOPRIVNICI 

Povodom trećeg župnog proštenja i u čast našeg 
zaštitnika bi. Alojzija Stepinca, od 2. do 9. veljače 2003., 
održane su prve Misije u župi bi. Alojzija Stepinca u Kop¬ 
rivnici. Propovjednici su bili isusovci Stjepan Kuzmić i 
Zvonko Vlah. Svrha Misija bila je da se duhovno obnovimo, 
kako bi naš život bio sve više izraz i odraz volje Božje, kako 
bismo po primjeru bi. Alojzija Stepinca svijetlili svijetu i u 
tom svjetlu druge ljude privodili Gospodinu. 

Potaknuti tematskim propovijedima misionara, pitali 
smo se zašto i među nama ne bi moglo biti onih koji će svi¬ 
jetliti u ovom teškom i napaćenom vremenu. Jer blaženi i 
sveti su svi oni koji u svom životu žive u skladu s voljom 
Božjom. 

Često su ponavljali riječi ove molitve: "Isuse, ti si jedi¬ 
ni moj put, istina i život. Isuse, u tebi živim, u tebi umirem, 
tvoj sam u životu i smrti!" 

Stoga smo se posvetili njegovu Presvetom Srcu i ot¬ 
vorili se njegovoj ljubavi. 

U subotu smo svoja srca okrenuli onoj koju nam je 
Isus viseći na križu darovao za majku. Marija nam je i za¬ 
govornica. Možemo računati s njezinom pomoći u našim 
slabostima. Kao što je Isus na Marijin zagovor učinio prvo 
čudo u Kani Galilejskoj, na Marijin zahtjev učinit će i čudo 
u našim obiteljima. Isus će učiniti sve da vrati u naše obi¬ 
telji ono što im nedostaje. Učinit će sve da u obitelj vrati 
Boga, poštovanje prema Božjem imenu, vjernost, ljubav, 
mir, rađanje novog života, dobar odgoj, poslušnost djece 
prema roditeljima, bračnu čistoću, poštenje. 

Svečani završetak Misija proslavljen je svetom mi¬ 
som, koju je predvodio biskup varaždinski, mons. Marko 
Culej. Na samom početku on je blagoslovio misijski križ 
koji će nas podsjećati na duhovni preporod koji se dogo¬ 
dio u našim dušama. 

Razmišljajući o bi. Alojziju Stepincu, biskup Culej je re¬ 
kao: "Kao što govori Evanđelje za Isusa Krista: 'Svi te tra¬ 
že! 1 , i naš narod traži takve ljude i osobe koje praštaju, 
koje ljube i koje mole. I danas, nakon 43 godine, srce bi. 
Alojzija Stepinca je među nama, njegovo srce koje ljubi 
Boga, svoj narod i domovinu Hrvatsku. Njegovo srce nas 
poziva da i mi ljubimo Boga, dobro činimo jedni drugima, 
da ne budemo međusobno podijeljeni, nego da zajednički 
činimo da naša domovina bude ne samo lijepa, jer nam je 
to Bog poklonio, nego da bude i sretna. A to ovisi o nama, 
o našoj međusobnoj suradnji, našoj molitvi i povezanosti s 
dragim Bogom. Neka bi. Alojzije Stepinac, koji je služio hr¬ 
vatskom narodu u njegovim najtežim trenucima, i nama 
bude poziv da se možemo pouzdati jedino u Boga i u zago¬ 
vor Blažene Djevice Marije." 

Nadbiskup A. Stepinac za vrijeme bogoslužja u stanu 
neke obitelji ili prostoriji nepoznate ustanove 


Na blagdan Stepinčeva koncelebriranu svetu misu, uz 
brojne svećenike koprivničkog dekanata, predvodio je po¬ 
moćni biskup zagrebački mons. Vlado Košić, koji je u svo¬ 
joj propovijedi podsjetio na mukotrpan Stepinčev život koji 
nas nadahnjuje da služimo Kristu, jedinom spasitelju svi¬ 
jeta, da njega ljubimo i njemu svoj život podložimo. 


Vjernici župe bi. Alojzija Setpinca sudjeluju u 
Euharistijskom slavlju na završetku Misija i Stepinčevo, 
10. veljače 2003. 



























BLAŽENI ALOJZIJE STEPlNAC-10 <fiQQ3) 3-4 



UMRO BISKUP 
Ć1R1L KOS 


U Kliničkoj bolnici u Osijeku, u nedjelju 6. srpnja 

U 4 SATA I 50 MINUTA, UMRO JE UMIROVLJENI BISKUP 
ĐAKOVAČKI I SRIJEMSKI ĆlRIL KOS U 84. GODINI ŽIVOTA, 
59. GODINI SVEĆENIŠTVA I 30. GODINI BISKUPSKE SLUŽBE. 


U prepunoj Đakovačkoj kated- 
rali-bazilici misu zadušnicu i ukop 
mons. Kosa predvodio je 8. srpnja 
zagrebački nadbiskup i metropolit 
Josip Bozanić. Na misi je sudjelovao 
lo tridesetak biskupa i tristotinjak 
svećenika, rodbina, znanci, bogos- 
lovi, sjemeništarci, redovnici, izas- 
lanik predsjednika Republike Hr- 
vatske savjetnik Predsjednika Vla¬ 
dimir Lončarević, potpredsjednik 
Vlade dr. Goran Granić, predstav¬ 
nici ostalih vjerskih zajednica, sa¬ 
borski zastupnici, predstavnici sla¬ 
vonskih gradova i županija, os¬ 
ječkog Sveučilišta, vojske i policije, 
kulturnih i ostalih ustanova. 

Na početku misnoga slavlja, 
apostolski nuncij u RH mons. Giu- 
lio Einaudi pročitao je poruku 
suosjećanja u povodu smrti biskupa 
Kosa, koju je papa Ivan Pavao II. 
uputio đakovačkom i srijemskom 
biskupu Marinu Srakiću putem dr¬ 
žavnog tajnika Svete Stolice, kar¬ 
dinala Angela Sodana. U poruci iz¬ 
među ostaloga piše: »Primivši vije¬ 
st o preminuću Vašeg prethodnika 
na časnoj stolici đakovačkih ili bo¬ 
sanskih i srijemskih biskupa, preuz- 
višenog mons. Cirila Kosa, Sveti 
Otac Vama, pomoćnim biskupima, 
prezbiteriju, rodbini i svim vjernici¬ 
ma izražava svoje duboko suosjeća¬ 
nje u tuzi i boli zbog smrti dragog i 
osobito cijenjenog biskupa, hrab¬ 
rog učitelja vjere i revnog pastira 
Božjeg naroda, koji se isticao svo¬ 
jim hrabrim svjedočenjem za Riječ 
Božju, čak i pod cijenu tamnice, 
kao i svojim velikodušnim služe¬ 
njem Crkvi i bližnjemu kroz skoro 
punih šest desetljeća u posebno 
teškim vremenima.« 

U homiliji je nadbiskup Boza¬ 
nić između ostalog rekao: »Pleme¬ 
niti biskup Ćiril bijaše čovjek vjere, 
velikog pouzdanja u Boga i osvaja- 
juće ljubavi i dobrote prema čovje¬ 
ku. Zbog svoje vjernosti Bogu i bli- 



Mons. Ćiril Kos, 
preminuo u Đakovu 
6. srpnja 2003. 


zine prema čovjeku biskup Ćiril 
Kos uživao je veliki ugled klera, re¬ 
dovnika, redovnica i vjernika laika, 
ne samo u svojoj biskupiji nego i ši¬ 
re, među hrvatskim katolicima po 
domovini i u inozemstvu. Svojim 
toplim riječima sve je oplemenji¬ 
vao ljubavlju prema Bogu, vjer¬ 
nošću prema Crkvi i dobrotom pre¬ 
ma čovjeku.« 

Nakon mise, uslijedili su ukop¬ 
ni obredi, koji su započeli oproštaj¬ 
nim govorom sadašnjega dijece¬ 
zanskog biskupa Marina Srakića, 
koji je govorio o biskupu Ćirilu kao 
duhovniku sjemeništa i promicate¬ 
lju duhovno-liturgijske obnove, 
kao čovjeku Crkve koji je za život¬ 
no geslo uzeo riječi »Ljubavlju, po- 
niznošću i jednostavnošću života«. 

»Radost i vedrina bila je jedna 
od njegovih karizmi koju je dijelio s 
drugima«, rekao je biskup Srakić i 
dodao: »Posebni trenutak patnje 
bilo je vrijeme nedavnoga rata. 


Bolna srca gledao je biskup Ćiril 
kako Đakovačka i Srijemska bisku¬ 
pija krvari i kopni, kako naselja re¬ 
dom padaju, a vjernici ginu i bježe 
iz svojih domova - u jednom tre¬ 
nutku bilo je 250.000 - kako se ru¬ 
še bolnice i škole, dječji vrtići i cr¬ 
kve. Kako mu je bilo, kad šest godi¬ 
na nije mogao pohoditi svoje 
vjernike u okupiranim predjelima 
biskupije, a njegov ljubljeni Srijem 
je bio tako dalek«, rekao je biskup 
Marin, i osobno se zahvalivši za sve 
ono što je biskup Kos učinio njemu 
u životu. 

Govoreći o njegovom djelova¬ 
nju izvan biskupije, mons. Srakić je 
rekao: »Biskup Ćiril volio je Crkvu, 
ali se ta ljubav nije zaustavljala na 
granicama njegove biskupije. Nap¬ 
rotiv! Svoju ljubav očitovao je u 
djelovanju Biskupske konferencije, 
u kojoj je uživao ugled najviše po 
svom nesebičnom angažmanu u 
Katehetskom vijeću, koje je kroz 
punih devetnaest godina znalački, 
odlučno i uspješno vodio uz izuzet¬ 
no vrijedne suradnike. Tu je očito¬ 
vao svu snagu svoga duha. Tu lju¬ 
bav očitovao je napose prema Vr¬ 
hbosanskoj nadbiskupiji, koju je 
kroz devet mjeseci vodio kao Apos¬ 
tolski administrator.« 

Nakon biskupova oproštaja, ti¬ 
jelo preminulog biskupa položeno 
je u kripti katedrale-bazilike, u 
grobnicu đakovačkih i srijemskih 
biskupa. Nakon ukopnih obreda, 
prema osobnoj želji biskupa Kosa, 
gradski zbor iz Ivanca, rodne župe 
biskupa, otpjevao je pjesmu »Iva- 
nečke sele«. 

<$><$><$> 

Mons. Ćiril Kos rođen je 19. stu¬ 
denoga 1919. u Ribić Brijega župa 
Ivanec. Zaređen je za svećenika 9. sr¬ 
pnja 1944. u Đakovu. Godine 1959., 
zbog razmjene pismenih čestitaka s 
blaženim Alojzijem Stepincem, suž- 
njem u Krašiću, vlč. Kosu, tada du- 

hovniku u bogoslovnom sjemeništu u 
Đakovu, i skupini bogoslova, monti¬ 
ran je politički proces. I sam Blaženik 
trebao se pojaviti u Osijeku, na sudu, 
kao svjedok na tom procesu. Budući 
da se radi bolesti nije mogao odazva¬ 
ti, napisao je 5. prosinca 1959. svje- 
dočko pismo o progonu i mučeništvu 
Crkve te o opraštanju svim progoni¬ 
teljima, s molitvom za njihovo obra¬ 
ćenje. (usp. rubriku DOKUMENTI) 

Mons. Kos zaređen je za biskupa 
đakovačkog i srijemskog 17. ožujka 
1974. Umirovljen je 10. veljače 
1997. 

<$><$><$> 

Prisjetimo se nekih misli 
iz svjedočanstva koje je mons. 
Kos napisao za naš Qlasnik, u 
Đakovu, 10. veljače 1995. 

Ništa nije slučajno: dva dana 
nakon mojeg uhićenja i uhićenja 
skupine bogoslova, dne 7. listopada 
1959., umro je niuj reditelj biskup 
ITiuns. Antun Akšamović. A dva 
dana iza naše presude, dne 10. ve~ 
ljače 1960., umro je i nadbiskup i 
naš metropolit Alojzije kardinal 
Stepinac. 

U životu nisam imao sreće da 
se s njime susretnem osobno. Ali 
ima mnogo posrednih susreta, koje 
sam doživljavao u svojem bogos' 
lovskom i svećeničkom životu. 

Svećenik i biskup, nadbiskup i 
metropolit, u iznimno teškim vre~ 
menima i bremenima, od Stare Ju~ 
goslavije, Nezavisne Države Hrvat' 
ske, do Savezne Republike Jugosk' 
vije, odnosno u njoj i Republike 
Hrvatske. 

Poput svetog Ignacija bio je on 
zrno između dva mlinska kamena, 
ili grozd u tijesku vremena, da bi 
samljeven i ispečen postao slatki 
»kruh« i u službi, i u tamnici, i u 
smrti, i u nebeskoj sreći. 

U ratnom vihoru od 1939. do 
1944. bio sam bogoslov. U teškoća' 
ma i nepravdama i nasiljima rata 
glasno je odjekivao glas iz Zagre' 
bačke katedrale, svetišta Marije 
Bistrice, pred moćnicima onoga 


vremena. Oštrinom svetog Ivana 
podizao se taj glas, i Bogu uzdizao 
svoje molitve za Crkvu, za domovi' 
nu, za svaki narod, svaku obitelj i 
svakog čovjeka. 

Prepisivali smo te propovijedi. 
Ispunjali se njegovim nadahnućem 
i širili ih oko sebe. Ne treba ih tm 
mačiti, jer su posve jasne. Jedino 
nisu jasne onima koji ne znaju čita' 
ti, ili preskaču retke. 

Odlučno se držao Pisma: »Po' 
koravajte se svakoj ljudskoj usta' 
novi zbog Gospodina« (1 Pet 2,13), 
ali odgovara riječima Petra apostO' 
la: »Treba se više pokoravati Bogu 
nego ljudima« (Dj 5, 29). 

Svi smo bili uključeni i molit' 
vom i darovima u njegovoj akciji 
»NADASVE«, jer je ljubav i po' 
božnost njegova srca obuhvaćala 
sva naša svetišta: od Marije Bistri' 
ce do Trsata, od Aljmaša do PetrO' 
varadina (Tekije). 

Dolaskom nove vlasti i komu' 
nističkog režima, u drami njegova 
suđenja, osude (i smrti) obnavljali 
su se prizori iz Kristove drame: Us' 
tadoše lažni svjedoci... nevinog 
proglasiše zločincem, i osudiše ga 
na križ 16'godišnjeg zatvora. 

Svjedoci njegove nevinosti bili 
su isključeni. Za objavljivanje pra' 
vih dokumenata »nije bilo papira.« 
Poslije uhićenja trebalo je prikupiti 
građu za dokazivanje njegova zloči' 
na. Pronađen je »Dnevnik.« Znam 


Dolazak svećenstva na Trg Presv. 
Trojstva u Požegi prije Mise koja će 
u sklopu Euharistijskog kongresa 
slaviti nadbiskup koadjutor 
dr. A. Stepinac, 15. kolovoza 1937. 


da je pronađen na tavanu, gdje je 
bio sklonjen na »sigurno mjesto.« 
Stigla je UDBA. Poznate su joj bile 
točno koordinate mjesta, gdje je 
bio skriven »Dnevnik.« I odnesoše 
ga. Listali ga godinama, tražili in' 
kriminacije, često navodili izvatke 
iz njega, ali se nisu mnogo okoristi' 
li, izuzevši vlastito tumačenje i vlas' 
tite zaključke. Hvala Bogu, nije 
uništen. Vraćen je vlasniku, Nad' 
biskupu zagrebačkom. A Bogu je 
poznato i to, tko je otkrio koordina' 
te, i uz kakve uvjete. 

Dok sam bio duhovnik u sjeme' 
ništu, bogoslovi su bili pozivani u 
vojnu službu. Malo je bilo časnika, 
koji nisu pravili razlike između »pO' 
pova« i ostalih vojnika. 

(...) Lepoglava, pa i Krašić, bila 
su mjesta kamo su upirale svoje oči 
i tisuće zatvorenika, koji nisu »ispu' 
nili obavezu«, i toliko svećenika, 
koji bi dolazili k njemu uz »budnu 
stražu«, koja je onemogućavala 
svaki susret. 

Počeše dolaziti i liječnici. I do' 
maći i strani. Ni oni nisu lako i pre' 
ma potrebi mogli doći. Ustanovili 

Svoje papinsko geslo »Totus Tuus 1 «, »Sav 
Tvojk kojimje želio iskazati smovsku pobožno- 
st prema Majci Božjoj, Ivan Pavao lije potvrdio i 
pobudmcom »Krunica Djevice Manje« Potpisao 
juje na početku 35 objjetmce svoga pontifikata, 
16 listopada 3003 Tadaje i razdobjje od listo¬ 
pada 3003 do 3003 proglasio »godinom kru¬ 


nice« 



Već smo istaknuli sadržaj raz¬ 
matranja novih otajstava krunice 
(usp. Glasnik, br. 1 ./2003.). Ipak na 
završetku »godine krunice« želimo is¬ 
taknuti kako otajstva »svjetlosne kru¬ 
nice« predočuju otajstvo Kristova ži¬ 
vota. Moleći je razmišljamo o Isusu 
Kristu, Spasitelju svijeta: 

1. Koji je na rijeci Jordanu kr- 

šten. 

2 . Koji nam se na svadbi u Kani 
objavio. 

3. Koji nam je kraljevstvo Božje 
navijestio i na obraćenje nas pozvao. 

4. Koji se na gori preobrazio i 
svoju nam slavu objavio. 

5. Koji nam se u otajstvu Euha¬ 
ristije darovao. 

Pozivajući na molitvu krunice 
Sveti Otac je progovorio i o važnosti 
krunice za kršćaninov život i život 
Crkve. Istaknuo je ove misli: 

1. Krunica je skraćeno Evanđelje! 

2 . Nova evangelizacija će primiti 
svoju snagu i milost po krunici! 

3. S krunicom ćemo prevladati 
krizu molitve. 

4. Tko nađe put do Majke Božje, 
otkrit će Sina Božjega! 

5. Tko u vjernosti dan za danom 
ustraje s krunicom, taj će se sjediniti 
s cijelim Isusovim životom. 

6. Krunica je istinska škola mo¬ 
litve. 


Uz Prvosvećeni- 
kov poticaj da krunica 
postane osobna, obi¬ 
teljska i zajednička 
molitva Božjega naro¬ 
da donosimo, za sve 
čitatelje, a osobito za 
razmatranje i vršenje u 
moljenju članova Molit¬ 
vene zajednice, propovi¬ 
jed i nekoliko misli o 
krunici bi. Alojzija Stepinca, tog is¬ 
tinskog molitelja i apostola krunice. 


Propovijed kardinala 
Stepinca, na blagdan 
svete krunice, u župnoj 
crkvi u Krašiću, 1956. 

Neki bogati čovjek živio je već 
dugi niz godina samo za ovaj svijet: 
dobro se braniti, lijepo se odijevati, 
što manje raditi, što više se zabavlja¬ 
ti, u gospodskom stanu prebivati i 
uživati koliko je više moguće. Jedne 
vruće ljetne noći, kad se pružio po 
svom mekanom krevetu, nije mogao 
nikako zaspati. Postalo mu je dosad¬ 
no i konačno upravo mučno. Tada mu 
odjednom sine kroz glavu misao: Gle, 
ja sada ležim na finom mekanom 
krevetu i ne samo da se ne ćutim dob¬ 
ro, nego osjećam upravo mučninu. 



Grob kardinala A. Stepinca, n a Stepi nčevo 1984., 
kao i uvijek, okićen cvijećem 


Što li će biti jedanput, kad vele da 
postoji pakao i ja prispijem u nj? Ako 
mi muke zadaje već ova meka poste¬ 
lja, što li će biti, kad prispijem u onaj 
strašan plamen, koji je hiljade puta 
jači od svega što se može zamisliti na 
tome svijetu, a nikada neće imati 
kraja? 1 ta je spasonosna misao ko¬ 
ristila, da je promijenio svoj dota¬ 
dašnji život i počeo činiti pokoru, da 
izbjegne strašnoj nesreći, koja mu 
prijeti, ako nastavi tako živjeti na svi¬ 
jetu, kao što je živio prije. 


I V 


Vidite li, kako je dobar Gospod 
( Bog prema nama ljudima? Zna¬ 
jući da je čovjek sklon na zemaljštinu 
više nego li na neprolazne duhovne 
stvari, dao mu je u ruke jedno izvr¬ 
sno sredstvo, koje će mu uvijek svra¬ 
ćati misli prema nebu i poticati ga, 
da misli na spas svoje duše i život 
preko groba, koji nema kraja. To 
sredstvo se zove sveta krunica, čiji 
blagdan danas slavimo. Ona je reme- 
k-djelo Božje mudrosti i dobrote, jer 


IX 










Božji narod bez prestanka traži utjehu i zagovor 
na grobu bi. AlojzijaStepinca 


nam u jednostavnim, ali privlačivim 
prizorima iznosi pred oči sve važnije 
tajne naše svete vjere, da na njih mis¬ 
limo svaki dan, da iz njih izvlačimo 
pouku za svoj dnevni život na zemlji, 
da svoj život prilagođujemo zakonu 
Božjem i po kršćanskom životu na 
zemlji prispijemo konačno k cilju, za 
koji nas je Bog stvorio, a to je život 
vječni u nebu. 

1 doista, braćo, tko samo malo 
prođe otajstva svete krunice, koliko 
nalazi u njoj pouke za život! Kad se 
npr. sjeti navještenja anđelova i zače¬ 
ća Sina Božjega u krilu Djevice u pr¬ 
vom otajstvu, kako da se čovjek ne 
zadivi nad ljubavlju i dobrotom 
Božjom prema čovjeku, a ujedno i 
poniznošću Sina Božjega, koji radi 
palog čovjeka postaje čovjekom, da 
za njega trpi i umre na križu? Koga 
da ne obuzme udivljenje kod drugog 
otajstva, kad vidi, kako u prisutnosti 
Majke Božje grijeh bježi od čovjeka, 
kao što je recimo sveti Ivan Krstitelj 
još u utrobi materinoj bio oslobođen 
od istočnoga grijeha, kad je Majka 
Božja došla posjetiti svetu Elizabetu. 
Koliko pouzdanje moramo dakle 
imati u Mariju, Majku Božju! Koga 
da ne obuzme najdublja zahvalnost, 
kad vidi maloga Isusa radi nas polo¬ 
žena u jaslama, na što nas podsjeća 
treće otajstvo, i kako nas Isus uči svo¬ 
jim primjerom prezirati svijet i nje¬ 
gove slasti. Koliko pouke za dušu 
čovjekovu u četvrtom otajstvu, gdje 


vidimo, kako Majka Božja prinosi 
maloga Isusa Ocu nebeskome u hra¬ 
mu jeruzalemskom prema odredbi 
zakona Mojsijeva, učeći nas tako 
vjerno izvršavati sve, što Bog zapovi¬ 
jedi ili nas sveta Crkva opominje izvr¬ 
šavati. Koliko pouke za nas, kad vidi¬ 
mo u petom otajstvu Isusa kao dva¬ 
naestogodišnjeg dječaka, gdje dolazi 
u hram jeruzalemski sa svetim Josi¬ 
pom i svojom Majkom, da se pokloni 
Bogu, premda kao Bog nije bio du¬ 
žan, da izvrši taj propis zakona Moj¬ 
sijeva. 

A onda, što da kažemo o pouci, 
koju nam pružaju žalosna otajstva 
svete krunice, kad gledamo Isusa 
gdje se krvlju znoji na Maslinskoj 


Društvo katoličkih djevojaka iz Kloštra Ivanića, 
1940. (Poslala Zlata Bradić) 


gori radi naših grijeha, gdje ga biču- 
ju, trnjem krune, gdje mu tovare 
teški križ na ramena i konačno gdje 
umire razapet na drvo križa radi nas 
ljudi i radi naših grijeha. Kolika opo¬ 
mena, da se čuvamo grijeha, kad je 
sam Sin Božji morao sići na zemlju, 
da nas riješi vječne propasti, koja je 
zijevala pred nama radi Adamovog 
grijeha. 

A koliko utjehe i pouke za srce 
ljudsko u slavnoj krunici, gdje gleda¬ 
mo, kako smrt nema nikakve trajne 
vlasti nad Kristom, a prema tomu 
niti nad onima, koji vjeruju i ljube 
Krista, nego će i njihovo mrtvo tijelo 
prije ili kasnije ustati iz groba, da se 
opet združi s dušom i čovjek bude 
sretan kroz sve vijeke u nebu, gdje 
gledamo kako Sin Božji Isus Krist, 
slavno uzlazi na nebo, kako šalje pre¬ 
ma obećanju Duha Svetoga sa svetim 
darovima apostolima, a onda i svima 
svojim vjernim preko svetoga sakra¬ 
menta potvrde, gdje gledamo, kako i 
tijelo Majke Božje ne trune u grobu, 
nego biva u slavlju odmah iza smrti 
uzneseno na nebo, gdje je Marija ok¬ 
runjena za Kraljicu neba i zemlje. 

Vidjeli ste, braćo, kako je jed- 
_ ^na misao onoga čovjeka boga¬ 
taša potresla do u dno duše, kad se 
valjao po mekanom krevetu i onda 
sjetio, što će biti, ako bude jednog 
dana morao gorjeti na dnu pakla. I 
čovjek promijenio život, kud više mo¬ 
ramo vjerovati, da će pobožna molit¬ 
va svete krunice učiniti, da se promi¬ 
jeni život svakoga pojedinca. 

Iskustvo od mnogo stotina godi¬ 
na povijesti naše svete Crkve svjedo- 

či, da je sveta krunica proizvela ču¬ 
desnih obraćenja u dušama, gdjegod 
se je ona pobožno i revno molila. 
Zato se ne čudimo, da su svetu kruni¬ 
cu rado uzimali u ruke i svaki je dan 
molili prije svega vrhovni poglavari 
Crkve, Pape, koji su o njoj izdali 
mnogo prekrasnih pisama, da sve 
vjernike potaknu na molitvu svete 
krunice. 

Nju sada preporuča kao svagda¬ 
nju molitvu svećenicima i sam crkve¬ 
ni zakon, baš na temelju stoljetnog 
iskustva po svem svijetu. Nju su uzi¬ 
mali u ruke veliki vojskovođe minulih 
vjekova i revno je molili napose prije 
odlučnih bitaka, da im Gospodin is¬ 
prosi uspjeh, i nisu se nikad prevarili. 
Nju su rado molili mnogi veliki muzi¬ 
čari, poznati po svem svijetu radi svo¬ 
je muzičke umjetnosti. Nju su rado 
molili veliki rodoljubi i vođe naroda, 
kao što je bio Irac O'Conell ili veliki 
vođa njemačkog naroda VVindhorst, 
napose iz doba zloglasnog kancelara 
Bismarcka, koji je htio uništiti Kato¬ 
ličku crkvu u Njemačkoj. Nju su rado 
molili i uzimali u ruke najveći liječni¬ 
ci, kao što je poznati francuski profe¬ 
sor medicine Recamier, liječnik kne¬ 
zova i kraljeva u prošlom vijeku. Nju 
su rado uzimali u ruke i molili ju toli¬ 
ki očevi obitelji i pobožne kršćanske 
majke, da isprose svet blagoslov svo¬ 
joj obitelji. Nju su rado molili sveti 
kršćanski mladići i djevojke, da osta¬ 
nu čisti i sigurnije spase dušu. 

O svete uspomene talijanskom 
studentu Giorgiu Frascatiju čitamo, 
kako je jedne nedjelje izlazio iz crkve 
u Milanu, noseći u ruci svoju krunicu. 
Jedan znanac htio mu se narugati pa 


mu dovikne: »Ej Giorgio, zar si i ti 
postao bogomoljac?« No mladić mu 
je brzo odvratio: »Ma nisam postao 
bogomoljac nego sam ostao kršća¬ 
nin.« Htio mu je naime reći na fini 
način, da je sveta krunica najljepši 
ures svakog kršćanskog mladića i 
djevojke, muža i žene, starca, stari¬ 
ce, pa i male djece. 

A i mora biti nešto veliko, kad se 
sama sveta Bogorodica redovito uka¬ 
zuje sa svetom krunicom u ruci. Tako 
u La Salette, tako u Lurdu, tako u 
Belgiji, tako u Fatimi u Portugalu i 


Pobožnost Križnoga puta prethodi laje prijenosu 
zemnih ostataka sluge Božjega Miroslava 
Bulešića, svećenika mučenika, izgrobana 
mjesnom groblju u župnu crkvu u Svetvinčentu, 
11. travnja 2003. 


Mali prijatelji na grobu 
bi. AlojzijaStepinca 


na raznim drugim mjestima, i uvijek 
opominje ljude na revnu molitvu sve¬ 
te krunice, jer Ona najbolje znade 
njezine vrijednosti. 

A znate li, tko je protiv svete 
krunice? O najvećem kiparu i slikaru 
prošlosti, Michelangelu, čitamo, da 
je bio duboki kršćanin. Jedna priča 
kaže, da se jednog dana jedan njegov 
kist, a kojim je slikao, uzoholio, jer 
da tobože majstor ne može ništa uči¬ 
niti bez njega. Uzalud su ga drugi 
kistovi opominjali, neka se luda ne 
nadimlje, jer on ne znači ništa, ako 
nije u rukama majstora. Ali on je os¬ 
tao tvrd u svojoj oholosti. Kad je jed¬ 
nog dana Michelangelo opet uzeo taj 
kist u ruke, da slika, kist se je stisnuo 
i nikako da se otvori. Majstor je po¬ 
kušao jedamput, dvaput, triput, i kad 
nije išlo, bacio kist jednostavno na 
zemlju. Pod večer došao je sluga, po¬ 
meo sobu, a s njim i onaj kist i bacio 
sve skupa u vatru. Tako ide i obzirom 
na svetu krunicu. Ima mnogo ljudi, 
koji misle, da su oni najpametniji i da 
njima ne treba krunice. To su naduti 
oholice. A svaka oholost svršava kao i 
onaj neposlušni kist. Doći će jednog 
dana metla Božje pravde, i oni, koji 
se nisu htjeli pokloniti poniznosti 
Sina Božjega, bit će kao smeće po¬ 
meteni i bačeni u oganj, da gore kroz 
sve vijeke. Zato ljubimo svetu kruni¬ 
cu, jer će nas učiniti sretnima zauvi¬ 
jek. 

Sada pak, kad smo ušli u jubilar¬ 
nu godinu Majke Božje, i kad će sto¬ 
tine milijuna katolika širom svijeta 
dizati svoje ruke k Njoj, da nas svo¬ 
jim zagovorom kod Boga izbavi od 
propasti, koja svijetu prijeti, prihvati 
i Ti sa svojom obitelji krunicu u ruke, 
da i Tvoja obitelj postane dionikom 
blagoslova Bogorodice, što ga svijet s 
pravom očekuje. (Pismo, Krašić, 
12. XII. 1953.) 

Drugo, što mi se danas čini tako¬ 
đer napose važnim, jest, da budete ve¬ 
liki štovatelj Bogorodice. Ako je nai¬ 
me Ona po svjedočanstvu tolikih sve¬ 
taca vodovod nebeskih milosti za 
ljudske duše, a taj vodovod sotona i 
njegovi pomoćnici nastoje presjeći - 
puk odvratiti od štovanja Majke Božje 
- onda je upravo imperativ za svakoga 
svećenika, da bude iskreni i duboki 
štovalac Bogorodice, da uzmogne i tu 
pobožnost presaditi u srca svojih ova¬ 
ca. Sirite napose u tu svrhu zajed¬ 
ničko moljenje svete krunice u obite¬ 
lji. (Pismo, Krašić, 21.IX. 1954.) 

Zar ne govore o tome i tolika re¬ 
dovnička i svećenička zvanja kod nas 
i drugud, kad smo najviše pritisnuti? 
1 onaj priliv vjernika k sakramenti¬ 
ma, pobožnost k Srcu Isusovom, 
Majci Božjoj, čudesno širenje svete 
krunice, čežnja dječjih i mladenačkih 
duša za Bogom? Već sada možemo i 
mi ponavljati sa Psalmistom: »Mag- 
nus Dominus et laudabilis nimis!« 
(»Velik je Gospodin, hvale predosto- 
jan!«, Ps 48, 2.) Ja vam dakle od 
srca čestitam na velikoj sreći i milos¬ 
ti, koju ste primili! Uz blagoslov i 
pozdrav u Gospodinu. (Pismo, Kra¬ 
šić, 1(5 Vili 1957 ) 

Naša se ovdašnja mladež sjajno 
drži. Vidi se očito, da ju vodi sam 
Duh Sveti, kad su eto mala djeca u 
prvom razredu pučke škole u stanju 
da prozru svoje žalosne učitelje u 
školi, i da se s ogavnošću odvrate od 
nauke, kojom im pune duše. Na blag¬ 
dan Krista Kralja je na primjer svih 
naših 270 školskih obveznika kao je¬ 
dan čovjek došlo na jedan sat adora- 
cije pred Presvetim Sakramentom. 
Živu krunicu tako revno obavljaju či¬ 
tavu godinu, da je pravi užitak. Ako 


dakle ima žalosnih pojava širom do¬ 
movine, ima i hiljade divnih pojava, 
koje nas napunjaju nadom u trijumf 
Crkve Božje. Bilo kako bilo, naša je 
dužnost izdržati, a Bog će u danom 
času sigurno učiniti svoje, što će biti 
od koristi i na spas nesretnom rodu 
ljudskome. (Pismo, Krašić, 1 .XI. 
1955.) 



BI. Alojzije Stepinac u molitvi pred oltarom Gospe 
Lurdske u crkvi Sv. lvanaza vrijeme krašićkog 
sužanjstva 


»Krunica je molitva jednostavna, 
utješna i moćna!« (Homilije za sve 
nedjelje i blagdane u godini, sv. II., 
str. 8.) 

»Sveta krunica tako je jednostav¬ 
na, utješna, a u isti mah tako moćna, da 
je očito djelo samoga Boga preko ruku 
Bogorodice.« (Homilije za sve nedjelje i 
blagdane u godini, sv. II., str. 155.) 

»Presveta se Djevica redovito 
ukazala s krunicom u ruci i tražila da 
je molimo, želimo li, da se izbavimo 
od zla, u kojima se svijet nalazio.« 
(Homilije prema poslanicama, str. 
159.) 


»Krunica je za mnoge bezbošce i 
kukavice predmet rugla, ali za nas je 
ona dragocjeno blago«. (Homilije za 
sve nedjelje i blagdane u godini, sv. 
II., str. 215.) 

»Neka ne prođe dan, a da ne bis¬ 
mo izmolili barem jedan dio sv. kru¬ 
nice! Makar malo, ali sabrano, po¬ 
božno, iz dubine srca!« (Propovijedi o 
Lurdskim ukazanjima, str. 50.) 

»A krunica je jedno od najus¬ 
pješnijih sredstava u našoj ruci, da 
nađemo milost Božju. Primite ju 
dakle odsada svi u ruke, da vam bude 
legitimacija u času smrti pred Bo¬ 
gom.« (Homilije prema Lurdskim 
ukazanjima, str. 98.) 

»Jedna naša pjesma Majci Božjoj 
veli: »Tkogod k Tebi teče - Nikad 
zdvojit ne će - Ti sve tužne raduješ - 
Milostima daruješ!« Neka žena ušla je 
bila u vlak, poslije onog prvog rata, sa 
dvoje djece. Sjela je između njih. 
Neki svećenik, koji se nalazio u vlaku, 
upita je: »Vi imate mnogo briga, draga 
gospođo, vidi vam se na licu.« »A, to 
imam«, odvrati ona, »ali ja se, velečas¬ 
ni, ne ću tužiti. Dragi Bog mi je dao 
jedno divno sredstvo, koje mi ublažuje 
sve žalosti.« Pritom je izvadila kruni¬ 
cu i rekla: »Evo vidite, ovo je krunica. 
Slavnu krunicu molim za svoga pokoj¬ 
nog muža i najstarijeg sina, koji su 
pali u ratu, da nas Gospodin Bog opet 
sve jednom sjedini na dan uskrsnuća. 
Radosnu krunicu molim za ovo svoje 
dvoje male djece, da ostanu dobra kao 
dijete Isus u Nazaretu. A žalosnu kru¬ 
nicu (pritom joj suze dođoše na oči) 
molim za samu sebe, da kod svih kri- 
ževa držim visoko glavu, radi djece.« 
(Marija Posrednica milosti, str. 1 14s.) 

»Krunica je razmatranje otajstva 
našeg otkupljenja uz neprestano zazi¬ 
vanje Majke Božje... U njoj molimo da 
svoje goleme zasluge Isus dragi primi¬ 
jeni i nama siromašnim grešnicima po 
zagovoru svoje presvete Majke.« (Ma¬ 
rija Posrednica milosti, str. 212.) 

su i oni, i svi domaći u župskom 
domu, i dragi vjernici Krašića, da 
se približava kraj. Da je »slatki kru- 
h« već ispečen. Da je grozd do kra¬ 
ja samljeven i iscijeđen. 

Godine 1959. »slavio je« kardi¬ 
nal Stepinac 25-godišnjicu svojeg 
biskupskog ređenja. Čestitali smo i 
mi. Njegov odgovor, a možda i koja 
jedva čitljiva propovijed, poslužila 
je osječkom sudu da ga pozove u 
Osijek kao svjedoka protiv Cirila 
Kosa i dr. Njegov odgovor Os¬ 
ječkom sudu je svima poznat, i on 
je divna Oporuka umirućeg Nad¬ 
biskupa, mučenika kojemu je istek¬ 
la i posljednja kap krvi, i koji op¬ 
rašta, poput Krista na križu, svim 
svojim mučiteljima i progonitelji¬ 


ma. Pismo je napisano 5. prosinca 
1959., a pozvani svjedok umire 10. 
veljače 1960. 

(...) Najbolnije i najznakovitije 
na mene je djelovalo otimanje nje¬ 
gova srca. To sam čuo od živoga 
svjedoka, sada pok. kard. Sepera. 
Dobrotom liječnika njegovo je srce 
kao »dragocjena relikvija« predano 
mons. Franji Seperu. Nažalost, na¬ 
šao se Juda, koji je pomagao orga¬ 
nima UDBE da zatraže njegovo 
srce. Isusovo je Srce probodeno, 
njegovo je oteto...uništeno. Ne 
može se zamisliti veće ljudske i 
neprijateljske zloće, ali ni većeg 
simbola njegove žrtve. 

Na grobu kardinala blažene us¬ 
pomene Alojzija Stepinca bio sam 


mnogo puta. U kripti samo jedam- 
put, prilikom ukopa nasljednika, 
kardinala Franje Sepera. Imao sam 
prilike dotaknuti njegov lijes, kao 
najsvetiju relikviju mučenika ko¬ 
munističkog režima. 

Nezaboravni je događaj i pri¬ 
sutnost Svetog Oca u toj katedrali, 
prigodom pohoda Zagrebu, našoj 
Crkvi, i našoj domovini. 

Sveti Otac kleči na tom grobu, 
moleći se njemu, a ne za njega. (...). 

+ Ćiril Kos biskup 
đakovački i srijemski 

Tekst cijelog svjedočanstva biskupa 
Ćirila Kosa vidi u Glasniku: 

Sluga Božji Alojzije Stepinac , 
br. 3 (1995.), str. 33-34.) 


ZAGREB 


Blagoslovljena zgrada 
Vojnog ordinarijata 

Na blagdan zaštitnice Vojne biskupije u Hrvat¬ 
skoj, Gospe velikoga hrvatskog krsnog zavjeta 5. 
kolovoza blagoslovljena je i otvorena zgrada Voj¬ 
nog ordinarijata, koja se nalazi na Ksaverskoj cesti 
u Zagrebu. Novo sjedište Vojnog ordinarijata bla¬ 
goslovio je i predvodio svečano euharistijsko slavlje 
izaslanik Svete Stolice, tajnik Zbora za biskupe nad¬ 
biskup Francesco Monterisi, u suslavlju s apostol¬ 
skim nuncijem u Hrvatskoj nadbiskupom Giuliom 
Einaudijem, vojnim biskupom Jurjem Jezerincem, 
predsjednikom Hrvatske biskupske konferencije 
zagrebačkim nadbiskupom Josipom Bozanićem, 
hrvatskim biskupima, vojnim kapelanima te člano¬ 
vima Prvostolnog Kaptola zagrebačkog, koji je da¬ 
rovao zemljište za izgradnju zgrade Vojnog ordina¬ 
rijata. Na svečanosti su bili nazočni i izaslanici pred¬ 
sjednika Republike, ministrice obrane, ministra 
unutarnjih poslova, ministar hrvatskih branitelja iz 
Domovinskog rata, članovi i djelatnici Glavnog sto¬ 
žera Oružanih snaga i Ravnateljstva policije, izasla¬ 
nici vojnih biskupa Francuske, Njemačke i Austrije, 
te predstavnik vojnog dušobrižništva Slovenije. 

Nadbiskup Monterisi očitovao je veliku zahval¬ 
nost Svete Stolice svima koji su se zalagali za ostva¬ 
renje toga središta Vojnog ordinarijata. Dodao je da 
je Sveta Stolica na poseban način zahvalna hrvat¬ 
skoj Vladi, koja je nesebično preuzela troškove 
zgrade, te posebno Ministarstvu obrane i Ministar- 



Bl. Alojzije nosi Presveti Oltarski sakramenat na 
euharistijskom kongresu u Čazmi, 21. srpnja 1940. 
(Poslala Zlata Bradić) 


stvu unutarnjih poslova. On je izrazio i uvjerenje da 
će to sjedište biti također središte iz kojega će se iz- 
žaravati duhovne vrijednosti, koje Crkva želi nau¬ 
čavati i širiti u vojnoj sredini i među redarstvenici¬ 
ma u Hrvatskoj. 

Prisjetimo se da je Sveta Stolica još 20. stude¬ 
noga 1940. bi. Alojzija Stepinca imenovala vojnim 
vikarom »sine titulo« (jer još nije bio potpisan kon¬ 
kordat između Kraljevine Jugoslavije i Svete Stoli¬ 
ce). Dakle, ustanova Vojnog ordinarijata u našim 
krajevima nije povezana uz »ustaštvo«, kako su to 
progoneći Katoličku crkvu lagali komunisti i veli¬ 
kosrpski političari, nego je činjenica da je Vojni or¬ 
dinarijat utemeljen voljom Svete Stolice u želji da 

pripadnici vojnih i redarstvenih snaga za vrijeme 
službe ili vojne obveze ne budu prikraćeni u kršćan¬ 
skom životu i prakticiran ju vjere. 

BI. Alojzije je na komunističkom sudu, govoreći 
o Vojnom ordinarijatu, ustvrdio: 

Kao teški zločin pripisuje mi se vojni vi¬ 
karijat. Pitao me je predsjednik suda nisam 
li smatrao izdaju Jugoslavije dok sam u toj 
stvari stupio u vezu sa Nezavisnom Državom 
Hrvatskom. Ja sam bio vojni vikar i za bivše 
Jugoslavije. Nastojao sam pitanje vojnog vi¬ 
karijata urediti kroz ovih 8 do 9 godina. No 
nije došlo do definitivnog rješenja. To je pi¬ 
tanje konačno bilo uređeno u Jugoslaviji i 
konkordatom koji je stvoren teškom mukom, 
svečano ratificiran u parlamentu, da onda 
propadne na ulicama beogradskim. 

Kad je rat Jugoslavija-Njemačka bio pri 
kraju, ja sam morao pružiti duhovnu pomoć i 
ostacima vojnika katolika bivše Jugoslavije i 



Nadbiskup Step inac, najvjerojatnije 12. rujna 1943., 
prigodom posvete glavnog oltara u žunoj crkvi sv. 
Antuna u Zagrebu 


novostvorene Nezavisne Države Hrvatske. 
Ako je, dakle, država propala, a vojska osta¬ 
la, morali smo pogledati tu situaciju. 


Marija Bistrica 


Susret slovenskih i hrvatskih 

KATOLIKA LI MARIJI BlSTRICI 

U sklopu proslave Srednjoeuropskoga katoličkog 
dana u subotu 30. kolovoza više od 10.000 slovenskih i 
hrvatskih hodočasnika okupilo se u hrvatskome mari¬ 
janskom svetištu Mariji Bistrici na misno slavlje, koje 
su, na prostoru Crkve bi. Alojzija Stepinca na otvore¬ 
nom, predvodili nadbiskupi ljubljanski Franc Rode i 
zagrebački Josip Bozanić, zajedno s ostalim slovenskim 
i hrvatskim biskupima, predstavnicima iz ostalih šest 
srednjoeuropskih zemalja i oko 300 svećenika. 

»Mi smo ovdje da se ojačamo i da neustrašivo pro¬ 
mičemo Krista, našu nadu, i to je razlog i ovoga hodo¬ 
čašća i Srednjoeuropskoga katoličkoga dana!«, istak¬ 
nuo je u pozdravnoj riječi predsjednik Hrvatske bis¬ 
kupske konferencije nadbiskup Bozanić. Ukazao je pri 
tome da su katolici u zemljama Srednje Europe u veći¬ 
ni, ali kad se čitaju stranice tiska, to izgleda drukčije. 
Premalo je evanđelja nade u javnosti, dodao je pred¬ 
sjednik HBK. Govoreći o geslu okupljanja Krist - 
nada Europe, on je istaknuo da na početku novoga ti¬ 
sućljeća katolici žele posvijestiti svoj poziv i zadaću u 
izgradnji nove Europe, koja, kako poručuje Sveti 
Otac, ne smije zaboraviti svoje kršćanske korijene. 
Ovdje smo kao članovi zajedničke nam Katoličke cr¬ 
kve, koja je duboko oblikovala identitet i slovenskoga i 
hrvatskoga naroda, ovdje molimo svjetlo Duha Sveto¬ 
ga za odgovorne u našim državama kako bi uvijek gra- 



Nadbiskup koadjutor dr. Alojzije Scepinac čita Evanđelje 
za vrijeme pontifjkalne mise na Euharistijskom kongresu 
u Čakovcu, 25. kolovoza 1935. 


dane i vjernike naših dvaju naroda, koje povezuje 
zemljovidna blizina, srodna povijesna sudbina te zajed¬ 
nička kulturna i katolička baština, poticali na suradnju 
i uzajamno uvažavanje, poručio je nadbiskup Bozanić 
okupljenim vjernicima. 

Ljubljanski nadbiskup dr. Franc Rode u homiliji je 
istaknuo da su se slovenski i hrvatski vjernici okupili u 
okrilju toga marijanskoga svetišta kako bi utvrdili vezu 
prijateljstva i osvježili povijesno sjećanje. Nasuprot 
mnogim europskim narodima, sjećanje u hrvatskom i 
slovenskom narodu je čisto, rekao je nadbiskup Rode, 
pojasnivši da između ta dva naroda nikada nije bilo ra¬ 
tova, ne tište ih djela okrutnosti, nasilja i mržnje, nego 
su među njima kroz stoljeća prevladavale simpatije 

koje su omogućile plodnu suradnju na političkome, 
gospodarskom, kulturnom i duhovnom području, što 
ih je međusobno obogatilo. Pri tome je spomenuo i dva 
izvanredna lika koji povezuju slovenski i hrvatski na- 
rod: biskupa Antona Mahnića i bi. kardinala Alojzija 
Stepinca. S osobitim se poštovanjem prisjetio dobros- 
tivosti bi. Alojzija, koji je za vrijeme 2. svjetskog rata 
prigrlio preko 300 svećenika prognanih iz slovenskih 
biskupija i zdušno pomagao Slovence, koje su s njiho¬ 
vih ognjišta na područje NDH prognali Nijemci. 

Pojašnjavajući kako je to hodočašće priprava za 
Srednjoeuropski katolički susret osam naroda 22. svib¬ 
nja iduće godine u austrijskom svetištu Mariazellu, 
nadbiskup Rode napomenuo je da je cilj toga susreta 
oživljavanje kršćanske svijesti i utvrđivanje prijatelj¬ 


stva među narodima koje povezuje ista katolička tradi¬ 
cija. Geslo hodočašća Krist - nada Europe, kazao je 
nadbiskup Rode, izražava uvjerenje da se Europa ne 
može graditi samo na gospodarskom uspjehu, nego se 
ona mora ponovno opredijeliti za vrijednosti iz kojih je 
proizašla i koje su temelj njenoga identiteta: vjera u 
Boga, koji je uspostavio s čovjekom tako intiman od¬ 
nos kakav nije uspostavila nijedna religija ni filozofija. 
Odnos, koji je temelj čovjekova dostojanstva i izvor 
njegove odgovornosti i slobode. Te vrijednosti koje 
imaju izvor u kršćanstvu moramo jače zaživjeti, poru¬ 
čio je ljubljanski nadbiskup. Napomenuo je da je drugi 
cilj katoličkog susreta u Mariazellu zbližavanje i pro¬ 
dubljivanje prijateljstva među tim narodima, a to je 
cilj i hodočašća u Mariju Bistricu. (IKA) 


Virovitica 

Nova župa u čast bl. Alojzija Stepinca 

Svečanim euharistijskim slavljem, koje je 31. kolovoza ove godine pred¬ 
vodio požeški biskup Antun Skvorčević, u gradskom naselju Milanovac u 
Virovitici, na prostoru pored Društvenog doma, uspostavljena je nova viro¬ 
vitička župa bl. Alojzija Stepinca. Prvim župnikom imenovan je vlč. Ivica 
Šoh. To je uz župu sv. Leopolda Mandića u tom gradu druga novoosnovana 
župa. 

Pozdravljajući sve nazočne, biskup Skvorčević istaknuo je kako će ovaj 
dan ostati zapisan u povijesti ovog kraja, jer je Isus Krist osnutkom nove 
župe postao prisutniji vjernicima, te poželio da grad Virovitica po novom 
duhovnom središtu postane više Božja. 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZIJA STEPINCA 

Nakon objavljivanja zadnjeg broja Glasnika, svoj dar za pokriće 
troškova u postupku za proglašenje svetim kard. Alojzija Stepinca uručili 
su ovi darovatelji: Ozana CRNOGORAC - Biograd; Stjepan SKRB IN - Po- 
kupsko; Marija VRTARIĆ,^ Mara CELIĆ; Župni ured Presv. Trojstva - 
GRUDA; Dr. Jerko JURIŠIĆ; Davor KORAK; Zvonko i Tereza KOVAČIĆ - 
Brlenić; Župni ured PODSUSED; Stjepan SKRBIN - Strezievo (Pokupsko); 
F. KRZNARIĆ. 

Svoj dar za pokriće troškova u postupku za proglašenje svetim kardi¬ 
nala Alojzija Stepinca možete poslati preko Zagrebačke banke na ime: 

Postulatura kard. Stepinca 

devizni račun: 012101-01-2421741339 
kunski račun: 2360000-1101605758 

Zahvaljujemo svim dobročiniteljima i suradnicima, čijom molitvom i 
darom napreduje postupak za proglašenje svetim bl. Alojzija Stepinca. 

Molimo Vas, pošaljite nam kopiju uplata izvršenih preko bankovnog 
računa, jer nam banka ne isporučuje imena uplatitelja. 

USLIŠANJA I OZDRAVLJENJA: Ana R - Zagreb (Sesvete); Ana 
ŠTIFTER - Zagreb; Gordana VUČKOVIĆ - Zagreb; Zdravko VERVEGER - 
Zagreb (Vrapče); Zdenka Veršec - Zagreb; Ivan MUŽIĆ - Split 



Nadbiskup koadjutor Alojzije 
Stepinac u pratnji kard. A. Hlonda, 
papinog izaslanika, na 
Euharistijskom kongresu u 
Ljubljani 1935. 


<$><*><*> 

Svaki dopis na Postula- 
turu blaženog Alojzija 
Stepinca, kojim se priop¬ 
ćuje primljeno uslišanje 
ili uspomena, neka bude 
potpisan te obilježen 
nadnevkom i mjestom pi¬ 
sanja. Anonimna pisma 
se ne arhiviraju. Vjernici 
koji žele ostati anonim¬ 
ni, neka to napomenu u 
dopisu. 

❖ <£><$> 

LUDBREG 


Novi oltar u 

SVETIŠTU KRVI KRISTOVE 

U nedjelju 31. kolovoza okupilo se u Ludbregu 
preko tisuću hodočasnika. Među njima su bili Carita- 
sovi volonteri, starije, bolesne i invalidne osobe iz 
raznih krajeva Varaždinske biskupije i Zagrebačke 
nadbiskupije, te vjernici iz župe Ludbreg i okolice. 
Svi su oni od ranog jutra s molitvom i hodočas¬ 
ničkim pjesmama u čast Predragocjene Krvi Isusove 
obilazili glavni oltar župne crkve Presvetog Trojstva 
u središtu Ludbrega, na kojem je bila izložena po¬ 
kaznica sa Svetom Krvlju. 

U tijeku svečanoga euharistijskog slavlja va¬ 
raždinski je biskup Marko Culej posvetio oltar kape¬ 
lice, podignute na posebnom prostoru nedaleko 
župne crkve prije deset godina, kao ostvarenje dav¬ 
nog zavjeta Hrvatskog sabora iz 1739. godine. 

Prigodom posvete novog oltara mons. Culej je u 
njega ugradio moći bi. Alojzija Stepinca, koji je kao 
zagrebački nadbiskup 1939. godine u prigodi 200. 
obljetnice zavjeta Hrvatskog sabora potaknuo izvr¬ 
šenje obećanja hrvatskog naroda danog Bogu i poz¬ 
vao na gradnju zavjetne kapele. 

Prisjetimo se da je bi. Alojzije i u propovijedi na 
blagdan Krista Kralja u prvostolnoj crkvi, prigodom 
zavjeta Zagrebačke nadbiskupije, u Zagrebu, 29. lis¬ 
topada 1944., posred nebrojenih nedaća i strahota 
rata, progovorio o izvršenju tog zavjeta, govoreći: 

Sve je to razlog, da smo odlučili potražiti sred¬ 
stvo, koje bi anđela smrti zaustavilo na njegovu 
pohodu kroz našu dragu domovinu. A to je, dragi 
moji vjernici, Presveta Krv Gospodina našega Isusa 
Krista i zagovor Presvete Bogorodice, koje krv kola 
u žilama našega Otkupitelja. Odlučili smo se na je¬ 
dan zavjet, da umilostivimo Božju pravdu, da bi nas 
poštedila od daljnjeg razaranja i uništavanja, i da bi 
se naš narod iskreno vratio k Bogu, bez kojega bi 
bio osuđen na propast. Polažemo danas zavjet, da 
ćemo ispuniti neispunjeni zavjet hrvatskog sabora 
za izgradnju kapelice Presvete Krvi Isusove u Lud¬ 
bregu; da ćemo tu Presvetu Krv na posebno sveča¬ 
ni način kroz prvih pet godina štovati u svim cr¬ 
kvama naše nadbiskupije, gdje se vrši nedjeljno 
bogoslužje; a u čast Presvete Bogorodice kroz pet 
godina jednom u godini održati svečane obhode sa 
službom Božjom u svakom pojedinom crkvenom 
kotaru, gdje ima crkva ili kapela posvećena Majci 
Božjoj. 

Budimo iskreni! Velik će dio ljudi možda samo 
sažalno mahnuti rukom, kad čuje za jedan zavjet. 
Nu mi se tomu ne ćemo puno čuditi. Jer ljudi slabe 


ili nikakve vjere, kakve danas susrećemo u svijetu, 
ne postavljaju svoju nadu u Boga, nego u svoj ra¬ 
zum i svoje mišice, kako govori Sv. Pismo: »Jedni se 
uzdaju u kola, drugi u konje: a mi zazivljemo ime 
Gospoda, Boga našega.« (Ps 20, 8). Da! Mi svoju 
nadu polažemo u Presvetu Krv našega Otkupitelja 
i u zagovor Njegove Presvete Majke. A razlog je taj, 
što nas Gospodin Isus Krist i Njegova Sveta Majka 
najiskrenije ljube i što nam jedini mogu pomoći. 

Znate li, što je rekao Gospodin svojim apostoli¬ 
ma: »Od ove ljubavi nitko nema veće, da tko položi 
život svoj za svoje prijatelje.« (Iv 15,13). A te riječi 
proveo je Isus u djelo, kada je položio život svoj ne 
samo za svoje prijatelje, nego i za svoje neprijate¬ 
lje, kako je sam govorio umirući na križu: »Oče, op¬ 
rosti im, jer ne znadu, što čine!« (Lk 23, 34). Zato mi 
ne vjerujemo, Isuse, da Ti ne bi imao smilovanja s 
nama, koji si za nas prolio prve kapi svoje Presvete 
Krvi već kao maleno dijete prigodom svoga prika¬ 
zanja u jeruzalemskom hramu. Zato mi ne vjeruje¬ 
mo, Isuse, da ne bi imao sada smilovanja s nama Ti, 
koji si se radi nas krvavim znojem znojio na Mas¬ 
linskoj gori. zato mi ne vjerujemo, Isuse, da ne bi 
sada u našoj nevolji imao smilovanja s nama Ti, 
koji si dopustio, da Tvoja Presveta Krv teče pod 
strašnim bičevima rimskih vojnika radi naših grije¬ 
ha. Zato mi ne vjerujemo, Isuse, da ne bi sada u na¬ 
šoj nevolji imao s nama smilovanja Ti, koji si do¬ 
pustio, da Ti strašna trnova kruna istisne zadnju 
kap krvi iz svete glave radi naših grijeha, zato mi 
ne vjerujemo, Isuse, da ne bi sada u našoj nevolji 
imao s nama smilovanja Ti, koji si dopustio, da Ti 
radi naših grijeha grozni čavli istisnu zadnju kap 
Presvete Krvi iz ruku i nogu, kad su Te razapinjali 
na križ. Zato mi ne vjerujemo, Isuse, da ne bi sada 
u našoj nevolji imao s nama smilovanja Ti, koji si 
dopustio da Ti radi naših grijeha već mrtvome is¬ 
tisne vojnik kopljem iz Presvetoga Srca zadnju kap 
Krvi. 

f 


BI. Alojzije Stepinac u pratnji tajnika 
dr. Franje Šepera dolazi na svečanost 
u župi Gospe Lurdske u Zagrebu 

UDBINA 


SPOMEN KRBAVSKE 
TRAGEDIJE 

Pod pokroviteljstvom Hrvatskoga sabora i Hr¬ 
vatske biskupske konferencije kod Crkve Sv. Marka 
Groba na Krbavskom polju, u utorak 9. rujna 
2003., obilježena je 510. obljetnica bitke na Krbav- 
skome polju. 

U toj bitci, 9. rujna 1493., u nešto više od jed¬ 
nog sata život je izgubilo više od 10.000 hrvatskih 
branitelja i uništeno je hrvatsko plemstvo, te se po 
tome taj događaj svrstava u najveće tragedije hr¬ 
vatskog naroda u njegovoj povijesti, za koju su 
mnogi smatrali da će zapečatiti njegovu sudbinu. 
No, naprotiv, upravo neposredno nakon Krbavske 
bitke u hrvatskom se narodu ponovno naglo razvija 
misao o samostalnoj hrvatskoj državi. 

Obilježavanje te obljetnice ima svrhu otrgnuti 
zaboravu taj tragični događaj, čiji spomen do danas 
nije zabilježen čak ni spomen-pločom. 

Svečano misno slavlje, kod crkve Sv. Marka 
Groba u Podudbini, predvodio je zagrebački nad¬ 
biskup Josip Bozanić, predsjednik HBK, uz konce- 
lebraciju gotovo svih hrvatskih nadbiskupa i bisku¬ 
pa te brojnog svećenstva i Božjeg naroda. 

Predvoditelju slavlja je riječki nadbiskup Ivan 
Devčić predao kamen temeljac za crkvu hrvatskih 
mučenika. Taj je kamen blagoslovio papa Ivan Pa- 
vao II. 8. lipnja u Rijeci. 

Govoreći o značenju ovog događaja nadbiskup 
Bozanić je ustvrdio: »Na ovom povijesnom mjestu 
na neki se način povezuju kršćanske baštine konti- 
netalne, dalmatinske i primorsko-istarske Hrvatske. 
U raznim vremenskim razdobljima povijest se po¬ 
kušavala brisati ili istina izvrtati. Mi smo tu da pred 
licem Božjim tražimo istinu.« 

Domaći biskup, mons. Mile Bogović, održao je 
propovijed u kojoj je istaknuo kako je prijedlog za 
obilježavanje obljetnice Krbavske bitke i izgradnju 
na tome mjestu memorijalnog centra i crkve hrvat¬ 
skih mučenika potekao iz Gospićko-senjske bisku¬ 
pije i Ličko-senjske županije. Ta je ideja povezana s 
Papinom porukom da na prijelazu u treće tisućlje¬ 
će, kada je pozvao cijeli kršćanski svijet da popiše 
svoje svjedoke vjere, svoje mučenike, kako bi se to 
kao dragocjeno blago prenijelo preko praga ti¬ 
sućljeća i idućim naraštajima. 

Premda je krbavski poraz bio početak raspada 
Hrvatskog kraljevstva, nije se obistinilo predviđanje 
mletačkoga poslanika A. Fabreguesa u pismu papi 
Aleksandru VI. da je »s ovom domovinom gotovo«. 


»Hrvatska se pribrala, okupila«, istaknuo je u pri¬ 
godnom predavanju dr. M. Kruhek, »i u stogo¬ 
dišnjem ratu protiv turskih osvajača opstala na 
zemljopisnoj karti Europe, makar kao 'ostatci osta¬ 
taka nekadašnjega slavnoga kraljevstva'. Punih se¬ 
damdeset godina hrvatska je vojska uspješno odo¬ 
lijevala turskim navalama, te je 'poput kule i predzi¬ 
đa kršćanstva', kao što piše u poruci i vapaju za 
pomoć kršćanskoj Europi hrvatskog plemstva s nje¬ 
gova Sabora u Bihaću, 'svakodnevnim ratovanjem 
branila kršćanske zemlje, koliko nam je to uopće 
ljudski moguće'. Europa je obećavala pomoć i soli¬ 
darnost, ali ta je pomoć stizala mnogo puta prekas¬ 
no i nikada u potrebnoj mjeri. Hrvati su tada shva¬ 
tili da im opstanka nema ako sami ne organiziraju 
svoju obranu. Upravo u vrijeme Krbavske bitke raz¬ 
vija se misao o hrvatskoj državi, a potvrda tome su i 
pojava hrvatskoga grba i zastave. Na saboru u Ceti¬ 
nu 1. siječnja 1527. hrvatsko plemstvo nastupa s 
punom odgovornošću za budućnost Hrvatskog 
kraljevstva.« 

Papa je potaknuo vjernike da se ugledaju na 
one, koji su spremni svoje snage i same sebe ugra¬ 
diti da bi nadolazećim naraštajima osigurali bolji i 
sigurniji svijet. To su u prvom redu oni ljudi koji su 
bili spremni za svoga bližnjega, za svoje uvjerenje, 
za svoju vjeru staviti na kocku i vlastiti život. Tu po¬ 
ruku hrvatskom narodu Papa je najjasnije izrazio u 
tijeku svoga drugog posjeta Hrvatskoj, kada je Hr¬ 
vatima stavio za uzor svjedoka-mučenika slugu 
Božjega kardinala Alojzija Stepinca, proglasivši ga 
blaženim. U više navrata Papa je to svoje stajalište 
potvrdio i u tijeku svog trećeg posjeta Hrvatskoj. 
Povezujući obljetnicu krbavske tragedije i spome¬ 
nutu Papinu poruku došlo se na ideju da se upravo 
na Krbavi, na Udbini, podigne memorijalni centar i 
crkva, u kojemu bi se častili svi oni poznati i nepoz¬ 
nati velikani koji su na cijelom hrvatskom prostoru 
odlučno i dosljedno svjedočili do kraja svoju ljubav 
prema Bogu i čovjeku. Crkva će biti izgrađena na 
mjestu gdje je 1492. godine bila župna crkva Sv. 
Nikole. 

Time će dobiti i udbinskažupa, koja danas uop¬ 
će nema sakralni prostor i svoje središte. Prema 
projektu, gornji dio crkve bio bi bogoslužni prostor 
posvećen svim hrvatskim mučenicima koje je Cr¬ 
kva službeno takvima proglasila. U donjem dijelu 
(kripti) bila bi svojevrsna »učionica hrvatske povi¬ 
jesti«, posvećena onima koje je hrvatski narod prih¬ 
vatio kao stradalnike u borbi za svoju zemlji i svoju 
slobodu. Predviđeno je i da se osmisli put od ob¬ 
ližnje crkve Sv. Marka Groba do crkve hrvatskih 
mučenika. Taj put će biti obilježen postajama 
križnog puta, vodeći računa o križnom putu našega 
naroda. 


113 









KRONIKA 


BLAŽENI ALOJZ1JE STEPIN AC -10 (2003) 3-4 


OPROŠTAJ 

MONS. GlULIJA 

Einalidija 

»Kroz jedanaest godina nasto¬ 
jao sam služiti Crkvi u Hrvatskoj s 
osjećajem odgovornosti i ljubavi, 
sakupio sam neprocjenjivo blago 
ljudskih i kršćanskih vrijednosti koji¬ 
ma uvelike obiluje vaša zemlja, uži¬ 
vao sam u vašoj izvrsnoj i veliko¬ 
dušnoj gostoljubivosti, divio se va¬ 
šim gestama ljubavi, solidarnosti, 
vašem radu i miru, osjetio sam živu 
prisutnost Isusa Krista u vašim cr¬ 
kvama, u patničkoj braći i sestrama, 
živio sam s vama nadajući se uvijek 
boljoj budućnosti!«, posvjedočio je 
u homiliji prvi apostolski nuncij u 
Republici Hrvatskoj, nadbiskup Giu- 
lio Einaudi, na oproštajnoj misi koju 
je predvodio na Malu Gospu 8. ruj¬ 
na u Zagrebačkoj katedrali. 

Na svečanome euharistijskom 
slavlju, u kojemu su sudjelovali hr¬ 
vatski biskupi i brojni svećenici, u 
pozdravnom govoru predsjednik 
Hrvatske biskupske konferencije 
zagrebački nadbiskup Josip Bozanić 
prisjetio se I 3. svibnja 1992. godi¬ 
ne, dana kada Crkva slavi Gospu 
Fatimsku, i kada je apostolskom 
nunciju u zagrebačkoj prvostolnici 
dobrodošlicu izrazio kardinal Franjo 
Kuharić. Ističući kako je međuna¬ 
rodnim priznanjem Hrvatske zapo¬ 
čela nova stranica povijesti hrvat¬ 
skog naroda, nadbiskup Bozanić re¬ 
kao je da je papa Ivan Pavao II. to 
osobito potvrdio brzim imenova¬ 
njem apostolskog nuncija koji ima 
sjedište u glavnom gradu Hrvatske. 
»U Vašoj cijenjenoj osobi dobili smo 
prvog nuncija Papinim imenovanjem 
29. veljače 1992. i stoga Vi, preuz- 
višeni nadbiskupe Einaudi, na po¬ 
sebni način ulazite u našu povijest i 
ostajete u našem pamćenju«, poru¬ 
čio je predsjednik HBK nunciju Ei- 
naudiju. »Dolazeći s bogatim iskus¬ 
tvom prethodnog rada u tešku zbi¬ 
lju ratom pogođene zemlje i Crkve 



Mons. Giulio Einaudi propovijeda na 
oproštaju u Zagrebačkoj katedrali, 
8. rujna 2003. 


udarane različitim pritiscima i nep¬ 
ravdama, mogli ste dobro razumjeti 
teškoće nacije iscrpljene teškim ug¬ 
njetavanjem komunističkog režima, 
posljedice rata i sami ste osjećali 
susrećući se s ljudima, osobito 
prognanicima i izbjeglicama, a Va¬ 
šim autoritetom i zauzimanjem po¬ 
mogli ste mnogima«, rekao je nad¬ 
biskup Bozanić. 

Značajnost djelovanja nuncija 
Einaudija, rekao je nadbiskup Boza¬ 
nić, sigurno je i potpisivanje četiri 
Ugovora između Svete Stolice i Re¬ 
publike Hrvatske te osnivanje triju 
novih biskupija i Vojnog ordinarijata 
za Hrvatsku. Predsjednik HBK is¬ 
taknuo je također da je zajedno s 
nama nadbiskup Einaudi tri puta do¬ 
čekao Papu za njegovih apostolskih 
pohoda Hrvatskoj, koji su nam traj¬ 
ni poticaj za naše kršćansko svjedo¬ 
čenje. 

Za apostolskog nuncija u Re¬ 
publici Hrvatskoj nadbiskup Giulio 
Einaudi imenovan je 29. veljače 
1992., a svečana primopredaja vje¬ 
rodajnica Predsjedniku Republike 
Hrvatske upriličena je I I. svibnja 
iste godine. U misiji apostolskog 
nuncija u našoj zemlji naslijedit će 
ga nadbiskup Francisco Javier Loza- 
no. (IKA) 


OBLJETNICA 

PROC/LAŠENJA 

BLAŽENIM 

Dana 3. listopada ove godine 
navršava se 5. obljetnica kako 
je u Mariji Bistrici Ivan Pavao II. 
proglasio blaženim kard. Alojzi- 
ja Stepinca. Zahvalni za taj do¬ 
gađaj molimo i za njegovo što 
skorije proglašenje svetim. Uz 
tu obvezu uznastojmo i vjernije 
kršćanski živjeti, ljubeći Crkvu i 
svoj hrvatski narod. 

On, zaufan i pouzdan u Boga je¬ 
dinoga, zadužio nas je za to i u 
svojoj duhovnoj oporuci rekav¬ 
ši: 

»U našu su se sredinu uvukli bez- 
božni ljudi, koji i ako su bili niša- 
tavna manjina (kad ovo pišem, 
niti dva postotka), dočepavši se 
vlasti, sve su poduzeli, da istrijebe 
ime Božje iz vaših duša, i da vas 
učine, vele, blaženim i bez Boga. 
A ja vam, dragi moji dijecezani, u 
času, kada odlazim s ovoga svije¬ 
ta, moram reći na sve te pokušaje 
ono, što je o takvim vođama rekao 
Izaija prorok: »Narode moj, za¬ 
vodnici su tvoje vođe. Oni kvare 
tijek tvojoj stazi«. (Iz 3,12) Zar nis¬ 
te nikada čuli, što kaže Bogom na¬ 
dahnuti pjesnik? »Ako Gospod ne 
gradi kuće, uzalud se muče, koji je 
grade. Ako Gospod ne čuva gra¬ 
da, uzalud bdije, koji ga čuva«. (Ps 
126,1) Htjeti biti sretan bez Boga, 
znači graditi babilonski toranj, čija 
je gradnja svršila za graditelje po¬ 
metnjom jezika i rasapom širom 
svijeta. Tako će sasvim sigurno 
biti i u buduće! Svaki poku¬ 
šaj, izgraditi kulturu, civiliza¬ 
ciju, sreću jednog naroda bez 
Boga, znači zapečatiti njego¬ 
vu vremenitu i vječnu propast. 
Zato, dragi moji dijecezani, ono 
što je sveti Pavao doviknuo Filip- 
ljanima to i ja dovikujem vama na 
rastanku: »Stojte čvrsto u Gospo¬ 
dinu!« (Fil 4,1) Samo u Bogu je 
vaša sreća i vremenita i 
vječna. Izvan Boga ne ostaje 
ništa nego propast.« 

USUSRET 

OLTARU 

C rkva u Hrvata ima velik broj znanih i 
neznanih svojih članova u slavi neba. Za 
mnoge od njih započeli su kanonski postup¬ 
ci za proglašenje blaženih. U ovom broju 
prisjećamo se Sluge Božjega Miroslava Bu- 
lešića i Službenice Božje Ane Marije Ma- 
rović 



Sužbenica Božja 
Ana Marija Marović 


U hrvatskom narodu uvijek je bilo 
mnogo ljudi urešenih različitim vrlina¬ 
ma i mnogo katolika sveta života, ali 
mnoge ne poznajemo dovoljno, da 
bismo im se divili, isticali ih, nasljedo¬ 
vali i štovali. U tom pogledu nismo 
dovoljno marljivi. Znamo za čudake, 
probisvijete i mnoge druge koji ne 
teže mnogo na vagi vrijednosti, dok 
nam istinski graditelji povijesti, s nas¬ 
ljeđem od kojega se živi, ostaju zabo¬ 
ravljeni. 

jedna od takvih bila je žena sveta 
života, umjetnica i kulturna djelatnica 
Ana Marija Marović. Njezini roditelji 
josip i Marija Marović doselili su u Ve¬ 
neciju iz Dobrote u Boki Kotorskoj. 
Ana Marija se rodila u Veneciji 7. ve¬ 
ljače 1815. Stekla je visoko opće i sli¬ 
karsko obrazovanje, pisala je pjesme i 
prozu, skladala glazbene komade i sli¬ 
kala u renesansnoj maniri, najčešće 
motive iz života svetaca. Objavila je 
više djela, npr.: Mjesec lipanj, Razgo¬ 
vori o životu sv. Doroteje, Moralna 
pisma, Prava pobožnost i druga, sve 
skupa dvanaest djela proze i poezije. 
Bila je članica Franjevačkog svjetovnog 
reda. Roditelji su htjeli da se uda, a 
ona je htjela u samostan, pa su se na¬ 
godili: nije išla u samostan, a nije se ni 
udala. Nakon takve nagodbe posvetila 


se socijalnom karitativnom radu. God. 

1864. osnovala je zavod za prihvaća¬ 
nje propalih djevojaka, a kasnije i 
Družbu popraviteljica Srca Isusova i 
Marijina. 

Ana Marija Marović je umrla na 
glasu svetosti na današnji dan 1887. 
Ukopana je najprije na groblju Sv. Mi¬ 
hovila, a 1932. prenesena je u crkvu 
njezine Družbe S. Maria del Pianto. 
Započet je proces za njezino progla¬ 
šenje blaženom. U Hrvatskoj većina 
katoličkog življa nije za nju ni čula, ili 
kad se kaže da je Boka zaljev svetaca, 
onda se možda netko sjeti uz sv. Leo- 
polda Mandića, bi. Graciju iz Mula, 
bi. Ozanu Kotorsku i Ane Marije Ma¬ 
rović. 

Svakako da je dužnost Hrvatske 
biskupske konferencije da po uputi 
pape Ivana Pavla II. vodi brigu da vjer¬ 
nici upoznaju geografiju hrvatske sve¬ 
tosti, ali to je dužnost i katoličkog tis¬ 
ka i sviju koji mogu pomoći svojim 
znanjem, da svi doznaju tko su naši 
sveci i svetice, da upoznamo njihove 
vrline, da vidimo da je i hrvatska krv 
podobna za služenje Bogu i bližnjemu 
i da može postići visoki stupanj, dos¬ 
tojan oltara, na kojemu je štujemo. 

Fra Viče Blekić 


Mons. Valter 

ŽUPAN 0 

Miroslavu 

Bulešiću 


Već smo javili da su u petak 
pred Cvjetnicu, 11. travnja 2003., 
na 60. obljetnicu svećeničkog re- 
đenja Sluge Božjega Miroslava Bu- 
lešića, svečano preneseni njegovi 
zemni ostaci iz mjesnog groblja u 
Svetvinčentu u mjesnu župnu cr¬ 
kvu Uznesenja BDM. 

Na svečanost je stiglo mnoštvo 
vjernika osobnim kolima i autobu- 
sima iz raznih krajeva Biskupije i ši¬ 
re, a uz domaćeg biskupa mons. 
Ivana Milovana i brojne svećenike, 
u obredima i u euharistijskom slav¬ 
lju sudjelovali su mons. Ivan Dev- 
čić, nadbiskup riječki, mons. Valter 
Župan, biskup krčki, te mons. Mile 
Bogović, biskup gospićki. 

Nakon misnog slavlja nazočni¬ 
ma se obratio mons. Valter Župan, 
biskup krčki, izgovorivši sljedeće 
svjedočanstvo: 

»U ime Krčke biskupije česti¬ 
tam Porečko-pulskoj bikupiji. Čes¬ 
titam župi Svetvinčenat što je dala 
i rodila ovakvog muža. Vjerujem 
da je ovo slavlje na koje nas je Slu¬ 
ga Božji Miroslav Bulešić okupio, 
početak slavlja, i čvrsto sam uvje- 

ren da će Istarska crkva još mnogo 
lijepih časova doživjeti, upravo ča¬ 
sova koje će joj prouzročiti i donije¬ 
ti baš Sluga Božji Miroslav Bulešić. 
On je velikan. On je veliki čovjek. 

Zato treba čestitati ovoj župi, 
treba čestitati njegovom rodu. Ovo 
nije dan žalosti. Ovo je tek početak 
slavlja. Ali velikan Miro svjedoči 
da su svi oni koji su se dizali protiv 
Boga, u isto vrijeme, htjeli to oni 
priznati ili ne, dizali su se protiv 
čovjeka. 

I svi oni koji su to činili od po¬ 
četka uvijek su to činili blistavim, 
krasnim riječima. I mnoge su zava¬ 
rali. Obrazlagali su to najljepšim 
razlozima. Mnogi su im povjerovali 
i propali. Uvijek treba u tim sluča¬ 
jevima proći izvjesno vrijeme da se 
otkrije laž kao bijedna i mizerna. A 
istina sve više izlazi na vidjelo kao 
sjajna i kao ona koja spašava. I da¬ 
lje Sluga Božji Miroslav svjedoči da 


MAJKA TEREZIJA 
- BLAŽENICA 

|oš se sjećamo redovnice, s. Maj¬ 
ke Terezije, utemeljiteljice ss. Misio¬ 
narki ljubavi i dobitnice Nobelove 
nagrade za mir, s tri plave crte koje su 
obrubljivale bijeli sirotinjski pamučni 
sari, koji su otkali »njezini« gubavci u 
predgrađu Calcutte. Lice naborano 
kao uvela jabuka. Oči, neobično žive, 
odjednom se nasmiješe, i zažare svjet¬ 
lom što dolazi iz tajanstvenih dubina. 
Stopala bosa i velika, iskrivljena od 
preduga hodanja u istrošenim sanda¬ 
lama. Takva Majka Terezija u sjećanju 
je milijuna ljudi poput »ikone«, svete 
slike. 

Gonxha (Agneza) Bojaxhiu, budu¬ 
ća Majka Terezija iz Calcutte, rođena 
je 26. kolovoza 1919. godine u Skop- 
Iju, u albanskoj obitelji. Još kao djevoj¬ 
čica primila je dubok kršćanski odgoj. 
Već oko I 928. godine Gonxhu privla¬ 
či redovnički život, te odlazi u Dublin, 
u Družbu sestara Naše Gospe iz Lore- 


se preko nekih načela i preko nekih 
istina ne može proći. Tu treba stati. 
Ne zato što su to načela, nego zato 
što su ona za nas vjernike istina. 
Ne neka mrtva načela gdje negdje 
pišu. 

Za nas kršćane Istina je Živa, i 
zauvijek živa Osoba. To je Isus Kri¬ 
st. A on je došao kao spasitelj. Zato 
je njegova istina u službi i korist 
čovjeka. Pogaziti tu istinu znači po¬ 
gaziti čovjeka. Tko god radio protiv 
Boga, bilo kada i bilo gdje, radi pro¬ 
tiv čovjeka. To dokazuje vaša Istra i 
moja Krčka biskupija. Laž je bila 
prije, laž je bila poslije. Svi su govo¬ 
rili o slobodi. Niti je bilo prije niti 
poslije. Bulešićeva smrt i današnji 
dan vrlo rječito progovaraju. Nama 
osobito na poseban način. Preko 
nekih istina ne ide se ni za živu gla¬ 
vu. Jer ako prijeđeš tu granicu izgu¬ 
bit ćeš glavu, propast ćeš. 



Gonxha (Agneza) Bojaxhiu - 
Majka Terezija - 
uskoro blaženica 


ta, čije se Pravilo nadahnjuje duhov¬ 
nošću svetoga Ignacija Loyolskoga. 
Ušavši u Loretski red izgovorila je još 
jače svjedočanstvo te svoje ljubavi: 
»Gorjela sam od želje, da bih ga ljubi¬ 
la, kako ga nitko dotada nije ljubio.« 

Budući da su je neodoljivo privla¬ 
čile misije, poglavarica je Gonxhu pos- 


Zato neka Sluga Božji Miroslav 
Bulešić zagovara za našu istarsku 
Crkvu, vašu Porečko-pulsku bisku¬ 
piju, za svoju dragu rodnu župu 
Svetvinčenat. Neka zagovara i za 
sve nas. Neka zagovara i za sve na¬ 
še biskupije, za Crkvu, da budemo 
ljudi poput njega da znamo: ima 
nekih granica preko kojih se ne ide 
jer dalje od te granice se gubi.« 

»Svećenik sam! Zahvalan Bogu, 
sjećam se onog trenutka kada su mi 
bile položene ruke na glavu te je 
moju dušu napunio svojom mi- 
lošću Duh Sveti... Ganutim sam 
očima i srcem primio taj veliki dar 
Božji i bio sam veseo: Bog mi je dao 
tu milost, da sam se za njegovu 
čast, za njegovu ljubav žrtvovao, i 
da sam se postavio u njegove ruke 
da nastavljam djelo otkupljenja. 
Moj Bože, kako si me volio, i kako 
me voliš! Htio si me sasvim svo¬ 
jim!« (Miroslav BULEŠIĆ, Bilje¬ 
ške uz Mladu misu) 


lala u Indiju, u Darjeeling, grad ispod 
Himalaje, gdje u svibnju 1929. godine 
ulazi u novicijat, a 25. svibnja 1931. 
polaže redovničke zavjete, uzevši ime 
Terezija, u čast svete Terezije iz Li- 
sieuxa. Kako bi završila školovanje, 
1935. godine odlazi u Calcuttu, gdje 
ju pogađa bijeda ljudi koji se rađaju, 
žive i umiru na pločniku, i gdje većina 
djece umire odmah po rođenju. 

U rujnu 1946. godine, dok se 
molila, sestra Terezija je osjetila pose¬ 
ban Božji poziv da napusti Loretske 
sestre, da se posveti služenju siro¬ 
mašnima, i živeći među njima, da sud¬ 
jeluje u njihovim patnjama. Tek su 
sada, u procesu za beatifikaciju, izašla 
na vidjelo tajna pisma Majke Terezije, 
koja otkrivaju ono što ju je potaknulo 
da napusti Družbu sestara Naše Gos¬ 
pe iz Loreta, kako bi u Calcutti zapo¬ 
čela novu odvažnu pustolovinu. U 
razgovoru za Radio Vatikan, o toj veli¬ 
koj ženi, otac Sebastian Vazhakala, vr¬ 
hovni poglavar Misionara ljubavi, 
muške grane zajednice, koju je uteme¬ 
ljila Majka Terezija, posebno je istak- 

Lijes s posmrtnim ostacima siuge Božjega Miroslava Buiešića , svećenika 
mučenika, prije prijenosa u župnu crkvu Marijinog uznesenja 
u Svetvinčentu, 11. travnja 2003. 


nuo njezinu čvrstu vjeru. Bila je uvje¬ 
rena da je njezino djelo Božje djelo, te 
je to često i govorila niječući svoje 
zasluge - kazao je otac Sebastian te 
ispripovijedao kako je Majka Terezija 
imala tri viđenja. U prvome je vidjela 
mase ljudi, među kojima je bilo siro¬ 
mašnih i djece, koji su dizali ruke pozi¬ 
vajući je i tražeći od nje da ih povede 
Kristu. U drugom viđenju opet je vid¬ 
jela isto mnoštvo ljudi, ali i Gospu koja 
joj je kazala: »Pobrini se za ove ljude. 
Moji su. Povedi ih Kristu. Nauči ih 
moliti Krunicu i sve će biti u redu. Ne 
boj se.« U trećem viđenju, uvijek isto 
mnoštvo, Isus na križu, i Gospa, is¬ 
pred koje je stajala Majka Terezija. 
Dok su obje gledale prema križu, Isus 
joj je kazao: »|a sam te to tražio, ovo 
mnoštvo te to tražilo, moja Majka te 
to tražila. Zar odbijaš dovesti ih k 
meni?« I u tom je trenutku popustila, i 
odlučila napustiti Loretski red. Doista 
je bila poput Kristove zaručnice - ka¬ 
zao je otac Sebastian. 

Majka Terezija umrla je 5. rujna 
1997. u Kalcutti, među svojim siro¬ 
masima. Ona je uz taj grad vezala svo¬ 
je ime i poslanje. »Mala olovka u 
Božjim rukama«, kako se nazivala, os¬ 
tavila je u baštinu križ i krunicu istro¬ 
šenu stalnom molitvom. Prije nego je 
umrla, tražila je da joj skinu trošne 
sandale da može bosa u najvećoj po¬ 


niznosti doći pred Gospodina. Njezi¬ 
na je duhovna baština velika, a nas¬ 
ljednici nisu samo oni koji su živjeli 
pokraj nje i dijelili isto poslanje. Njeni 
su baštinici svi ljudi, jer su pozvani 
prepoznati Kristovo lice u liku patnika 
na kalkutskoj periferiji i u srcu bogatih 
zapadnih metropola. 

Jednostavni »radni program« Maj¬ 
ke Terezije bio je Isus Krist. Na dan 
njezina sprovoda, 13. rujna 1997., 
Indija se zaustavila kako bi rekla hvala 
maloj katoličkoj albanskoj redovnici. 
Svi su pokleknuli pred njenim lijesom: 
hindusi, muslimani, kršćani i osobe 
koje ne ispovijedaju nikakvu vjeru. 

Što je izvanrednog učinila Majka 
Terezija? Poznat je njezin odgovor: 
»To što mi činimo, samo je kap u 
oceanu. No, ako to ne bismo činili, 
ocean bi imao jednu kap manje.« jed¬ 
nom je drugom prigodom rekla: »Ni¬ 
sam učinila ništa posebno, samo sam 
slijedila savjet svoje majke, koja mi je 
rekla: 'Stisni Božju ruku i nikad je ne 
puštaj 1 .« 

Danas obitelj Majke Terezije ima 
4.500 članova i 700 raznih ustanova 
u 127 zemalja. Vrhovna poglavarica 
Kongregacije Misionarki ljubavi, koju 
je Majka Terezija osnovala 7. listopada 
I 950., od I 3. ožujka I 997. je sestra 
Nirmala joshiu. Na pitanje što se pro¬ 
mijenilo u ovih pet godina proživljenih 


bez Majke Terezije, sestra Nirmala je 
odgovorila da se ništa nije promijeni¬ 
lo, jer su siromasi stalno među njima, 
a Majka Terezija ostavila ih je samo fi¬ 
zički. »Mi radimo dalje ono što nas je 
učila svojim primjerom!«, rekla je i do¬ 
dala kako služe siromasima u kojima 
vide Isusa. Njemu služe u siromasima i 
klanjaju mu se u Euharistiji. Tako su 
kontemplativke u radu. 

Nakon smrti Majke Terezije, Kon¬ 
gregacija je doživjela iskustvo muče- 
ništva. Šest je redovnica ubijeno 1998. 
u jemenu i 1999. u Sierra Leoneu. 
Sestra Nirmala je njihovo mučeništvo 
nazvala milošću, i dodala kako je Majka 
Terezija molila dar mučeništva kako bi 
mogla sve dati Crkvi. To je dokaz da 
prati i podržava njihove korake. Šest 
ubijenih sestara trpjelo je glad, žeđ, 
umor, bolest i porugu te prijetnju smr¬ 
ću. No, nisu se bojale. One koje su se 
spasile, branile su ubojice svojih sesta¬ 
ra, govoreći kako je Isus rekao da treba 
oprostiti sedamdeset sedam puta. Svje¬ 
dočanstvo Majke Terezije i njezine za¬ 
jednice nije izvan stvarnosti, i ozbiljno 
zadire u kršćansku svakodnevicu. Nje¬ 
no je djelo usredotočeno na bitno, na 
činjenicu da Božja istina u ljubavi nadi¬ 
lazi ljudsku slabost, ljubav proživljena 
do kraja, oslanjajući se na Boga, pouz- 
dajući se u njega i predajući se njego¬ 
vim rukama. Njen bijeli sari, obrubljen 
plavom bojom, i dalje je znak na cesta¬ 
ma svijeta, znak ljubavi proživljene u 
Kristovo ime. Osmijeh i šutnja prate 
rad njenih redovnica. Majka Terezija je 
znala reći: »Plod šutnje je molitva, a 
plod molitve vjera. Plod vjere je ljubav, 
a plod ljubavi služenje. Plod služenja je 
mir.« Znala je moliti: »Gospodine, uči¬ 
ni nas dostojnima služiti siromasima!« 

Na blagdan Marijina uznesenja 
200 I. završen je u Calcutti biskupijski 
dio procesa, koji je započeo 26. sr¬ 
pnja 1999. Sveti Otac imao je želju 
osobno proglasiti blaženom Majku Te¬ 
rezi ju, pa je postupak njene beatifika- 
cije znatno ubrzan, pa su dozvoljena 
odstupanja od inače uobičajenih roko¬ 
va. Proslavljajući srebrni jubilej svoje 
papinske službe, Ivan Pavao II. progla¬ 
sit će Majku Tereziju blaženom, u 
Rimu, 16. listopada ove godine. 

Štovani doktore 
Batelja! 

Molim Vas, prije svega, oprostite 
mi, da na ovaj način pišem Vama, 
iako se ne poznajemo osobno. Ja 
sam Vas upoznala preko Vaše knjige, 
male, ali drage, koja daje toliko zna¬ 
čajnih podataka o životu i sada našeg 
najvećeg duhovnog velikana. Velika¬ 
na duhom i djelima pokojnoga, sada 
pravo imenovanog: Blaženi mučenik 
Alojzije Stepinac, a nadam se u sko- 
roj budućnosti na oltaru svete Crkve 
uzdignut s naslovom »sveti«. 

Sramotna, griješna i prljava kle¬ 
vetnička djela prodanih griješnih du¬ 
ša, slugu sotonskih i bijednih kukavi¬ 
ca, kratko su vrijeme mirno spavali. 
Sijali su sjeme na tvrdoj stijeni, ali 
su ga vrijedne ptice pozobale. Istina 
je, da je pokoje zrno palo u pukotine 
te i sada iz njega viri kržljava biljka 
kojoj se već dugo nazire kakvoća živ¬ 
ljenja, jer bijaše loše sjeme iz kojega 
je nikla. 

Imala sam sreću i u sreći se i da¬ 
nas radujem, da sam za vrijeme Dru¬ 
goga svjetskog rata, u najopasnije 
doba za svakog onog tko je opasan 
porobljivaču okupatoru (bio Židov, 
Srbin, Hrvat, poganin) ušutio, ali 
nije nadbiskup Alojzije Stepinac. 
Nije ustuknuo pred silnicima straho¬ 
vito naoružanima, koji su se iživlja¬ 
vali na najbezumnije surove i gri- 
ješne rabote - nedjela - kakva samo 
zvijer čovjek može izmisliti. Nadbis¬ 
kup je javno, u propovijedima, na 
misnim slavljima, više puta, upozora¬ 
vao vjernike da ne podliježu prijet¬ 
njama. Govorio je: »Pružite ruku ne¬ 
moćnome! Otvorite svoja vrata i srca 
svakom onom koji bježi pred silni¬ 
kom. Bog će svima platiti za svaku 
čašu vode, danu žednome, stostru¬ 
ko.« 

U Vinogradskoj bolnici u Zagre¬ 
bu, Podolju, 1942., pred Božične 
blagdane bila sam u uredu bolnice u 
posjetu časnoj sestri Bogoljubi Ja- 
zvo, koja je bila ravnateljica Bolnice. 
Bila je rođena sestra moga pokojnog 
muža Jakova. Kao prognanici, uto¬ 
čište su mi pružile sestre milosrdnice 
i smjestile me u kuću u Vrtlarskoj br. 
15, uz kuću doktora Dolinšeka - u 
blizini same bolnice. 

Taj dan nisam nikad zaboravila. 
Tako je to sve do danas. U kancelariji 


je u najobičnijem odijelu građanina 
sjedio sam nadbiskup Stepinac. Bila 
je tu sestra moga muža, kojega su 
kao i moga brata odveli u ropstvo, a 
nju istjerali iz prve i druge tzv. zone, 
kao i sve druge koje je Nadbiskup in- 
cognito (potajno, J.B.) dovodio i 
smještao tamo na odjel, gdje je god 
to bilo moguće. 

»Djecu ugroženih prebacujemo u 
poznate obitelji plemenita srca!« reče 
Nadbiskup i tužno se osmjehnuo i pri¬ 
tom izgovorio riječi iz Knjige mud¬ 
rosti: »Bog i istina uvijek pobjeđuju 
zlo, ali istinu treba spoznati i kad 
znademo gdje se ona s pravdom i 
Božjim zapovjedima nalazi, tamo pri¬ 
pada! Ne budite tužni! Sunce se dla¬ 
nom ne može sakriti. Putovi su Božji 
nedokučivi. Ovo surovo vrijeme će 
proći, nadajmo se brzo. Djecu ćemo 
prebaciti u domove, odakle će ubrzo 
veća grupa krenuti u Crikvenicu.« 

P s. Žao mi je da nitko u tisku 
nije spominjao što i koliko su sestre 
te bolnice činile i pomagale strahuju¬ 
ći za svoj život, jer je nadbiskup Aloj¬ 
zije Stepinac neumorno hrabro dop¬ 
remao ugrožene, ne misleći na sigur¬ 
nost svoju, kao ni na sestre koje su 
djecu spašavale i smještale u svoje 
kuće po Zagorju. 

Ne znam da li je netko živ iz ovih 
strašnih vremena. Cesto su noću vr¬ 
šene racije. Sestre su drhtale od 
straha. Držale su u strogoj tajnosti 
da ih netko ne izda, pa nastrada bol¬ 
nica. Tako ni svi bolnički liječnici 
nisu to znali. Možda je još netko od 
osoblja živ. 

Sjećam se nabavljača Ciglara, 
radnika-majstora Pavla Buljana, su¬ 


pruge njegove Jelene. Bili su tu i Du¬ 
šak sa suprugom, Nikola Novaković i 
još neki. Žene su radile također u 
bolnici. Kći Pavla Buljana bila je 
jako darovita. Mirjana i sin Vlado ta¬ 
kođer. 

Ja sam u devedestoj godini živo¬ 
ta i invalidna. Stradala sam u prome¬ 
tu i ozižene su mi lijeva ruka i noga, 
a hvala Bogu nije mentalno zdravlje. 
Hodam i desnom rukom se služim i 
za sigurno kretanje nosim štap. Vje¬ 
ra u snagu molitve me održava bud¬ 
nom i moje molitve Srcu Isusovu, 
blaženom mučeniku Alojziju Stepin- 
cu i služitelju kapucinske crkve u Ri¬ 
jeci, gdje sam provela pola stoljeća 
službovanja kao učiteljica — nastavni¬ 
ca. Nebeska Majka Trsatska uvijek je 
uz mene. 

Oprostite! Teško staračka ruka 
piše, ali to je moj zavjet da upoznam 
nekoga s tim događajima na mojoj 
životnoj stazi, a nigdje u tisku ne na- 
đoh zabilježeno. Neka Vas Bog bla¬ 
goslovi i udijeli vam dobro zdravlje 
da još dugo ostanete duhom i izgle¬ 
dom zdravi i mladi, i da napišete još 
mnogo djela koja će povijest pamtiti 
i kršćanskom puku bogatiti svijest i 
oplemenjivati um, duh — dušu i činiti 
ih sposobnim da otkrivaju istinu i do¬ 
kazuju kome ona pripada. Uz to da 
sve ljude gledaju kao braću i svoju 
ljubav manifestiraju u humanim dje¬ 
lima. 

S najboljim željama za Vas i za 
sve one koje Vi volite i oni Vas 

Umirovljena učiteljica 
Ivanka Jazvo 
U Orebiću, 
3. ožujka 2003. 


Proslava euharistijskog kongresa u Čazmi, 
u parku pred crkvom, 21. srpnja 1940. 
(poslala Zlata Bradić) 

PKMAfaiATILlA, 


Cijenjeno Uredništvo! 

Čazma, 27. veljače 2003. 

Javljam se iz Čazme. Čitajući Glasnik "Blaženi Alojzije 
Stepinac" vidjela sam i fotografije o njegovom neumornom 
djelovanju po cijeloj našoj domovini. 

Pronašla sam nekoliko fotografija koje prikazuju Blaže- 
nika prigodom boravka u Čazmi na održavanju euharistij- 
skog kongresa, koji je proslavljen 21. srpnja 1940. 

Iako sam u poodmaklim godinama, sjećam se tog veli¬ 
kog slavlja na kojem se okupilo mnoštvo vjernika iz čazman- 
ske i okolnih župa, što se vidi i na fotografijama. Procesiju je 
predvodio Blaženik - noseći Presveto - uz pratnju domaćeg 
župnika vlč. Ivana Prahira, vlč. Gabrijela Prekratića iz Dra- 
ganca, Josipa Kockovića iz Miklouša te drugih svećenika iz 
susjednih župa. Mjesto je bilo sve iskićeno cvijećem i hrvat¬ 


skim zastavama, što se vidi na priloženoj footografijji, a iza, 
u pratnji, hode Kot. predstojnik (ime ne znam) kao i općinski 
načelnik s članovima općinskog poglavarstva i crkvenog od¬ 
bora (Švaljug iz Bosiljeva, Mijo Zdelar, Ivan Polanšćak, 
Miško Bradić i dr. - možda će i čitaoci nekoga prepoznati!) 

Bilo bi mi veoma drago da te fotografije posluže u čast 
bi. Alojzija, čija sam velika štovateljica kroz cijeli život. Na 
završetku ovog pisma molim Vas da mi pošaljete uplatnicu 
za godišnju pretplatu Glasnika, jer Župni ured više ne vrši 
pretplatu. 

Želim Vam puno uspjeha u Vašem časnom radu. 

Sa štovanjem 
Zlata Bradić 


Zahvaljujemo gospođi 
ZLATI BRADIĆ na poticajima, 
suradnji te na fotografijama koje će. 
s pravom se nadamo, kako i ona 
sama reče, »poslužiti u čast bi. 
Alojzija« 


»Oni Koji siju u suzama žariju u 
pjesmi.« - Pripadnik ministarstva 
unutarnjih poslova prevozi osuđenog 
nadbiskupa Stepinca, koji s osmjehom 
na licu i s pouzdanjem u Boga polazi 
na novu postaju Križnoga puta u 
Krašić Zanimljivo je da je ta vedrina 
jedna od rijetkih zapažena na 
njegovome licu! 



— 



Postulatura za proglašenje svetim blaženog Alojzija Ste¬ 
pinca pripremila je za tisak knjigu izvornih dokumenata i 
svjedočanstava o djelovanju zagrebačkog nadbiskupa, 
blaženog Alojzija Stepinca, za vrijeme 2. svjetskog rata i 
u poratnom razdoblju. 

Po završetku 2. svjetskog rata dogodile su se u Jugoslavi¬ 
ji, uvođenjem komunističke diktature, velike nepravde i 
progoni Katoličke crkve. Tražili su se razlozi i povodi, a 
često puta izmišljali i planirali, da se na koljena pred bez- 
božnu vlast baci Katolička crkva. No, ta je Crkva imala 
hrabre, odlučne i jasne pastire. U njihovu stavu preživjeli 
su i Crkva i hrvatski narod jednu od najjačih, sudbonos¬ 
nih, prekretnica u svojoj povijesti. 

Ovdje donosimo odlomke triju dokumenata koji svjedoče 
o pomoći koju je nadbiskup Stepinac pružio progonjenim 
Zidovima u NDPL Sastavili su ih djelatnici Međunarodnog 
Crvenog križa u Ženevi. Kad arhivi te ustanove budu dos¬ 
tupni proučavanju, vjerujemo da će i svjetska i domaća 
javnost konačno istiniti je govoriti o bi. Alojziju. 
Objavljujemo i pismo bi. Alojzija Stepinca Okružnom sudu 
u Osijeku 1959. 


Odlomci zapisnika posebne sjednice Središnjeg odbora 
Međunarodnoga crvenog križa u Ženevi od 2. srpnja 
1943 . (usp. Proces - verbal e la seance speciale consacre 
au rapport de M. CHAPUISAT sur sa MISSION EN 
EUROPE CENTRALE le 2 juillet 1943 a 10 h., u: 
ARCHIVES D U CICR), posvećene izvješću M. Chapuisata o 
misiji u središnjoj Europi, u kojem je zabilježeno da je zagre¬ 
bački nadbiskup Stepinac hrabro podupro djelovanje te institu¬ 
cije u zaštiti progonjenih Zidova . 

U Bugarskoj je poslanstvo održalo brojne susrete na kojima 
je uspjela kod svojih slušatelja, pobuditi zanimanje za rad Od- 
bora, dok se činilo da oni žele upoznati samo djelovanje Save^ 
za. To nije bio slučaj s mons. Stefanom, pravoslavnim nadbis^ 
kupom sofijskim, kojega gosp. Chapuisat odavno poznaje. 
Mons. Stefan koji je, poput mons. Stepinca, nadbiskupa zagre- 
bačkoga (Hrvatska), daje dokaze istinske hrabrosti, zadužio 
izaslanika Međunarodnoga Crvenoga Križa da odobri djelova- 

nje Odbora, izražavajući mu priznanje svih vjernika u 
Bugarskoj. Mons. Stefan se na vrlo hrabar način žalo- 
žio u obrani Zidova u Bugarskoj. (Izvješće, str. 6.) 

Židovsko pitanje bilo je objektom rasprave između 
gosp. Chapuisata i Zagrebačkog nadbiskupa, koji je ne~ 
davno vrlo hrabro održao javni govor o istom pitanju. 
(Izvješće, str. 7.) 


BI. Alojzije Stepinac - kao nadbiskup koadjutor 


Pismo dr. E duarda Chapuisata, člana Komite ' 
ta Međunarodnoga crvenog kriza od 5. srpnja 
1943., u kojem moli nadbiskupa Stepinca da 
primi i pomogne djelatnike te organizacije. (CICR, 
G3 48/c G. 85, 5 juillet 1943*) 

Pr. Ed CH/SS 

G3 48/cG. 85 5 juillet 1943. 

Excellence, 

Me voici de nouveau a ma table de travail etje me sens 
presse de Vous renouveler ici l'expression de la reconnais- 
sance que nous eprouvons, M. David de TRAZ et mobrne- 
me, lorsque nous songeons a l' accueil que Vous avez bien 
voulu nous reserver et aux instants si interessants que nous 
eumes le privilege de passer avec Vous. 

Soyez assure Excellence, que dans l'exercice d'une mis- 
sion souvent delicate, ii est reconfortant de sentir de hautes 
sympathies, telle que la Votre, pour l'oeuvre du Comite im 
temational de la Croix-Rouge. 

]e nai pas manque de me souvenir que Vous aviez des 
relations ecclesiastiques et amicales a Zurich et a Fribourg. 
]e sais, d'autre part, Excellence, le respect qui entoure, 
dans tous les milieux, Votre personnalite . 

J'ai fait part a notre President, M onsieur Max HU ' 
BER , comme a mes collegues du Comite intemational, des 
encouragements que Vous avez bien voulu nous donner. 
Chacun Vous en est reconnaissant. 

Nous Vous serions tres obliges de bien vouloir nous 
rappeler au souvenir de M onseigneur De SALIS-SE- 
EWES ainsi qu a celui de l'eminent Eveque qui fait partie 
du Comite de la Societe nationale de la Croix^Rouge croa- 
te. 

Veuillez trouver ici, Excelence, avec les respecteux 
hommages de M. David de TRAZ, l'assurance de ma tres 
haute consideration. 

Docteur Edouard CHAPUISAT 
Membre du Comite 
International de la Croix-Rouge 
Son Excellence Monseigneur 
STEPINAC, Archeveque de Zagreb, ZAGREB, Croatie 



Hrvatski prijevod: 

Preuzvišeni! 


5. srpnja 1943. 


Evo me opet za radnim stolom i žurim iskazati Vam 
sada, izraze poštovanja koje gajimo, gosp. David de 
Traz i ja osobno, pri pomisli na prijem kojim ste nas pri' 
mili i za vrlo dojmljive trenutke koji su bili osobita čast 
provesti s Vama. 

Budite sigurni, Vaša Preuzvišenosti, da u vršenju 
jedne tako osjetljive zadaće, ohrabrujuće je čuti visoko 
vrednovanje, poput Vašega, za djelovanje Međunanxb 
nog Crvenog Križa. 

Nisam zaboravio prisjetiti se da Vi imate crkvene i 
prijateljske odnose s Zurichom i Frieburgom. Znam, s 
druge strane, Preuzvišeni, za poštovanje koje prema 
Vašoj osobi vlada u svim krugovima. 

Izložio sam našem Predsjedniku, gosp. Maxu Hu~ 
beru, i svojim kolegama u Međunarodnom odboru, oh' 
rabrenja koja ste nam blagonaklono pružili. Svaki od 
nas Vam je na tome zahvalan. 

Bili bismo Vam zahvalni ako biste htjeli spomenuti 
nas se kod mons. Salis-Seewisa i uglednog Biskupa koji 
je član Odbora Hrvatskoga Crvenog Križa. 

Primite, Preuzvišeni, zajedno s najdubljim izrazima 
poštovanja gosp. Davida de Traza, moje duboko pošti' 
vanje. 

Dr. Edouard CHAPUISAT 
član Odbora Međunarodnog Crvenog Križa 
Preuzvišeni gospodin 
STEPINAC, nadbiskup zagrebački 
ZAGREB 
HRVATSKA 

♦i Svjedočanstvo o pomoći koju je nadbiskup Stepinac pružio progo- 
sj ^ njenim Zidovima , objavljen u knjizi Jean-Claude Faveza, UNE MIS- 
SIONE IMPOSSIBLE?, objavljenoj 1998. u L aussanei. (G 3/48 c, Zapisnik 
sjednice održane 2. srpnja 1943.) 


Nadbiskup A. Stepinac 
za vrijeme bogoslužja 
u stanu neke obitelji 
ili prostoriji nepoznate 
ustanove 


LE C1RC ET LES 
PERSECUTIONS 
DANS L'EUROPE 
DE H1TLER 


Francuski izvornik: 

[str. 264] En/in, ii tente d'organi - 
ser une collaboration avec l'Eglise, si 
puissante dans le pays , si profondeme- 
nt divisee face au regime. La menace 
d'une disparition complete de la com- 
munaute juive l'amene aupres de l'ar- 
ceveque de Zagreb , Mgr Stepinac , 
metropolite de l'Eglise du pays 7 pour 
envisager avec lui la prise en charge 
du ravitaillemente des camps de com 
centration par Caritas (usp. ACICR, 
G J7/Cro., Pismo gosp. Schmidlina , 
od 5.7.1943 i pismo gosp. Gallopina , 
od 14.7.1943.). 

A la fin du printemps 1943 , 
Edouard Chapuisat et David de 7 raz 
evoquent d'ailleurs la question israelite 
avec le prelat , »qui a prononce der- 
nierement une harangue tres coura- 
geuse sur le meme sujet «, selon Cha¬ 
puisat. 

Hrvatski prijevod: 

Na kraju, [delegat Međunarod' 
nog Crvenog Križa] nastoji uspos^ 
taviti suradnju s Crkvom koja je 
vrlo moćna u zemlji ali i unutarnje 
podijeljena sučelice režimu. Prijet- 
nja potpunog istrebljenja židovske 
zajednice dovela ga je do zagre^ 
bačkog nadbiskupa, mons. Stepin- 
ca, koji je metropolit Crkve u drža^ 
vi, da bi porazgovorio s njime o 
tome da preuzme brigu kako bi Ka^ 
ritaš snabdio logore živežnim na~ 
mirnicama. (Pismo Schmidlina , od 
5. srpnja 1943. i Gallopinovo pismo 
od 14. srpnja 1943., usp. ACICR, G 
17/Cm.). 

I na kraju proljeća 1943., 
Edouard Chapuisat i David de Traz 



(djelatnici Međunarodnog Crve' 
nog Križa, J.B.), također su o židov^ 
skom pitanju razgovarali s Nadbis^ 
kupom, »koji je nedavno vrlo hrab' 
ro u javnom nastupu govorio o istoj 
temi«, javlja Chapuisat. 

FAVEZ J.'C. avec la collabora' 
tion de Genevieve BILLETER, 
UNE MISSION IMPOSSIBLE? Le CICR, 
les deportations et les camps de con- 
cetration nazis, Ed. Payot Lausanne, 
1988., str. 264. 




Hvala svim čitateljima, što¬ 
vateljima blaženog Alojzija Ste- 
pinca u domovini i širom svijeta, 
za molitve i darove, koji nese¬ 
bično i velikodušno promiču glas 
svetosti i mučeništva kardinala 
Alojzija Stepinca. 

Pismo Okružnom sudu u Osijeku . Kad je 
kardinal Stepinac pozvan za svjedoka u 
sudskom postupku protiv vlč. Cirila Kosa, duhovnika 
u bogoslovnom sjemeništu u Đakovu, pismeno je od¬ 
govorio na poziv . U pismu je osudio juridičko ubojstvo 
koje je nad njim izvršeno 1946* te sustavne progone 
komunista, koji nisu birali metode da ga dotuku jer su 
bili uvjerenja da on »presporo umire«* 

Organu Narodne Vlasti, koji ima da me presluša 
prema pozivu Okružnog Suda za Osijek 
Broj Kio 280/59 od 1.XII. 1959. 

Primio sam poziv Okružnog Suda Osijek broj 
280/59 od 1.XII. 1959. za preslušanje u predmetu Kos 
Ćiril i dr. prema čl. 118/1 KZ. 

Na taj poziv čast mi je odgovoriti, da se ne mogu 
odazvati, kao što sam se odazvao 1953. na poziv istog 
organa Narodne Vlasti, da istraži, što je bilo u kuverti 
prispjeloj iz Vatikana, premda se po nikakvom pravu 
nisam bio dužan odazvati tom zahtjevu. Neka ne rek- 
nu, da izazivam sukobe i prkosim. 

Razlozi, zašto se ovaj puta ne mogu odazvati jesu 
slijedeći: 

1. Prema mojim informacijama već odavna prim- 
Ijenih, UDB otkrio je više mojih pisama na raznim 
mjestima u zemlji, pa tako i u Đakovu kod nremetači- 
ne u sjemeništu, gdje je Ćiril Kos bio rektor. U tim pis¬ 
mima ja odgovaram svećenicima na njihove pozdrave, 
čestitke i slično. Ako se za koje pismo dokaže, da sam 
ga ja pisao (da nije kopija etc.) ja kod njega i ostajem. 
Pisao sam ga kao zakoniti poglavar ili kojem svojem 
svećeniku, koji mi se javio, ili kojem stranom, ako mi 
se javio, kao prijatelju i svećeniku uopće, da ga utje¬ 
šim, da ga ohrabrim. Ako za to treba poginuti, ja sam i 
to spreman, jer si nisam svijestan za ta pisma ni najma¬ 
njem prekršaju. 

2. Daljnji razlog, zašto se ne mogu odazvati jest 
ovaj: Ja sam po Vrhovnom Narodnom Sudu NRH 
ll.X. 1946. osuđen na 16 godina prisilnog rada, stvar¬ 
no na tamnicu u Lepoglavi, a danas na internaciju u 
Krašiću. Ta osuda bila je juridičko umorstvo nevina 
čovjeka, kao što je to shvatio sav civilizirani svijet. To 
je otvoreno priznala nekolicina prvaka FNRJ profeso¬ 
ru Ivanu Meštroviću, kad su ga došli posjetiti u Ameri¬ 
ci. To mi je usmeno saopćio prof. Meštrović, kad me je 
ove godine posjetio u mom zatočenju u Krašiću. Imena 
on zna. 

Posljedica te osude, nad kojom se skandalizirao sav 
civilizirani svijet bila je, da je moj fizički život u roku 
od ovih trinajst godina, što ih provodim u zatvoru i in¬ 
ternaciji, dospio na rub groba. Inozemni i domaći li¬ 
ječnici učinili su, što su mogli, da mi život produlje, ali 
mi zdravlja povratili nisu niti će ikada više moći. Isto¬ 
čili su mi dosada 34 litre krvi i točenje se i dalje nas¬ 
tavlja. Morali su provesti operaciju na obim nogama, 


da me spase od nagle smrti, koja je prijetila od trombo- 
ze. Radi te operacije, koja jedna i druga po sebi nije ve¬ 
lika, ja sam danas praktički invalid, koji se vucari sa 
štapom u ruci pred kućom. K tomu je došla bolest 
prostate, ima već pet godina, i kraj svih lijekova, koje 
tako često uzimam, bol me rijetko posve napušta. Ne 
ću ni spominjati smrtonosne bolesti od godine, dvije 
unatrag, kad su me već i dnevne novine proglasile za 
izgubljena. Ne ću ni spominjati kojekakvih drugih ne¬ 
volja, kao njpr. bronhijalni katar, koji me godinama 
muči i prof. Sercer zamolio svojedobno da me se pusti 
na more, ali je odbijeno. 

Moje teško stanje najbolje poznaje krašićki župnik 
i časne sestre, koje često gube po čitave dane, da mi 
pomognu na mom bolesničkom ležaj u i radi bolesti 
moram ne rijetko propustiti služenje svete Mise i u 
tjednu i u nedjelju. Svaki dan valjda polovicu dana le¬ 
žim na divanu, noge povišene, da se krv, od koje svaki 
dan nateknu noge, vrati na ovaj način natrag gore. 

Znam, da će mi se reći: zar te ne vide naša milicija 
gdje često šećeš po dvorištu, ideš u crkvu, razgovaraš s 
djecom, etc. Jest, idem u crkvu, ako mi je ikako mogu¬ 
će (a često nije moguće) da ispunim svoju dužnost ba¬ 
rem ovdje kako mogu i rečem puku riječ ohrabrenja i 
pouke, i pomognem župniku krašićkom, jer mu nitko iz 
susjedstva, nijedan svećenik ne smije doći u pomoć, 
kako je od pamtivijeka običaj. Sećem i po dvorištu, ili 
bolje, vučem se kako mogu pomoću štapa, da udah¬ 
nem zraka prema preporuci liječnika, da što više idem 
na šetnju. Rekao sam im, da mi je šetnja onemogućena 
(nije me bilo već više od godine), ne izričitom zabra¬ 
nom nego praktičkim postupkom milicije, da me mili- 
cajac prati stopu po stopu. Ako bi radi prostate, što je 
razumljivo, morao na stranu, stid mi ne dopušta da to 
činim pred milicajcem. Znam, da je prof. Riesner jed¬ 
nom to spomenuo g. Krajačiću 2 u razgovoru (bez ikak¬ 
ve moje pobude), a on mu je rekao: »Pa to je ludost!« 
Znao on to ili ne, stvarno je odonda još pooštrena 
pratnja bila, kad bih kamo izašao. Ako dakle izađem 
više puta na dan pred kuću ili dvorište, izađem s mu¬ 
kom, da se ipak mogu odmah vratiti radi mučenja 
prostate. 

3. Ja sam sada katolički biskup već dvadeset i šestu 
godinu. Nikada se o državu kao takovu ogriješio nisam 
ni ovu ni bivšu. Ali nisam nikada smatrao niti smat¬ 
ram državom bilo koju političku stranku, zvala se KPJ, 
SZS, HSSS ili koja druga. 

Ako se dakle borim protiv njezine ideologije, za 
koju sam uvjeren, da je skroz kriva, zar je to borba pro¬ 
tiv države? Ako KPJ smije ognjem i mačem goniti Ka¬ 
toličku Crkvu već petnajst godina, odvraćati ljude od 
polaska crkve, krštenja djece, slanja djece na vjero¬ 
nauk, odvraćati od sklapanja ženidbe u crkvi, ako smi¬ 
je uništavati katoličke zavode i škole, tiskare i štampu, 
imovinu i činiti bezbroj drugih nasilja, po čemu se, mo- 

lim, meni upisuje u zločin, ako dignem svoj glas u ol> 
ranu katoličkih svetinja? Jesam li se time ogriješio o 
povelju o pravima čovjeka Ujedinjenih Naroda ili se 
netko drugi ogriješio o tu povelju, kad mene nakon to 
likih krvavih nepravda i nasilja želi mučiti raznim ispi' 
tivanjima u stvari, za koje nikada ne ću priznati bilo 
kakove krivice. Zar vam nije dosta, da su vaši stanoviti 
prvaci javno priznali prof. Meštroviću, da nisu imali 
nikakve podloge za proces protiv mene, a proces je 
ipak proveden i njegove posljedice znače praktički 
moju smrt, kao što sam razložio? 

Zato vam kažem: ja sam čovjek, s obadvjema no 
gama u grobu, samo što se još nisam srušio. Jer sam 
teški bolesnik, pozivu se odazvati ne mogu. Ako bi se 
pak pokušalo silom mene na mom bolesničkom ležaj u 
mučiti pitanjima ili na ovoj kukavnoj dvorišnoj šetnji, 
unapred uskraćujem svaki odgovor, kao odgovornost 
za javnu sablazan, koja će se pojaviti u svjetskoj štarm 
pi, kad se sazna za ovaj novi napadaj na polumrtva 
čovjeka. Ako organi Narodne Vlasti smatraju, da ja 
prepolagano umirem, neka narede moje fizičko likvidi¬ 
ranje, kao što su naredile moje juridičko likvidiranje 
prije petnajst godina. Sveti Ciprijan je takovom zgo¬ 
dom dao 25 zlatnih cekina krvniku, koji mu je odsjo 
kao glavu. Ja ih nemam, pa se mogu samo moliti za 
onoga, koji bi to eventualno izvršio, da mu Bog oprosti 
i dade život vječni kao i meni u miru preminuti. Kad 
ste me svojim nečovječnim postupkom prema meni u 
ovom dugom nizu godina izazvali, da progovorim, 
neka mi se ne zamjeri, jer i Latinac već kaže: »Sunt cer- 
ti denique fines! « 3 Mogu i dalje moji mučitelji stražiti po 
vašem nalogu i onemogućavati moj život, ja znam svo¬ 
ju dužnost i uz milost Božju vršiti ću ju do kraja: do 
kraja bez trunka mržnje i osvete prema kome, ali i bez 
straha bilo pred kim. 

U Krašiću, dne 4. prosinca 1959. 

+ Alojzije kard. Stepinac, 
nadbiskup zagrebački 



Nadbiskup koadjutor dr. A. Stepinac blagoslivlje dom 
rodilja na ]osipovcu u Zagrebu , u siječnju 1936. 


' Nadbiskup je ili u zabuni ili u neznanju zapisao da je Ćiril KOS bio 
rektor, a zapravo je bio duhovnik Biskupskog Bogoslovnog sjeme¬ 
ništa u Đakovu. 

2 Ivan Stevo KRAJAČIĆje nakon 2. svjetskog rata bio ministar unut- 
ranjih poslova Federalne (Narodne) Republike Hrvatske. 

3 "Svemu dođe jednom kraj!" 


Obavijest čitateljima Glasnika 


Donosimo popis knjiga koje je o blaženom Alojziju Stepincu 
objavila Postulatura za njegovo proglašenje blaženim i svetim, a 
svaki ih čitatelj Glasnika može naručiti na adresu Postulature: 
Kaptol 31, 10000 Zagreb: 

BATELJA J„ Najljepše Manji Misli blagopokojnog kardlna- 
la-nadblskupa Alojz!ja Steplnca o štovanju Majke Božje, Zagreb, 
1990. 

BATELJA J., Živjeti Iz vjere. Duhovni lik I pastirska skrb kar¬ 
dinala Alojz!ja Steplnca, izd, NDS, Zagreb, 1990. 

Sluga Božji Alojzije Stepinac (kratki ilustrirani životopis), 
Zagreb, 1995. 

ALOJZIJE KARDINAL STEPINAC, nadbiskup zagrebački, 
Propovijedi, govori, poruke 1941-1946, (uvod napisali dr. J. 
BATELJ A i dr, C. TOMIĆ), Zagreb, 1 996.__ 


ALOJZIJE-VIKTOR STEPINAC, Pisma r iz sužanjstva 
(1951 -1960), (predgovor: mons. J. BOZANIĆ, nadbiskup za¬ 
grebački; uvod, bilješke i predmetno kazalo napisao dr. J. 
BATELJA), Zagreb, 1998. 

BARBOUR H. - BATELJA - J., Svjetlo na putu života. 
Duhovni životopis blaženog Alojzlja kardinala Steplnca, nadbi¬ 
skupa zagrebačkoga, mučenika (uvodno slovo: kard. Franjo 
KUHARIC, nadbiskup zagrebački u miru), Zagreb, 1998. 

Alojzije STEPINAC. nadbiskup zagrebački, Propovijedi, 
govori, poruke (1934.- 1940.) Priredio i predgovor napisao: 
dr. Juraj BATELJA; proslov: dr. Ante MATELJAN, Zagreb, 
2000 . 

Crna knjiga o grozovltostlma komunističke vladavine u 
Hrvatskoj (priredio dr. J. BATELJA). Zagreb, 2000. 

VRANEKOV1ĆEV 

DNEVNIK 

Nastavljamo objavljivati izabrana poglavlja dnevnika 
vlč. Josipa Vranekovića, u kojima je on opisao život i stra- 
danja blaženoga Alojzija Stepinca na izdržavanju kazne u 
Krašiću. 

Blaženikje u Krašić prebačen 5. prosinca 1951. Nije 
istina da je nadbiskup Stepinac za vrijeme izdržavanja 
kazne zamolio da ga na novo mjesto izdržavanja kazne 
prati gosp. Josip Manolić. To nije u Nadbiskupovom nači¬ 
nu postupanja, a gosp. Manolić dobro znade da Nadbis¬ 
kup Stepinac nije ni za vrijeme vožnje u Lepoglavu pjevao 
ode komunističkom režimu ili njegovom postupku. 

Upravo je u pripremi za tisak prva knjiga Dnevnika. 
Nadamo se da će čitatelji već sada s radošću pratiti Blaže- 
nikov uspon na svoju životnu Kalvariju i jačati se silinom 
njegova duha, što ga je podržavao Božji duh u hrvanju s 
protivnicima Božjim u obliku komunističkih vlastodržaca i 
bezbožnih ideologa. 



Bi. Alojzije Stepinac 
(u šeširu kao hodočasnik u 
Svetu Zemlju u srpnju 1937.) 


dravlja vas cijeli 
Zagreb - Blagos' 
lovite nas!« 


25. Vll. 52. 

Mladomisnici dolaze na Mladu 
sv. Misu u Prekrižje: Stanek, Štb 
mac, Ciprić, Hršak i 3 bogoslova. 
Veseli Preuzvišenoga veselje i od' 
lučno držanje mladoga klera. 

Dolaze ovamo: preuzv. g. Lach 
i Franjo Matošić (27. VII. ima 65. 
g. misništva). 

27. Vll. 52. 

Mlada misa vlč. g. Mate Jeze' 
rinca u G. Prekrižju. O.U.P zabra^ 
nio misu sub divo (pod vedrim ne' 
bom; na otvorenom, J.B.) i procesi' 
ju od kuće mladomisnikove do 
crkve. Ništa zato! - Silan svijet! 

28. Vll. 52. 

O. Glavaš D.I. drži ovdje čas' 
nim sestrama duhovne vježbe. 

Dvije gđe iz Zagreba (kod jed' 
ne uči krojački zanat Dragica Bra' 
dica) došle na Mladu sv. Misu u 
Prekrižje i na povratku dođu 
Preuzvišenomu. Uvodim ih u sobu. 
Sa silnim uzbuđenjem ulaze... teku 
im suze. Na oba koljena padnu, 
sklope ruke i plačući govore: 
»Preuzvišeni, sretne smo... poz' 


29. Vll. 52. 

Šestorica Amerikanaca. Dvije 
gđe ih prate kao tumači. Jedan iz' 
među njih je predstavnik jedne 
protestantske sekte. Ostali su pn> 
fesori. Jedan sat razgovarali. Vođa 
grupe reče: »Mi protestanti nikoga 
ne silimo da bude uz nas. Mi hoće' 
mo samo to, da ljudi slave Boga i 
Isusa Krista«. - Nato će mu PreuZ' 
višeni: »Lijepo je to, ali znajte ka' 
tolička Crkva ima u svom kodeksu 
kanon, da se preko volje ne smije 
nikoga primati. Ni kod nas nema 
sile. Mi poštivamo svakog čovjeka. 
Ljubimo svakoga, ali ne možemo 
ljubiti i cijeniti zabludu pojedinog 
čovjeka.« 

' Na pitanje: Ima li ovdje sk> 
bode? - odgovara Preuzvišeni: »L 
ma toliko, da smijemo kao papige 
ponavljati, što komunisti trube.« 

Prisutni priznaju, da su prilike 
ovdje i u Rusiji jednake. Sav ame- 
rički kapital ne bi bio dosta, da za' 
dovolji ovakav politički i gospodar' 
ski sistem! 

Fotografiraju Preuzvišenoga, 
crkvu i župni dvor. Zadovoljni su 
posjetom, a Preuzvišeni je zadovO' 


ljan rekavši: »Što sam mogao nego 
reći istinu?« 

Jučer smo bili na, do sada, naj' 
duljoj šetnji. S nama je bio vlč. g. J. 
Dumenčić. Išli preko Gorica pm 
tem do Gračaca i kroz Krnežiće 
natrag (3 sata). Potrebna mu je šet' 
nja. »Cijeli organizam sasvim mi 
drukčije radi kad se samo malo 
vani krećem.« 

31. Vll. 52. 

Iz Zorkovca stigao ovamo 
Amerikanac g. Jurak sa sinom. 
Preuzvišeni reče: »Proglasili me 
zločincem. Ali na Božjem sudu 
vidjet će se, da imena ratnih zloči' 
nača drugačije glase, nego na na' 
rodnim sudovima.« 

Na rastanku kaže Preuzvišeni 
gosp. Juraku za sina: »Pazite^i osta' 
vite sinu za baštinu vjeru. Što mu 
koriste milijuni, ako vjeru izgubi! 
Naprotiv, ako mu ništa drugo ne 
ostavite, nego samo vjeru - bit će 
sretan!« 

O. Glavaš priča, kako je sedam 
mladih isusovaca tražilo, da ih se 
kroz tri mj. namjesti u biskupiji, da 
katehiziraju. Dr. Hren ih birokrat' 
ski odbija, jer: gdje će stanovati, 
gdje će se hraniti i si. Oni odoše u 
Đakovo i tu ih mladi biskup naj' 
ljepše primi - i namjesti! 

Dolaze u posjet Preuzvišenomu 
dvije časne sestre Kćeri Božjeg mi¬ 
losrđa iz Šestina. 

Dva američka studenta. Pješke 
došli. Objedovali ovdje. Zanimaju 
se za vjersku slobodu, a onda za 
slobodu uopće. 

5. V1H. 52. 

Jučer i danas Preuzvišeni se sla¬ 
bije osjeća. Neke komplikacije u 
želucu. Crno vino mu dobro dolazi. 

11. Vili. 52. 

Bio sam u Zagrebu. Našao 
vođu za hodočašće u Mariju Bistri¬ 
cu (g. Popović). Preuzvišeni poru¬ 
čuje preuzvišenom Salisu, da naje¬ 
nergičnije postupi protiv CMD-a. 
Neka nastupi suspenzijom, kao 
ono 1919. g.! »Zar sada da poklek¬ 
nemo, kad smo toliko toga izdržali! 
Dijeceza uživa toliki ugled u svije¬ 
tu, zar da sada sramotimo sebe! Bo¬ 
lje je časno izginuti, nego sramotno 
ostati! Neka nose sve...!« 

12. Vili. 52. 

Hodočašće iz župe krenulo u 
Mariju Bistricm Samo nas je 36 išlo 
pješke preko Cučerja. Ostali vla¬ 
kom. Na povratku 14. o. mj. Preuz¬ 
višeni je propovijedao. Šteta u jed¬ 
nu ruku, da sam mu spomenuo pri¬ 
je propovijedi slabo držanje nekih 
svećenika u Međimurju. Pod tim 
žalosnim dojmom je govorio...! 

15. Vili. 52. 

Neobično zanosno je propovi¬ 
jedao o Majci Božjoj uspoređujući 
je sa Kovčegom zavjetnim. 

16. Vili. 52. 

Dr. Pavić - specijalista za oči, 
došao radi očiju do Preuzvišeno- 
ga... 

O. Crnica pješke stigao ovamo 
iz Volavja. Obilazi po cijeloj .Hrvat¬ 
skoj Marijina svetišta i prikuplja 
potrebne podatke za djelo, koje 
sprema: Povijest Marijinih svetišta 
u Hrvatskoj. 

Danas je silna vrućina. Predlo¬ 
žim mu, neka pođe, da se okupa - 



Nadbiskup Stepinac 
s izbrazdanim licem 
od patnji koje su mu 
prouzročene namještenim 
suđenjem i tretmanom u zatvoru 


osvježi u Kupčini. No, u blizini 
mjesta, gdje se već tri puta kupao 
nalaze se pastiri. »Ah, što ću sada« 
- gotovo bolno uzdiše.« -Sunce 
pali - i sjeća »ognjene topionice« - 
boravka u Kairu, kada nije cijele 
noći ni oka stisnuo... Sjednemo 
među granje kod Kupčine, čekajući 



Kard. Alojzije Stepinac 
priprema se za euharistijsko 
slavlje za vrijeme 
sužanjstva u župnoj kući 
rodne župe 


da pastiri odu kući. Sunce za čas 
ponovo iza granja udara u nj. Moli 
me, da bacim granje na mjesto, 
kuda sunce probija. No, ja mu 
samo rečem: »Mislili smo da je ovo 
danas nešto najgorega, no bit će 
najbolje. Nekoliko koraka niže - s 
jedne i druge strane rijeke (potoka) 
jest šikarjem obrasla obala. Tu će se 
moći spremiti za kupanje neopazi- 
ce i kupati. Budu li pastiri direktno 
ovamo krenuli - na zgodan ću ih 
način vratiti. Tako i bi. Uđe u vodu 
-lm duboku. Plivao je. Veselo iza¬ 
đe van i usklikne: »Evo nakon 9 g. 
prvi puta sam po volji plivao.« Ve¬ 
seo - osvježen vrati se kući. 

17. Vili. 52. 

S o. Crnicom i seminarcima 
krenuli u Vrhovac na proštenje. 
Vlč. g. Pretnar izjavljuje, da Krakar 
i Rožić simpatiziraju sa sveće¬ 
ničkim udruženjem. Kod objeda 
sam odlučno rekao: »Ima Crkva i 
danas dovoljnih sankcija, da na 
kraj stane ovakovima...!« 

O. Glavaš mi javlja, da je radio 
New York vjerno prenio izjavu Preuz- 
višenoga, koju je dao pred šestoricom 
protestanata (29. VII. - str. 88.). 
Preuzvišeni zadovoljan. 

18. Vili. 52. 

Vlč. g. Kuharić, Stj. Kranjčić i 
B. Grulich. Kranjčić se ustručava 
reći Preuzvišenome stvari, koje se 
događale u njegovu odsustvu. To ti 
je stroga dužnost - uvjerili ga i na¬ 
dam se: rekao je dosta toga..., ali 
ne sve. 

Na duhovne vježbe sam pošao. 
Malog Bacingera 4 iz Nedelišća pre¬ 
poručio u Dj. sjemenište i primljen 
je u IV. r. gimn. O. Badalić se tuži, 
kako iz C. U. Sjemenište premalo 
dobiva! Najbolje je, neka to znade 
preuzvišeni g. Nadbiskup! 

19. Vili. 52. 

Iz Zagreba pozvao sam vlč. g. 
Kranjčića 5 , da krene (...) 6 u Krašić 
i kaže neke pojedinosti. Važno je da 
stigne ovamo prije 1. IX. - prije 
nuncijeva dolaska...! 

mm J 



Inventar ćelije bi. Alojzija Stepinaca u Lepoglavskom zatvoru. Nadbiskup Stepinac u dvorištu župne kuće u pratnji župnika 
Na radnom stolu su Časoslov i Sveto pismo Josipa Vranekovića, 6. prosinca 1951. 


23. Vili. 52. 

Primio poštom iz Amerike 
»Križ«. Javljaju mu iz uredništva, 
da su mu poslali već 3 broja. No, 
nije ih primio. Preko posjetnika iz 
Amerike javi to. Brzo stigne još je~ 
dan broj. Na to će: »Vjerojatno su 
već publicirali moju poruku, pa mi 
izručili opet ovaj broj!« 

27. Vili. 52. 

Dva svećenika - Hrvati iz Gra^ 
dišća ovdje. Kao oni jučer, tako ni 
ovi nisu poznavali naše prilike. 

Vlč. g. M. Repić iz Lepoglave. 
Uzeli mu ključeve od crkve. Uvje^ 
ravaju narod, da će crkvu pretvori' 
ti u muzej. 

28. Vili. 52. 

Pošli smo na veliku šetnju. 
Krenuli smo prema Kućeru (selo) i 
Goricama - Gračacu (vinogradi). 
Pomolimo se prije šetnje, da mu 
danas nitko ne dođe... I nije. »E da' 
nas me je šetnja prevarila...«, rekao 
je. »Sunce mi je dobro udaralo u 
leđa... No, odmoren sam na taj na' 
čin... Baš me veseli da vam je vi' 
nograd tako lijepo urodio. Da, ali 
vino će vam sigurno uzeti!« 

29. Vili. 52. 

»Sto više čitam Cianove dnev' 
nike, to više gledam ljudsku mizeri' 
ju i nestalnost. Kako li su bijedni 


mnogi političari! Njihov moral?! A 
onda i svršetak! Još više vidim, ko' 
lika je sreća sav biti u službi Crkve 
- Ona ostaje. Pa kad i nešto pretr' 
piš, kako je to časno i ugodno!« 

Radio Beograd demantira vi' 
jesti, da je nadb. Stepinac visoko 
oporezovan. Na to će Preuzvišeni: 
»To jest doduše Vaš porez, ali ad 
idem redit!« 

30. Vili. 52. 

Sprema se proslava otvaranja 
popravljene škole. Crveni šire vi' 
jesti, da zato sutra neće biti polda' 
nje sv. Mise. Uzalud im! 

Hoće omesti službu Božju, a kad 
tamo ometaju sebi! 

Udba bila kod Kadleca, Ljube' 
tića i Đurana, da bi isti pristupili 
C.M.D'U. »Ne!« - rekao im 
Đuran. »Narod bi s pravom po 
meni tada pljuvao!« 

Majerovića i Grulicha prisilili 
na O.U.P u Jaski, da potpišu, da 
neće više katehizirati. 

31. Vili. 52. 

Sve učiteljstvo iz kotara u Kra' 
šiću na otvorenju škole. Neki se 
kriomice preko dana navraćaju u 
crkvu. - Vjernika kod poldanje sv. 
Mise više nego obično...! Mene ok' 
rivljuju, što nema naroda na pros' 
lavi, da sam naime najprije oglasio, 
da ne bude sv. Misa u 10 i po, a 
onda opet iznenada, da bude! To 


ne stoji. Naprotiv, pomaknuo bih 
bio jednu i drugu sv. Misu malo 
naprijed, da su me molili. No kad 
nisu smatrali potrebnim u svojoj 
bahatosti - neka im bude! 

L IX. 52. 

Čita »Tajne bijele kuće« i »Cia' 
nove dnevnike« - »Smatram, da će 
to čitanje koristiti. Čovjek štošta i 
nova dozna.... Čudim se, kako je 
Duce, n. pr., bio silno nestalan! 
Ciano naprotiv razborit i trijezan 
političar... Duce je čovjek gotovo 
bez vjere. Napada - ne lijepo govo¬ 
ri o Papi! Grozi se! Jadnik! Otišao 
je, a Papa je ostao! Nikada ne bih 
htio politički voditi narod. Silna 
odgovornost... Gledam, kako poli' 
tičari sude jedni o drugima: izvana 
lijepo, a u sebi obratno! Vidim iz 
ovoga i to, da mi nemamo pravoga 
prijatelja, osim gore dobri Bog, a na 
zemlji Sveta Stolica, koliko to 
može. Čitajući sve to vidim, kako 
moram sve više imati pouzdanja u 
dragoga Boga!« 

»Sve sam više uvjerenja, da 
[će] i Engleskoj radi njenog držanja 
biti podmetnuta mina...! Previše je 
tu bezboštva i moralne pokvare' 
nosti. Slično je i u Americi... Doći 
će svjetska revolucija, a onda Ma' 
rijina pobjeda... Vi mlađi svećenici 
ćete mnogo od toga još doživjeti. 
Bojim se samo za naše župe i narod, 
ako mlađi kler mora poći u rat! 

Nadbiskup Stepinac 
mirno i bez bojazni 
sluša klevete i 
neutemeljene 
napade na suđenju 
1946. 


Procesija kroz 
mjesto (današnja 
Radanovićeva ulica) 
na euharistijskom 
kongresu u Čazmi, 
21. srpnja 1940., 
kojem je predsjedao 
bi. A. Stepinac 
(Poslala Zlata Bradić) 



Sastao sam se s Tajnikom nuncijature u Zagrebu. Tali¬ 
jan je. Mladi svećenik. Daje dojam izvrsnog i pobožnog sve¬ 
ćenika. Spomenuo mi, da je vijest o oporezovanju Preuzvi¬ 
šenoga, odnosno mojem, bila velika senzacija među diplo¬ 
matima na Bledu. »Sretni ste - rekao mi je - što imate 
divan uzor uz sebe - i za sebe - u osobi Preuzvišenoga!« 
Mnogo ga poštuje. 

Saopćim želju Preuzvišenoga g. Salisu, da se potpis Ma- 
jerovića i Grulicha (95. str. dolje) ima poništiti! »Nema za 
njih obavezne snage...!« 


2. IX. 52. 

Dr. Marić doznao od Rittiga, da su vrhovi silno uznemi¬ 
reni, što je gotovo propala stvar oko CMD. Ljute se na Sali- 
sovu okružnicu. Ispituju nije li inicijativa za nju došla iz 
Krašića. Zanimljivo je, da akcija oko formiranja Udruženja 
jest bila vođena bez sudjelovanja Rittiga - Vjerske komisije! 

Mnogim svećenicima saopćeno, da će im otpasti porez, 
pristupe li CMD-u. Ne! Većina se drži! 

8. IX. 52. 

Dr. Salis, R. Pukljak, Pišonić. 

Bio sam na Volavju. Preuzvišeni žali što je volavsko 
proštenište opalo. »Da je tamo mlađi svećenik, još bi ga po¬ 
digao!« 


* Dragutin Bacinger postao svećenik i nakon smrti vlč. g. Vranekovića bio 
kratko vrijeme upravitelj župe u Krašiću. 

s Ime precrtano i nečitljivo. Iz župnikovog zapisa od 25. kolovoza riječ je o 
vlč. Kranjčiću. 

* Ime precrtano i nečitljivo. 


MISLI BL. ALOJZIJA 
STEPINCA O KRUNICI 

»Samo oholice i neznalice mogu se izrugi¬ 
vati molitvi svete krunice. A svi veliki i razbori¬ 
ti ljudi visoko su cijenili molitvu svete krunice. 
Sveti Ivan Berchmans, kad je bio blizu smrti, 
zamolio je da mu metnu u ruku tri najmilije 
stvari, a to su bili križ, sveta Pravila njegove 
Družbe i sveta krunica. Veliki glazbenik 
Haydn molio je dnevno svetu krunicu i često 
priznao, da je za stvaranje svojih djela našao 
najviše pobude u svetoj krunici. Glasoviti 
francuski liječnik i profesor medicine Reca- 
mier rekao je: »Ja molim krunicu. Ako sam 
zabrinut za kojega bolesnika i kad sam izcrpio 
sva sredstva svoga liječničkog umijeća, onda 
se obraćam Onome, koji sve može izliječiti. A 
jer nemam uvijek vremena, da priložim svoje 
molbe Bogu, molim Blaženu Djevicu kao svo¬ 
ju posrednicu sa jednom ili dvije desetice sve¬ 
te krunice. Moram priznati, da sam vidio iz¬ 
vanrednih uspjeha.« Glasoviti vojskovođe pri¬ 
nc Eugen Savojski i maršal Radetzky rado su i 
pobožno molili svetu krunicu. A tako slično i 
mnogi drugi veliki i znameniti ljudi.« ( Ok¬ 
ružnica o štovanju Blažene Djevice Marije 
1944.) 

Ivan Pavao II. predvodi euharistijsko slavlje u Rijeci, 8. lipnja 2003. 


Ivan Pavao II. na izlasku iz Đakovačke katedrale, 7. lipnja 2003, stavio je na glavu darovani 
mu šešir s hrvatskom trobojnicom što je prisutno mnoštvo popratilo poklicima i pjesmom 

>VI STE MOJI UCENICI 
(Iv 8,31) 









